(Privatization of Trivandrum airport)| സിറിൾ അമർചന്ദ് മംഗൾദാസ് പ്രാമാണികരായ കോർപ്പറേറ്റ് നിയമ സ്ഥാപനങ്ങളിൽ ഒന്ന്, ഒത്തുകളി ആരോപണം പാവങ്ങളെ ആശയക്കുഴപ്പത്തിലാക്കാനെന്ന് തോമസ് ഐസക്| Privatization of Trivandrum airport controversy dr tm thomas issac facebook post\nസിറിൾ അമർചന്ദ് മംഗൾദാസ് പ്രാമാണികരായ കോർപ്പറേറ്റ് നിയമ സ്ഥാപനങ്ങളിൽ ഒന്ന്, ഒത്തുകളി ആരോപണം പാവങ്ങളെ ആശയക്കുഴപ്പത്തിലാക്കാനെന്ന് തോമസ് ഐസക്\nതിരുവനന്തപുരം വിമാനത്താവള വിൽപ്പന സംബന്ധിച്ച് ഉയർന്ന ചർച്ചയിൽ അദാനിയുടെ ബന്ധുവിനെ കൺസൾട്ടൻസി ഏൽപ്പിച്ചെന്ന വിവാദത്തിൽ വിശദീകരണവുമായി സംസ്ഥാന ധനമന്ത്രി ഡോ. ടി എം തോമസ് ഐസക് . വിമാനത്താവളം സംബന്ധിച്ച നിയമോപദേശത്തിന് അദാനിയുടെ മരുമകളുടെ അച്ഛന്റെ കമ്പനി തെരഞ്ഞെടുത്തത് ഒത്തുകളിയാണ് എന്ന ആരോപണം ഇന്നലെയും നിയമസഭയിൽ പ്രതിപക്ഷം ഉന്നയിച്ച പശ്ചാത്തലത്തിലാണ് ധനമന്ത്രിയുടെ പ്രതികരണം. ഫേസ്ബുക്ക് പോസ്റ്റിലാണ് തോമസ് ഐസക് ഇക്കാര്യം വിശദീകരിക്കുന്നത്.\n130 പാർട്ട്ണർമാരുണ്ട്. ഇന്ത്യയിലെ ഏറ്റവും പ്രാമാണികരായ കോർപ്പറേറ്റ് നിയമ സ്ഥാപനങ്ങളിൽ ഒന്നാണ് സർക്കാർ നിയമോപദേശം തേടിയ സിറിൾ അമർചന്ദ് മംഗൾദാസിന്. എല്ലാവരും പ്രസിദ്ധരായ വക്കീലൻമാർ. സാധാരണഗതിയിൽ ഏതെങ്കിലും പാർട്ട്ണർമാർ വഴിയാണ് അവർ അസൈൻമെന്റുകൾ എടുക്കുക. ഇവിടെ ബിഡ്ഡിൽ പങ്കെടുത്തത് ഡൽഹിയിലുള്ള പാർട്ട്ണറാണ്. തിരുവനന്തപുരം വിമാനത്താവളത്തിന്റെ കാര്യത്തിൽ ഇത്തരം കോൺഫ്ലിക്ട് ഓഫ് ഇന്ററസ്റ്റ് ഇല്ലായെന്ന് സിറിൾ അമർചന്ദ് മംഗൾദാസ് ഔപചാരികമായിത്തന്നെ കെഎസ്ഐഡിസിയെ അറിയിച്ചുണ്ട്. എന്നാൽ പാവങ്ങളെ ആശയക്കുഴപ്പത്തിലാക്കാൻ അതിവിദഗ്ധമായി ഒരു ചർച്ചയ്ക്ക് ചില മാധ്യമങ്ങൾ തുടക്കം കുറിക്കുകയായിരുന്നു എന്നും തോമസ് ഐസക് ഫേസ്ബുക്ക് പോസ്റ്റിൽ പറയുന്നു.\nഫേസ്ബുക്ക് പോസ്റ്റ് പൂർണരൂപം-\nതിരുവനന്തപുരം വിമാനത്താവള വിൽപ്പന സംബന്ധിച്ച് ഉയർന്ന ചർച്ചയിൽ ഇനി ഒന്നിനെക്കുറിച്ചുകൂടി മാത്രമേ പ്രതികരിക്കാനുള്ളൂ. അത് നിയമോപദേശം സംബന്ധിച്ചാണ്. നിയമോപദേശത്തിന് അദാനിയുടെ മരുമകളുടെ അച്ഛന്റെ കമ്പനി തെരഞ്ഞെടുത്തത് ഒത്തുകളിയാണ് എന്ന ആരോപണം ഇന്നലെയും നിയമസഭയിൽ പ്രതിപക്ഷം ഉന്നയിച്ചു. എന്റെ പോസ്റ്റിനു കീഴിൽ നിരന്തരം എഴുതുന്ന കോൺഗ്രസുകാരും ബിജെപിക്കാരും ഉണ്ട്. അവർക്കെല്ലാമുള്ള മറുപടിയാണിത്.\nസിറിൾ അമർചന്ദ് മംഗൾദാസ് ഇന്ത്യയിലെ ഏറ്റവും പ്രാമാണികരായ കോർപ്പറേറ്റ് നിയമ സ്ഥാപനങ്ങളിൽ ഒന്നാണ്. ഇതിന് 130 പാർട്ട്ണർമാരുണ്ട്. എല്ലാവരും പ്രസിദ്ധരായ വക്കീലൻമാർ. സാധാരണഗതിയിൽ ഏതെങ്കിലും പാർട്ട്ണർമാർ വഴിയാണ് അവർ അസൈൻമെന്റുകൾ എടുക്കുക. ഇവിടെ ബിഡ്ഡിൽ പങ്കെടുത്തത് ഡൽഹിയിലുള്ള പാർട്ട്ണറാണ്. ഇദ്ദേഹത്തിനു തന്നെയായിരിക്കും മുഖ്യചുമതല. എന്നാൽ ഇത്തരമൊരു അസൈൻമെന്റിൽ താൽപ്പര്യ സംഘർഷം ഇല്ലെന്ന് കോർപ്പറേറ്റ് ഹെഡ്ക്വാർട്ടേഴ്സാണ് ഉറപ്പുവരുത്തുന്നത്. സ്റ്റാഫിംഗ് അടക്കമുള്ള കാര്യങ്ങൾ അവർ പരിശോധിക്കും. തിരുവനന്തപുരം വിമാനത്താവളത്തിന്റെ കാര്യത്തിൽ ഇത്തരം കോൺഫ്ലിക്ട് ഓഫ് ഇന്ററസ്റ്റ് ഇല്ലായെന്ന് സിറിൾ അമർചന്ദ് മംഗൾദാസ് ഔപചാരികമായിത്തന്നെ കെഎസ്ഐഡിസിയെ അറിയിച്ചുണ്ട്. ഇങ്ങനെയാണ് ഇത്തരം സ്ഥാപനങ്ങളെല്ലാം പ്രവർത്തിക്കുന്നത്. മലയാള മനോരമയ്ക്കും മറ്റും ഇത് അറിയാത്തതല്ല. എന്നാൽ പാവങ്ങളെ ആശയക്കുഴപ്പത്തിലാക്കാൻ അതിവിദഗ്ധമായി ഒരു ചർച്ചയ്ക്ക് തുടക്കം കുറിച്ചു. എന്നിട്ട് ഇന്ന് ലീഗൽ ഫേമിന്റെ വിശദീകരണവും കൊടുത്തിട്ടുണ്ട്. ഒരു കേസ് ഇല്ലാതിരിക്കാനുള്ള മുൻതട.\nമാത്രമല്ല, നിയമോപദേശം നൽകുകയും ബിഡ്ഡ് ഡോക്യുമെന്റ്സ് തയ്യാറാക്കുകയും ചെയ്യുകയല്ലാതെ വിമാനത്താവളത്തിന്റെ സാമ്പത്തിക വിശകലനം, ക്വാട്ട് ചെയ്യേണ്ട നിരക്കുകൾ എന്നിവ സംബന്ധിച്ചൊന്നും ഇവർക്ക് യാതൊരു ബന്ധവുമില്ല.\nഏതായാലും വി.ഡി. സതീശൻ ഇന്നലെ ഇക്കാര്യം അധികം പറഞ്ഞു പരത്തിയില്ല. അദ്ദേഹമൊരു പുതിയ വാദമാണ് ഉയർത്തിയത്. കെപിഎംജി കണക്കുകൂട്ടലിനെല്ലാം ശേഷം 134നും 150നും ഇടയ്ക്ക് രൂപ ക്വാട്ട് ചെയ്യാനാണ് ഉപദേശിച്ചത്. കേരള സർക്കാർ 150 രൂപ ക്വാട്ട് ചെയ്തിരുന്നുവെങ്കിലും അദാനിയുടെ 168 രൂപ നിരക്കിനേക്കാൾ 10 ശതമാനത്തിലേറെ വ്യത്യാസമുണ്ടാകുമായിരുന്നു. ഇതു കാണിക്കുന്നത് കേരള സർക്കാർ ക്വാട്ട് ചെയ്യാൻ തീരുമാനിച്ച നിരക്ക് അദാനിയെ ആരോ അറിയിച്ചതുകൊണ്ടാണത്രെ. എന്താ തെളിവ്? മറ്റൊരു ഉണ്ടയില്ലാ വെടി.\nസിയാൽ മംഗലാപുരം വിമാനത്താവളത്തിനു ക്വാട്ട് ചെയ്തത് 45 രൂപ വച്ചാണ്. അതുകൊണ്ട് ബിഡ് തുക സംബന്ധിച്ച നിഗമനം ഉത്തമവിശ്വാസത്തിൽ എടുത്ത തീരുമാനമായിട്ടാണ് ഞാൻ കാണുന്നത്. പിന്നെ, ഒരു വാൽക്കഷണം കേരളമാണ് അവസാനം തിരുവനന്തപുരം വിമാനത്താവളത്തിന് ബിഡ്ഡ് ചെയ്തത്. അതുകൊണ്ട് നമ്മുടെ തുക അറിഞ്ഞിട്ടാണ് അദാനി ക്വാട്ട് ചെയ്തത് എന്ന ഗൂഡാലോചന കഥയൊന്നും മെനയണ്ട.\nഇന്നലെ സതീശൻ ഉന്നയിച്ച മറ്റൊരു കാര്യത്തിന് ഞാൻ നേരത്തെ മറുപടി പറഞ്ഞുകൊണ്ട് ആവർത്തിക്കുന്നില്ല. സിയാലിന് തിരുവനന്തപുരം വിമാനത്താവളത്തിന് ലേലം വിളിയിൽ പങ്കെടുക്കുന്നതിനോ ഉപദേശകനാകാനോ കഴിയില്ല. കോൺഫ്ലിക്ട് ഓഫ് ഇന്ററസ്റ്റ് ഉണ്ട്.\nഏതായാലും ഇന്നലത്തെ ചർച്ചയിൽ കിഫ്ബിയെ ഇതിലേയ്ക്കൊന്നും വലിച്ചിഴച്ചില്ല. കിഫ്ബിയുടെ മസലാ ബോണ്ടിനു നിയമോപദേശം നൽകിയത് സിറിൾ അമർചന്ദ് മംഗൾദാസാണ്. കിഫ്ബി അദാനിയുടെ ഉപദേശം തേടിയെന്ന് മാതൃഭൂമിയിൽ വാർത്ത മിന്നുമറയുന്നതു കണ്ടു. കൃത്യമായ ബിഡ്ഡുവഴിയാണ് കിഫ്ബി തെരഞ്ഞെടുത്തത്. മസാലബോണ്ട് ഇറങ്ങണമെങ്കിൽ ഇതുപോലൊരു പ്രാമാണിക സ്ഥാപനത്തിന്റെ നിയമസഹായം കൂടിയേതീരൂ. എന്തായാലും ആരും ഇതൊരു ആരോപണമായി ഉന്നയിച്ചില്ല.\n#TrivandrumAirport TrivandrumAirportControversy TMThomasIssac


By online desk .18 May, 2020\nകൊല്ലം: ജില്ലയിൽ ആറു പേർക്കു കൂടി കോവിഡ് 19 സ്ഥിരീകരിച്ചു. മെയ് 16 ന് എത്തിയ IX 538 നമ്പർ അബുദാബി തിരുവനന്തപുരം ഫ്ലൈറ്റിലെ യാത്രക്കാരായ തൃക്കരുവ അഷ്ടമുടി സ്വദേശി (30) ചന്ദനത്തോപ്പ് കുഴിയം സൗത്ത് സ്വദേശി (40) ചിറക്കര പുത്തൻകളം സ്വദേശി (42 )) എന്നിവരെ രോഗലക്ഷണങ്ങൾ പ്രകടമായതിനെത്തുടർന്ന് ൽ ഐസൊലേഷനിൽ പ്രവേശിപ്പിച്ചിരുന്നു. മേൽ പറഞ്ഞ മൂന്ന് പേർ പാരിപ്പള്ളി MCH ലുംമറ്റ് മൂന്ന് പേരിൽ രണ്ട് പേർ തിരുവനന്തപുരത്തും ചികിത്സയിലാണെന്ന് അറിയുന്നുഒരാളുടെ വിവരം ശേഖരിച്ചു വരുന്നു\nഇന്നലെ സാമ്പിൾ പരിശോധനാ ഫലം പോസിറ്റീവായി സ്ഥിരീകരിച്ചു. ഇതോടെ ജില്ലയിൽ നിലവിൽ അഞ്ചു പേർ രോഗബാധിതരായി ചികിത്സയിലുണ്ട്. ഇരുപതു പേർ ഇതുവരെ രോഗം ഭേദമായി ആശുപത്രി വിട്ടു. ഇന്നലെ പ്രവേശിച്ച2പേർ ഉൾപ്പെടെ നിലവിൽ6പേർ ആശുപത്രി നിരീക്ഷണത്തിലുണ്ട്.2പേർ ഡിസ്ചാർജ് ആയി. രോഗം സ്ഥിരീകരിച്ചവരുടെ പ്രൈമറി കോണ്ടാക്ടുകൾ 1032 ഉം സെക്കൻററി കോണ്ടാക്റ്റുകൾ 794 ഉം ആണ്.\nപ്രവാസികളുടെ തിരിച്ചു വരവോടെ കൂടുതൽ കോവിഡ് കേസുകൾ പുതിയതായി റിപ്പോർട് ചെയ്യുന്ന സാഹചര്യത്തിൽ അതീവ ജാഗ്രതയോടെ മുന്നോട്ടു പോകാൻ കഴിയണം. കോവിഡിനെതിരെയുള്ള യുദ്ധത്തിൽ ജനങ്ങൾ ഒറ്റക്കെട്ടായി മാർഗനിർദ്ദേശങ്ങൾക്കനുസരിച്ച് പ്രവർത്തിക്കണം. സാമൂഹിക അകലം പാലിക്കണം. മാസ്കും സാനിറ്റൈസറും ഉപയോഗിക്കണം. ഇടയ്ക്കിടെ സോപ്പും വെള്ളവും ഉപയോഗിച്ച് കൈകൾ കഴുകുന്ന ശീലം തുടരണം. അത്യാവശ്യത്തിനല്ലാതെ ഒരു യാത്രയും നടത്തരുത്. സമൂഹ വ്യാപനം തടയാൻ ജാഗ്രതയും അച്ചടക്കവും സ്വയം നിയന്ത്രണവും നമുക്കുണ്ടാകണമെന്നും ജില്ലാ കലക്ടർ ബി അബ്ദുൽ നാസർ പറഞ്ഞു.\nകോവിഡ് 19 സ്ഥിതിവിവരം.\nവിദഗ്ദ്ധ പരിശോധനയ്ക്ക് അയച്ച 2709 സാമ്പിളുകളില് 62 എണ്ണത്തിന്റെ ഫലം കൂടി വരാനുണ്ട്. ഫലം വന്നതില് 2607 എണ്ണം നെഗറ്റീവാണെന്നും ജില്ലാ മെഡിക്കൽ ഓഫീസർ ഡോ.ആർ ശ്രീലത അറിയിച്ചു.


ഈ ഓണത്തിന് സ്വാദിഷ്ടമായ കാരറ്റ് പായസമുണ്ടാക്കാം\nThiruvananthapuram, First Published 6, Aug 2019, 8:39 PM\nഇത്തവണ ഓണത്തിന് എളുപ്പത്തില് സെപ്ഷ്യൽ കാരറ്റ് പായസം ഉണ്ടാക്കാം\nപായസം ഇഷ്ടപ്പെടാത്തവരായി ആരുമുണ്ടാവില്ല. ഓണസദ്യയിൽ പായസം തന്നെയാണ് വിഐപി. പഴംപ്രഥമന്, സേമിയ, അരി, അട തുടങ്ങി നിരവധി പായസങ്ങള് ഓണത്തിനുണ്ടാകും. അതില് നിന്നെല്ലാം വ്യത്യസ്തമായ ഒന്നാണ് കാരറ്റ് പായസം. ഇത്തവണ ഓണത്തിന് സെപ്ഷ്യൽ കാരറ്റ് പായസം ഉണ്ടാക്കി നോക്കാം.\nഉണ്ടാക്കാൻ വേണ്ട ചേരുവകള്\nLast Updated 8, Aug 2019, 5:32 PM


"നിങ്ങള് മലയാളികളുടെ 'ഇന്റലിജന്‍സിനെ' ചോദ്യം ചെയ്താല്...അവര് ആ സിനിമ വിജയിപ്പിക്കില്ല" -എന്തു കൊണ്ട് കേരളത്തില് നിന്നും മികച്ച സിനിമ ഉണ്ടാകുന്നുവെന്ന അവതാരകയുടെ ചോദ്യത്തിന് ദുല്‍ഖറിന്റെ മറുപടി..!!\nബോളിവുഡിലും തന്റെ നിലയുറപ്പിക്കാനുള്ള പരിശ്രമത്തിലാണ് ദുല്‍ഖര്. സോനം കപൂര് പ്രധാന വേഷത്തിലെത്തുന്ന സോയ ഫാക്ടറില് അത്ര തന്നെ പ്രാധാന്യം അര്‍ഹിക്കുന്ന റോളാണ് ദുല്‍ഖറിനുള്ളതും. അതേസമയം മലയാള സിനിമകളെ രാജ്യാന്തര തലത്തില് ശ്രദ്ധയില്‍പ്പെടുത്താനും ദുല്‍ഖര് ഈ പ്ലാറ്റ്‌ഫോം വിനയോഗിക്കുന്നുവെന്ന് അദ്ദേഹത്തിന്റെ അഭിമുഖകള് കാണുമ്പോള് തന്നെ വ്യക്തമാകും. ശ്രീനാഥ് രാജേന്ദ്രന് സംവിധാനം ചെയ്യുന്ന കുറുപ്പ് എന്ന സിനിമയുടെ ഷൂട്ടിംഗ് ഷെഡ്യൂളില് നിന്നും 20 ദിവസം അവധിയെടുത്താണ് താരം സോയ ഫാക്ടറിന്റെ പ്രെമോഷനായി നീക്കി വെച്ചത്.\nമലയാള സിനിമയ്ക്ക് ഇത്രയേറെ ക്വാളിറ്റിയുണ്ടാക്കാന് കഴിയുന്നതെങ്ങനെ എന്ന അനുപമ ചോപ്രയുടെ ചോദ്യത്തിന് ദുല്‍ഖര് നല്‍കിയ ഉത്തരം ഇങ്ങനെയായിരുന്നു. ഞങ്ങള് വളരെ ചെറിയ ഒരു ഇന്‍ഡസ്ട്രിയാണ്. കൂടിപോയാല് 150 മുതല് 200 വരെയുള്ള തീയ്യേറ്റുകളാണ് ഞങ്ങള്‍ക്കുള്ളത്. അതില് 75 തീയ്യേറ്ററില് പടം ഓടികഴിഞ്ഞാല് തന്നെ സിനിമ ആദായകരമാകും. ഒരു സിനിമ മലയാളികളുടെ ഇന്റലിജന്‍സിനെ ചോദ്യം ചെയ്യുന്നതാണെങ്കില് അവര് അതു കാണില്ല. ഒരു ചിത്രം അവരുടെ പണവും, സമയം നഷ്ടപ്പെടുത്തുമെന്ന് മനസിലായാല് അവര് അത് കാണില്ല. എന്നാല് സിനിമയില് കാമ്പുണ്ടെങ്കില് അവര് അത് കണ്ടു പ്രോത്സാഹിപ്പിക്കും. ഉദാഹരണത്തിന് കുമ്പളങ്ങിയുടെ വിജയം.\nരണ്ടാമത്തെ കാര്യം നിങ്ങള് ബോളിവുഡ് ഇന്‍ഡസ്ട്രി എന്നാല് വളരെ വലിയ ഒരു മേഖലയാണ്. ഏതാണ്ട് 4000 സ്‌ക്രീനോളം വലുത്. അവിടെ ഒരു സിനിമയുടെ അഭിപ്രായം മോശമാണെങ്കില് മുഴുവന് ഇന്ത്യയിലും, അന്താരാഷ്ട്ര തലത്തില് പോലും ആ ബിസിനസ് ബാധിച്ചേക്കാം. എന്നാല് മലയാളം ഒരു ചെറിയ ഇന്‍ഡസ്ട്രി ആയതു കൊണ്ട് തന്നെ ഇവിടത്തെ ഏറ്റവും മികച്ച സിനിമകള് മാത്രമാണ് മറ്റ് ഭാഷ സംസാരിക്കുന്നവരുടെ ശ്രദ്ധയില്‍പ്പെടുക. ഞങ്ങള്‍ക്കും പരാജയ ചിത്രങ്ങളുണ്ട്. എന്നാല് അത് രാജ്യന്തര തലത്തില് ചര്‍ച്ച ചെയ്യപ്പെടുന്നില്ല. അതു കൊണ്ട് തന്നെ മലയാള സിനിമയെ മറ്റ് ഇന്‍ഡസ്ട്രിയെക്കാള് മികച്ചത് എന്ന് പറയുന്നതിനോട് ഞാന് യോജിക്കുന്നില്ല. മറ്റു ഭാഷകളിലും നല്ല സിനിമകളുണ്ട്. എങ്കിലും മികച്ച കണ്ടന്റുകളെ സ്വീകരിക്കുന്നതില് മലയാളികള്‍ക്ക് വലിയ ഉത്സാഹമുണ്ട്. അവര് അത്തരം സിനിമകളെ പ്രോത്സാഹിപ്പിക്കുന്നത് സംവിധായകരെ പുതിയ വഴി തേടി പോകാന് പ്രേരണയാകുന്നു.\nമമ്മൂട്ടി എന്ത് റോളും ചെയ്യും പക്ഷെ മോഹന്‍ലാല് മേനോന്,നായര്,വര്‍മ്മ, വിട്ടൊരു കളിയില്ല; വിവാദമായ ഡയലോഗിനെക്കുറിച്ച് സൗബിന്….


fir – Media Mangalam\nകൊല്ലം: കൊല്ലം വിളക്കുടിയിൽ സ്കൂൾ വൃത്തിയാക്കുന്നതിനെ ചൊല്ലി നടന്ന തർക്കത്തിൽ സ്കൂളിലെ കസേരകൾ വലിച്ചെറിഞ്ഞ് പഞ്ചായത്ത് അംഗം. സ്കൂൾ വൃത്തിയാക്കുന്നതിനെ ചൊല്ലി ഗ്രാമ പഞ്ചായത്ത് അംഗവും എഐവൈഎഫ്…\nവാട്‌സ് ആപ്പിലൂടെ ഭാര്യയെ മൊഴി ചൊല്ലി; യുവാവിനെതിരെ കേസെടുത്തു\nപൂനെ: വാട്‌സ് ആപ്പിലൂടെ ഭാര്യയെ മൊഴി ചൊല്ലിയ യുവാവിനെതിരെ പൊലീസ് കേസെടുത്തു. മഹാരാഷ്ട്രയിലെ പൂനെയിലാണ് 28കാരനായ യുവാവിനെതിരെ കേസെടുത്തത്. ഇയാളുടെ അമ്മയ്‌ക്കെതിരെയും കേസ് എടുത്തിട്ടുണ്ട്. 2019ലെ മുസ്ലീം…\nലഖ്‌നൗ: രാജ്യദ്രോഹക്കുറ്റം ചുമത്തി അറസ്റ്റ് ചെയ്ത മലയാളി മാധ്യമപ്രവര്‍ത്തകനെതിരെ ഉത്തര്‍പ്രദേശ് പ്രത്യേക കര്‍മ്മ സേന കുറ്റപത്രം സമര്‍പ്പിച്ചു. സമൂഹത്തോട് പ്രതിബദ്ധതയുള്ള മാധ്യമപ്രവര്‍ത്തകനല്ല കാപ്പന് എന്ന വിധത്തിലാണ് കുറ്റപത്രത്തിലെ…\nഗുവാഹത്തി: 12 വയസുകാരിയുടെ മൃതദേഹം വീട്ടിനുള്ളിൽ കത്തിക്കരിഞ്ഞ നിലയിൽ കണ്ടെത്തി. അസമിലെ നാഗോവ് ജില്ലയിലെ വെസ്റ്റ് കർബി സ്വദേശിയായ പെൺകുട്ടിയെയാണ് ജോലി ചെയ്യുന്ന വീട്ടിൽ മരിച്ച നിലയിൽ…\nകോഴി മുട്ടയിടുന്നില്ലെന്ന പരാതിയുമായി പൗള്‍ട്രി ഫാം ഉടമ\nപൂനൈ : കോഴി മുട്ടയിടുന്നില്ലെന്ന പരാതിയുമായി പൗള്‍ട്രി ഫാം ഉടമ പോലീസില് . പൂനെയില് നിന്നുള്ള പൗള്‍ട്രി ഫാം ഉടമയുടെ പരാതി ഇപ്രകാരമാണ് ‘ അഹമ്മദ്നഗര് കമ്പനിയില്…


വോഗ് മാസികയുടെ വുമൺഓഫ് ദ ഇയര് പട്ടികയിൽ ശൈലജ ടീച്ചറും-Kerala Health Minister KK Shailaja Featured in Vogue India's Women Of The Year List\nകേരളത്തിനു അഭിമാനമായി കെ.കെ.ശൈലജ; വോഗ് മാസിക 'വുമൺ ഓഫ് ദ ഇയർ'\nകേരളത്തിനു അഭിമാനമായി കെ.കെ.ശൈലജ; വോഗ് മാസിക ‘വുമൺ ഓഫ് ദ ഇയർ’\nനിപ, കോവിഡ് പ്രതിരോധ പ്രവർത്തനങ്ങൾക്ക് നേതൃത്വം നൽകിയ നേതാവെന്ന നിലയിലാണ് കെ കെ ശൈലജയെ ആദരിക്കുന്നതെന്ന് വോഗ് ഇന്ത്യ\nUpdated: November 9, 2020 9:30:51 pm\nഫാഷൻ മാഗസിനായ വോഗ് ഇന്ത്യയുടെ വുമൺഓഫ് ദ ഇയര് പരമ്പരയിൽ കേരള ആരോഗ്യമന്ത്രി കെ കെ ശൈലജ. സംസ്ഥാന ആരോഗ്യ മന്ത്രിയെന്ന നിലയിൽ നിപ രോഗവ്യാപനത്തിനും, ഇപ്പോൾ കോവിഡ് രോഗവ്യാപനത്തിനും എതിരായ പ്രതിരോധ പ്രവർത്തനങ്ങൾക്ക് നേതൃത്വം നൽകിയ നേതാവെന്ന നിലയിലാണ് കെ കെ ശൈലജയെ ആദരിക്കുന്നതെന്ന് വോഗ് ഇന്ത്യ മാഗസിൻ വ്യക്തമാക്കി.\nഇതിന്റെ ഭാഗമായി കെകെ ശൈലജയുടെ അഭിമുഖം മാഗസിനിൽ പ്രസിദ്ധീകരിച്ചിട്ടുണ്ട്. മന്ത്രിയുടെ ഫൊട്ടോയുള്ള കവർചിത്രം വോഗ് അവരുടെ ഔദ്യോഗിക സാമൂഹ്യ മാധ്യമ അക്കൗണ്ടുകളിൽ പങ്കുവച്ചിട്ടുണ്ട്. “ഭയപ്പെടാൻ സമയമില്ല. ഭയത്തേക്കാൾ, അതിൽ ഇടപെടാനുള്ള പ്രേരണയാണ് എനിക്ക് തോന്നുന്നത്,” എന്ന കെകെ ശൈലജയുടെ വാചകം ഉൾപ്പെടുത്തിക്കൊണ്ട് ഒരു കുറിപ്പും ഈ ചിത്രത്തോടൊപ്പം വോഗ് ചേർത്തിരിക്കുന്നു.\n“അവരുടെ ഭരണകാലത്ത്, മുൻ‌കൂട്ടി ചിന്തിക്കുന്ന ഈ മന്ത്രി ആദ്യം നിപ വൈറസ് പകർച്ചവ്യാധി കൈകാര്യം ചെയ്തു, ഇപ്പോൾ കോവിഡ് മഹാമാരിയും. ഇന്ന്, ആ പ്രതിസന്ധിയോടുള്ള പ്രതികരണത്തിന്റെ പേരിൽ ആഗോളതലത്തിൽ പ്രശംസിക്കപ്പെടുന്ന അധികാരത്തിലിരിക്കുന്ന സ്ത്രീകളുടെ കൂട്ടത്തിൽ അവരുടെടെ പേരുണ്ട്,” വോഗ് ഇന്ത്യ കുറിച്ചു.\nവുമൺ ഓഫ് ദ ഇയര് പരമ്പരയിൽ ഇന്ത്യൻ വനിതാ ഹോക്കി ടീം, സാമ്പത്തിക വിദഗ്ധ ഗീത ഗോപിനാഥ്, ബോളിവുഡ് താരവും അഭിനേത്രിയുമായ ശിൽപ ഷെട്ടി എന്നിവരെയും വോഗ് ഉൾപ്പെടുത്തിയിട്ടുണ്ട്.\nWeb Title: Vogue india women of the year list kk shailaja gita gopinath shilpa shetty india hockey team\nഏറ്റവും കൂടുതൽ കോവിഡ് സ്ഥിരീകരിച്ചത് മലപ്പുറത്ത്; കുറവ് ഇടുക്കിയിൽ


Tuesday4September 2018 11:13 am IST\nതിരുവനന്തപുരം: പ്രളയക്കെടുതിയുടെ പശ്ചാത്തലത്തില് സംസ്ഥാന സ്‌കൂള് കലോത്സവം ഉപേക്ഷിച്ചേക്കുമെന്ന റിപ്പോര്‍ട്ടുകള് തള്ളി പൊതു വിദ്യാഭ്യാസ ഡയറക്ടര്. തിയതി മാറ്റി ആര്‍ഭാടം കുറഞ്ഞ രീതിയില് കലോത്സവം നടത്തുമെന്നും മറിച്ചുള്ള റിപ്പോര്‍ട്ടുകള്‍ക്ക് അടിസ്ഥാനമില്ലെന്നും കെ.വി.മോഹന്‍കുമാര് ഐഎഎസ് അറിയിച്ചു.\nപ്രളയക്കെടുതിയില് നട്ടം തിരിയുന്ന ആലപ്പുഴയിലാണ് ഇത്തവണ സംസ്ഥാന സ്‌കൂള് കലോത്സവം നിശ്ചയിച്ചിരുന്നത്. എന്നാല്, ഒട്ടേറെ സ്‌കൂളുകളില് വെള്ളം കയറുകയും കുട്ടികള് ദുരിതം അനുഭവിക്കുകയും ചെയ്യുന്ന വേളയില് കലോത്സവം നടത്തണോ എന്നതാണ് ഉയര്‍ന്നിരിക്കുന്ന ആശയക്കുഴപ്പം. ഇക്കാര്യത്തില് അധ്യാപക സംഘടനകളുടെ അഭിപ്രായമറിയാന് സര്‍ക്കാര് ഏഴിന് ഗുണമേന്മാ പരിശോധനാസമിതി യോഗം വിളിച്ചതായാണ് റിപ്പോര്‍ട്ട്.\nഡിസംബര്5മുതല്9വരെ ആലപ്പുഴയില് സംസ്ഥാന സ്‌കൂള് കലാമേളയും ഒക്ടോബര് അവസാനം കണ്ണൂരില് പ്രവൃത്തിപരിചയ മേളയും നടത്താനായിരുന്നു തീരുമാനം. കലോത്സവത്തിന്റെ കാര്യത്തില് അനിശ്ചിതത്വമുണ്ടെങ്കിലും സംസ്ഥാന സ്‌കൂള് കായികമേള നടത്തുമെന്ന് ഏറെക്കുറെ ഉറപ്പായി.\nപാലക്കാടിന് കലാകിരീടം; അടുത്ത കലോത്സവം കാസര്‍കോഡ്\nസ്‌കൂള് കലോത്സവത്തിന് തൃശൂരില് കൊടിയേറി


അഞ്ച് ഉപമുഖ്യമന്ത്രിമാര്‍ക്ക് പിന്നാലെ ചരിത്രം തിരുത്തി ആന്ധ്രാപ്രദേശ്; ആഭ്യന്തര മന്ത്രിയായി ദളിത് വനിത - BIGNEWSLIVE | Latest Malayalam News\nഅഞ്ച് ഉപമുഖ്യമന്ത്രിമാര്‍ക്ക് പിന്നാലെ ചരിത്രം തിരുത്തി ആന്ധ്രാപ്രദേശ്; ആഭ്യന്തര മന്ത്രിയായി ദളിത് വനിത\nഅമരാവതി: ലോക്‌സഭാ, നിയമസഭാ തിരഞ്ഞെടുപ്പുകളില് ആന്ധ്രാപ്രദേശ് തൂത്തുവാരി അഞ്ച് ഉപമുഖ്യമന്ത്രിമാരെ നിയമിച്ചതിന് പിന്നാലെ ആദ്യമായി വനിതയെ ആഭ്യന്തര മന്ത്രിയായി തെരഞ്ഞെടുത്ത് ആന്ധ്രാപ്രദേശ് മുഖ്യമന്ത്രി ജഗന്‍മോഹന് റെഡ്ഡി.\nദളിത് വനിതാ മേഘതൊട്ടി സുചരിതയെയാണ് ആഭ്യന്തര മന്ത്രിയായി തെരഞ്ഞെടുത്തത്. പ്രതിപടു നിയോജക മണ്ഡലത്തില് നിന്നുള്ള എംഎല്‍എയാണ് മേഘതൊട്ടി സുപരിചിത. ഉപമുഖ്യമന്ത്രിമാരടങ്ങുന്ന മന്ത്രിസഭാംഗങ്ങളും ഇന്ന് സത്യപ്രതിജ്ഞ ചെയ്ത് അധികാരമേറ്റു.\nതെലങ്കാന സംസ്ഥാനം രൂപീകരിച്ചതിന് ശേഷമുള്ള നിലവിലെ ആന്ധ്രപ്രദേശ് സംസ്ഥാനത്തെ ആദ്യ ദളിത് വനിതാ ആഭ്യന്തര മന്ത്രിയാണ് സുചാരിത. ജഗന്‍മോഹന് റെഡ്ഡിയുടെ പിതാവ് വൈഎസ് രാജശേഖര റെഡ്ഡി മുഖ്യമന്ത്രിയായിരിക്കുമ്പോഴാണ് സംസ്ഥാനത്ത് ആദ്യമായി വനിതാ ആഭ്യന്തര മന്ത്രിയുണ്ടായിരുന്നത്.\nഅഞ്ച് ഉപമുഖ്യമന്ത്രിമാരെ ഉള്‍പ്പെടുത്തി 25 അംഗ മന്ത്രിസഭയ്ക്കാണ് ജഗന് രൂപം നല്‍കിയിരിക്കുന്നത്. ഇത് ആദ്യമായാണ് രാജ്യത്ത് ഒരു മുഖ്യമന്ത്രി അഞ്ച് ഉപമുഖ്യമന്ത്രിമാരെ നിയമിക്കുന്നത്. പട്ടികജാതി, പട്ടികവര്‍ഗം, ഒ.ബി.സി, കാപു സമുദായം, ന്യൂനപക്ഷം എന്നീ വിഭാഗങ്ങളില് നിന്നാണ് ഉപമുഖ്യമന്ത്രിമാര്.\n‘എല്ലാ വിഭാഗത്തില് നിന്നും മതത്തില് നിന്നുമുള്ള ആളുകള് അവരുടെ വിശ്വാസവും പ്രതീക്ഷയും ജഗനില് അര്‍പ്പിച്ചിരിക്കുകയാണ്. എല്ലാവരുടെയും പ്രതിനിധികളെ ഉള്‍പ്പെടുത്താനാണ് അദ്ദേഹം ശ്രമിക്കുന്നത്. ഇത് സമൂഹത്തിന്റെ എല്ലാ വിഭാഗങ്ങളെയും തൃപ്തിപ്പെടുമെന്ന് തീര്‍ച്ചയാണ്’, ഒരു പാര്‍ട്ടി നേതാവ് പറഞ്ഞു.\nജനങ്ങള് സൂക്ഷ്മമായി നിരീക്ഷിച്ചുകൊണ്ടിരിക്കുകയാണെന്നും ആരും അഴിമതി നടത്തരുതെന്നും ജഗന് എംഎല്‍എമാര്‍ക്ക് നിര്‍ദ്ദേശം നല്‍കിയിരുന്നു. വലിയ ഉത്തരവാദിത്വമാണ് ഓരോരുത്തര്‍ക്കും ഉള്ളതെന്നും ജനങ്ങളോടുള്ള ഇടപെടലുകളില് സുതാര്യത വരുത്തണമെന്നും അദ്ദേഹം ആവശ്യപ്പെട്ടു. രണ്ടര വര്‍ഷത്തിന് ശേഷം മന്ത്രിസഭ പുനഃസംഘടിപ്പിക്കും. സര്‍ക്കാരിന്റെ പ്രവര്‍ത്തനങ്ങള് വിലയിരുത്തി അതിന്റെ അടിസ്ഥാനത്തിലായിരിക്കും പുന:സംഘടനയെന്നും അദ്ദേഹം വ്യക്തമാക്കി.\nTags: andhra pradeshJagan Reddy\nആന്ധ്രാപ്രദേശ് സെക്രട്ടേറിയറ്റ് ജീവനക്കാരന് കൊവിഡ് 19 സ്ഥിരീകരിച്ചു; സെക്രട്ടേറിയറ്റിന്റെ ബ്ലോക്കുകള് അടച്ചു\nമദ്യത്തിന്റെ വിലയില് 75 ശതമാനം വര്‍ധനവ് വരുത്തി ആന്ധ്രയും; വര്‍ധനവ് ഇന്ന് ഉച്ചമുതല് പ്രാബല്യത്തില്\nകൊവിഡ് 19; വൈറസ് ബാധമൂലം ആന്ധ്ര പ്രദേശില് ഒരു മരണം കൂടി, പുതുതായി 31 പേര്‍ക്ക് കൂടി രോഗം സ്ഥിരീകരിച്ചു\nകൊവിഡ് 19; ഹൈദരാബാദിലെ മുഴുവന് സ്വകാര്യ ആശുപത്രികളിലും സേവനം ഉറപ്പാക്കി, പ്രതിരോധത്തിന് സജ്ജമായി ജഗന് മോഹന് റെഡ്ഡി സര്‍ക്കാര്\nവൈറസിലെ 'ഡോ. ആബിദ് റഹ്മാന്' സമ്പൂര്‍ണ്ണ പരാജയമെന്ന് വിമര്‍ശിക്കുന്നവരോട് ഡോ. നെല്‍സണ് ജോസഫിന് പറയാനുള്ളത്


Don't talk to separatists: India tells Pakistan | വിഘടനവാദികളുമായി ചര്‍ച്ച വേണ്ട: പാകിസ്താന് ഇന്ത്യയുടെ താക്കീത്! - Malayalam Oneindia\n10 min ago ഇരുഭാഗത്തും മുസ്ലിം ലീഗ് പ്രവര്‍ത്തകര്; മുസ്ലിം ലീഗിന്‍റേത് രാഷ്ട്രീയ ദുഷ്ടലാക്കെന്ന് സിപിഎം\n20 min ago മണ്ണിൽ അന്നം വിളയിക്കുന്നവന്റെ സമരച്ചൂടിൽ ഈ സർക്കാർ ചുട്ടടങ്ങും; കെടി കുഞ്ഞിക്കണ്ണന്\n30 min ago ലൈഫ് മിഷൻ പദ്ധതിയുടെ രണ്ടാം ഘട്ടം; 19 ഗ്രാമപഞ്ചായത്തുകളിൽ നൂറുമേനി വീടുകൾ\nPublished: August 21 2015, 15:24 [IST]\nദില്ലി: ഉഭയകക്ഷി ചര്‍ച്ചകള് തുടങ്ങുന്നതിന് മുമ്പ് തങ്ങളെ പ്രകോപിപ്പിക്കാന് ശ്രമിക്കുന്ന പാകിസ്താന് ഇന്ത്യയുടെ താക്കീത്. ഹുറിയത്ത് കോണ്‍ഫറന്‍സ് നേതാക്കളുമായി ഒരുതരത്തിലുമുള്ള ചര്‍ച്ചകള് വേണ്ട എന്ന് ഇന്ത്യ പാകിസ്താനെ അറിയിച്ചതായാണ് വണ് ഇന്ത്യയ്ക്ക് ലഭിക്കുന്ന റിപ്പോര്‍ട്ടുകള്. വിദേശകാര്യമന്ത്രാലയത്തിന്റെതാണ് ഈ നിര്‍ദേശം. അല്ലാത്ത പക്ഷം ദേശീയ സുരക്ഷാ ഉപദേഷ്ടാക്കളുടെ കൂടിക്കാഴ്ച ഉപേക്ഷിക്കാന് പോലും സാധ്യതയുണ്ട്.\nഇന്ത്യയുടേയും പാകിസ്താന്റേയും ദേശീയ സുരക്ഷാ ഉപദേഷ്ടാക്കള് തമ്മില് കൂടിക്കാഴ്ച നടക്കാനിരിക്കേയാണ് ഈ സംഭവവികാസങ്ങള്. പാകിസ്താന് കാശ്മീരിലെ വിഘടനവാദി നേതാക്കളെ ചര്‍ച്ചയ്ക്ക് ക്ഷണിച്ചിരിക്കുന്നതായി റിപ്പോര്‍ട്ടുകള് ഉണ്ടായിരുന്നു. ആഗസ്റ്റ് 23നാണ് ദില്ലിയില് വെച്ച് ഇന്ത്യയുടെ സുരക്ഷാ ഉപദേഷ്ടാവ് അജിത് ഡോവലുമായി പാകിസ്താന്റെ ദേശീയ സുരക്ഷാ ഉപദേഷ്ടാവ് സര്‍ജത് അസിസ് കൂടിക്കാഴ്ച നടത്തുന്നത്.\nഇതിന് മുമ്പായി പാകിസ്താന് ഹുറിയത്ത് കോണ്‍ഫറന്‍സിന്റെ വിവിധ വിഭാഗങ്ങളുടെ നേതാക്കളെ ചര്‍ച്ചയ്ക്ക് ക്ഷണിച്ചതായാണ് റിപ്പോര്‍ട്ടുകള് ഉണ്ടായിരുന്നത്. അയ്യിദ് അലി ഷാ ഗീലാനി, മിര്‍വെയിസ് ഒമര് ഫറൂഖ്, യാസീന് മാലിക് എന്നിവരുമായി ചര്‍ച്ച നടത്താനായിരുന്നു നീക്കം. ഹുറിയത് നേതാക്കള് തന്നെയാണ് ഇക്കാര്യം സ്ഥിരീകരിച്ചത്. ദേശീയ സുരക്ഷ സംബന്ധിച്ച ചര്‍ച്ചകള്‍ക്ക് മുമ്പ് പാകിസ്താന് നടത്തിയ ഈ നീക്കം അപലപിക്കപ്പെട്ടിരുന്നു.\nThe build up to the National Security Advisor level talks between India and Pakistan scheduled to be held on August 23 and 24th is turning out to beapot boiler.\nStory first published: Friday, August 21, 2015, 15:24 [IST]


അഡ്ജസ്റ്റ് ചെയ്യാൻ പറയാൻ താൻ ആരാ? എന്റെ കൂട്ടുകാരനോ സ്വജാതിയോ ആണോ? - മലയാളം ന്യൂസ് പോർട്ടൽ\nഅഡ്ജസ്റ്റ് ചെയ്യാൻ പറയാൻ താൻ ആരാ? എന്റെ കൂട്ടുകാരനോ സ്വജാതിയോ ആണോ?\nPosted on January 27, 2021, 11:07 AM\nമലയാളികളുടെ സ്വകാര്യ അഹങ്കാരങ്ങളിൽ ഒന്നാണ് സൂപ്പർസ്റ്റാർ മമ്മൂട്ടി. മമ്മൂട്ടിയുടെ സ്വഭാവത്തെ കുറിച്ചും പെട്ടന്നുള്ള ദേക്ഷ്യത്തെ കുറിച്ചും പല സംവിധായകരും സഹതാരങ്ങളും മുൻപ് പറഞ്ഞിട്ടുണ്ട്. ഇപ്പോൾ അത്തരത്തിൽ മമ്മൂട്ടിയിൽ നിന്ന് ഉണ്ടായ ഒരു അനുഭവം തുറന്ന് പറയുകയാണ് നടനും സംവിധായകനുമായ പി ശ്രീകുമാർ.\nകൈയ്യും തലയും പുറത്തിടരുത് എന്ന പി ശ്രീകുമാർ സംവിധാനം നിർവ്വഹിച്ച സിനിമയ്ക്കായി മമ്മൂട്ടിയോട് ഡേറ്റ് ചോദിക്കാന് പോയപ്പോഴുള്ള അനുഭവമാണ് ശ്രീകുമാര് ഇപ്പോൾ തുറന്ന് പറഞ്ഞിരിക്കുന്നത്. ചിത്രത്തിന് വേണ്ടി ഡേറ്റ് ചോദിക്കാൻ മമ്മൂട്ടിയുടെ മറ്റൊരു സിനിമയുടെ ലൊകേഷനിൽ ആണ് ആണ് ചെന്നത്. അവിടെ ചെന്ന് മമ്മൂട്ടിയോട് ഒരു കാര്യം പറയാൻ ഉണ്ടെന്ന് പറഞ്ഞു മമ്മൂട്ടി വരുന്നത് വരെ അവിടെ നിന്നാണ് മമ്മൂക്കയുടെ സിനിമയിലേക്ക് അഭിനയിക്കാൻ വരാൻ കഴിയുമോ എന്ന് ആവശ്യപ്പെട്ടത്. മമ്മൂട്ടി തന്റെ അടുത്തേക്ക് വന്നപ്പോൾ, ഈ വരുന്ന സെപ്റ്റംബറില് ഞാന് ഒരു പടം ചെയ്യാന് ആഗ്രഹിക്കുന്നു. തോപ്പില് ഭാസിയുടേതാണ് തിരക്കഥ..’കയ്യും തലയും പുറത്തിടരുത്’ എന്നാണ് സിനിമയുടെ പേര്..താങ്കള് അതില് വന്നൊന്ന് അഭിനയിക്കണം..അതിന് വേണ്ടി ഡേറ്റ് ചോദിക്കാനാണ് ഇപ്പോള് ഞങ്ങള് വന്നിരിക്കുന്നത്’ എന്ന് ഞാൻ പറഞ്ഞു. മമ്മൂട്ടി കുറച്ച് നേരം ആലോചിച്ചതിനു ശേഷം സെപ്റ്റംബറില് പറ്റില്ലെന്ന് മറുപടിയും പറഞ്ഞു.\nഒരുപാട് ദിവസം ഒന്നും വേണ്ട, ഞങ്ങൾക്ക് ഒരു ആറ് ദിവസം മാത്രം തന്നാൽ മതിയെന്ന് ഞങ്ങൾ പറഞ്ഞിട്ടും മമ്മൂട്ടി സിനിമ ചെയ്യാൻ സമ്മതിച്ചില്ല. ഒടുവിൽ സിനിമ ചെയ്യാൻ മമ്മൂട്ടി വരില്ല എന്ന് മനസ്സിലായപ്പോൾ ഒന്ന് അഡ്ജസ്റ്റ് ചെയ്യാന് കഴിയില്ലേ എന്ന് ഞാന് അദ്ദേഹത്തോട് ചോദിച്ചു. ഇത് കേട്ടപ്പോഴേക്കും അദ്ദേഹം എന്നോട് ദേക്ഷ്യപെട്ടു. അഡ്ജസ്റ്റ് ചെയ്യാന് താനാരാ.എന്റെ കൂടെ പഠിച്ചവനോ എന്റെ സ്വജാതിക്കാരനോ ആണോ? നമ്മൾ തമ്മിൽ വേറെ വല്ല ബന്ധവും ഉണ്ടോ? ഇത് കേട്ടപ്പോൾ എനിക്ക് ശരിക്ക് ഷോക്ക് ആയി പോയി. ഇത്രയും പറഞ്ഞിട്ട് അദ്ദേഹം കുറച്ച് നേരത്തേക്ക് മിണ്ടാതെ ഇരുന്നു. അതിനു ശേഷം പറഞ്ഞു, അടുത്ത സെപ്റ്റംബറില് പടം ചാര്‍ട്ട് ചെയ്‌തോ. ഞാന് ഡേറ്റ് തരാം എന്ന്.\nഅടുത്ത സെപ്റ്റംബറിൽ വന്നു എന്റെ സിനിമയിൽ അഭിനയിക്കാൻ താൻ ആരാ എന്റെ കൂടെ പഠിച്ചതോ എന്റെ സ്വജാതിയോ ആണോ? അതോ നമ്മൾ തമ്മിൽ വല്ല ബന്ധവും ഉണ്ടോ എന്ന് ഞാൻ മമ്മൂട്ടി പറഞ്ഞ അതെ നാണയത്തിൽ തന്നെ തിരിച്ച് പറഞ്ഞു. അതിനു ശേഷം മമ്മൂട്ടിയും താനും തമ്മിൽ മിണ്ടില്ലായിരുന്നുവെന്നും ഒടുവിൽ മമ്മൂട്ടി തന്നെ മുൻകൈ എടുത്ത് ഞങ്ങൾ തമ്മിലുള്ള പിണക്കം മാറ്റുകയും ഞങ്ങൾ ഒന്നിച്ച് വിഷ്ണു എന്ന സിനിമ ചെയ്യുകയും ചെയ്തു.


യുഎഇ മന്ത്രിസഭ പുനസംഘടിപ്പിച്ചു; രണ്ട് പുതിയ മന്ത്രിമാര്\nMon May 23 2022 14:08:54 GMT+0530 (India Standard Time)\nവിദേശകാര്യ മന്ത്രിയായിരുന്ന ഡോ. അന്‍വര് ഗര്‍ഗാഷിനെ യുഎഇ പ്രസിഡന്റ് ശൈഖ് ഖലീഫ ബിന് സായിദ് ആല് നെഹ്യാന്റെ നയതന്ത്ര ഉപദേശകനായി നിയമിച്ചതാണ് പ്രധാന മാറ്റം.\nBY APH11 Feb 2021 6:48 AM GMT\nAPH11 Feb 2021 6:48 AM GMT\nഅബൂദബി: രണ്ട് പുതിയ മന്ത്രിമാരെ നിയമിച്ച് യുഎഇ മന്ത്രിസഭ പുനസംഘടിപ്പിച്ചു. അബൂദബിയില് നടന്ന ചടങ്ങില് പുതിയ മന്ത്രിമാര് സത്യപ്രതിജ്ഞ ചെയ്ത് അധികാരമേറ്റു.\nവിദേശകാര്യ മന്ത്രിയായിരുന്ന ഡോ. അന്‍വര് ഗര്‍ഗാഷിനെ യുഎഇ പ്രസിഡന്റ് ശൈഖ് ഖലീഫ ബിന് സായിദ് ആല് നെഹ്യാന്റെ നയതന്ത്ര ഉപദേശകനായി നിയമിച്ചതാണ് പ്രധാന മാറ്റം. ശൈഖ് ഷക്ബത് ബിന് നഹ്യാന് ബിന് മുബാറക് ആല് നെഹ്യാന്, ഖലീഫ ഷഹീന് അല് മറാര് എന്നിവരെ സഹമന്ത്രിമാരായി നിയമിച്ചു. പ്രസിഡന്റിന്റെ സാംസ്‌കാരിക ഉപദേശകനായി സാകി അന്‍വര് നുസീബിനെയും നിയമിച്ചതായി യുഎഇ വൈസ് പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിന് റാശിദ് ആല് മക്തൂം അറിയിച്ചു.


ഉറക്കമില്ലാത്ത രാത്രികൾ! ആദ്യ വിളിച്ചത് പൃഥ്വിരാജ്, ഞെട്ടൽ മാറാതെ സുരേഷ് ഗോപി - metromatinee.com Lifestyle Entertainment & Sports\nചില നിലപാടുകൾ , മനുഷ്വത്വപരമായ സമീപനങ്ങൾ ഇങ്ങനെയുള്ള കാഴ്ചകളിലൂടെ മലയാളികളുടെ പ്രിയനടനായി മാറുകയായിരുന്നു സുരേഷ് ഗോപി. ഒരുപാട് വിമർശനങ്ങൾ ഏറ്റുവാങ്ങിയെങ്കിലും തന്റെ നിലപാടിലൂടെ ജന്മനസ്സ് കീഴടക്കികൊണ്ടിരിക്കുകയാണ് . രാഷ്ട്രീയ പ്രവർത്തകനായും , നടനായും അതിലുപരി\nമനുഷ്യ സ്‌നേഹി കൂടിയാണെന്ന് നിരവധി തവണ തെളിയിച്ച വ്യക്തിയാണ് സുരേഷ് ഗോപി. നിരവധിപേർക്കാണ് ഇതിനോടകം താരത്തിന്റെ സഹായം ലഭിച്ചത്. കൊവിഡ് കാലത്ത് പുറംനാടുകളില് പെട്ടുപോയ മലയാളികളില് പലരും സുരേഷ് ഗോപിയുടെ സഹായത്താൽ നാടുകളിലേക്ക് തിരികെയെത്തിയ വാർത്തകൾ പുറത്തു വന്നിരുന്നു.\nഈ ലോക്ഡൌണ് കാലത്ത് നാട്ടില് വരാന് കഴിയാതെ അമേരിക്കയില് കുടുങ്ങിയ മലയാളി കുടുംബത്തിന് വേണ്ടി സുരേഷ് ഗോപി നേരിട്ട് ഇടപെട്ടിരുന്നു. കേന്ദ്രസര്‍ക്കാര് വഴി പ്രത്യേക ഓര്‍ഡിനന്‍സ് ഇറക്കിയതിന് ശേഷമാണ് ഇവര് നാട്ടിലെത്തിയത്. അമേരിക്കന് മലയാളിയായ റോയ് മാത്യുവാണ് ഇക്കാര്യം ഫേസ്ബുക്കിലൂടെ പങ്കു വച്ചത്.\nഇപ്പോഴിതാ പുറം നാടുകളിൽ നിന്നും തനിക്കു ലഭിച്ചുകൊണ്ടിരിക്കുന്ന ഫോണ് കോളുകളെക്കുറിച്ച് വെളിപ്പെടുത്തുകയാണ് താരം. വന്ദേഭാരത് മിഷനുമായി ബന്ധപ്പെട്ട് തന്നെ ആദ്യം വിളിച്ചത് പൃഥ്വിരാജ് ആയിരുന്നുവെന്നും മൂന്നരമാസമായി തുടര്‍ച്ചയായി കോളുകള് വന്നുകൊണ്ടിരിക്കുകയാണെന്നും സുരേഷ് ഗോപി പറയുന്നു. ഇത്തവണത്തെ പിറന്നാള് പോലും ആഘോഷിക്കാനുള്ള മാനസികനില തനിക്കുണ്ടായിരുന്നില്ലെന്നും താരം വ്യക്തമാക്കി.\n“വന്ദേഭാരത് മിഷനുമായിട്ട് ബന്ധപ്പെട്ട് എന്നോട് വ്യക്തിപരമായി ആദ്യം ഒരാവശ്യം ഉന്നയിക്കുന്നത് പൃഥ്വിരാജ് ആണ്. ഞങ്ങളെ തിരിച്ചെത്തിക്കണം എന്ന് പറഞ്ഞുകൊണ്ടല്ല. മറിച്ച് ഞങ്ങള്‍ക്ക് സുരക്ഷ വേണം, എത്തുമ്പോള് എത്താന് സാധിക്കട്ടെ എന്ന രീതിയില്. അത് വളരെ ഐശ്വര്യപൂര്‍ണ്ണമായ ഒരു തുടക്കമായിരുന്നു. കാരണം അന്നുമുതല് എനിക്ക് ഉറക്കമില്ലാത്ത രാത്രികളായിരുന്നു. ഏതാണ്ട് മൂന്നര മാസക്കാലമായി അങ്ങനെയാണ്. ആളുകള് വിളിച്ചുകൊണ്ടിരിക്കുന്നു. ഇന്നലെയും ഫിലിപ്പീന്‍സില് നിന്ന് വരാനുള്ള മൂന്ന് മെഡിക്കല് വിദ്യാര്‍ഥികളുടെ ആവശ്യത്തിനായി എന്നെ ബന്ധപ്പെട്ടിരുന്നു. ഇത് ഒരിക്കലും അണമുറിയാതെ ഇങ്ങനെ വന്നുകൊണ്ടിരിക്കുകയാണ്”, എന്നും സുരേഷ് ഗോപി പറയുന്നു.\n“ലോകത്തിന്‍റെ മറുഭാഗത്ത് പകലാവുന്ന സമയത്താണ് വിളികള് കൂടുതല്. ഇവിടുത്തെ പുലര്‍ച്ചെ രണ്ടരയ്ക്കൊക്കെ അമേരിക്കയില് നിന്നുള്ള കോളുകള് വരാറുണ്ട്. ഓസ്ട്രേലിയയില് നിന്ന് രാവിലെ എട്ടു മണിക്കും. അങ്ങനെ വരുന്ന കോളുകള് ഒരു ഐഡന്‍റിറ്റി ലോസ് ഉണ്ടാക്കുന്ന തരത്തിലാണ് എന്നില് പ്രവര്‍ത്തിക്കുന്നത്. ആ മാനസികഘടന എന്നെ വല്ലാതെ റീസ്ട്രക്ചര് ചെയ്തതിന്‍റെ ഫലമായി എന്‍റെ പിറന്നാള് എനിക്ക് ആഘോഷിക്കാന് പറ്റിയില്ല. പിറന്നാള് ദിനത്തില് വൈകുന്നേരം കുടുംബവുമായി ചേര്‍ന്ന് ഒരു കേക്ക് മുറിക്കല് മാത്രമായിരുന്നു ആഘോഷമെന്ന് പറയാന് ഉണ്ടായിരുന്നത്. ഉച്ചയ്ക്ക് ഗവര്‍ണറുടെ അവിടെനിന്നു കൊടുത്തയച്ച പായസത്തിന്‍റെ ഒരംശം, ബോളി ഇതൊക്കെ മാത്രമായിരുന്നു ആഘോഷം. പക്ഷേ അങ്ങനെയൊരു മാനസികനില ഉണ്ടായിരുന്നില്ല. അതുകൊണ്ടുതന്നെ ഞാന് മനപ്പൂര്‍വ്വം ഒരു ചാനലിലും വന്നില്ല. എന്നെ ഇഷ്ടപ്പെടുന്നവരുടെ അവകാശമാണ് ഈ ആഘോഷം എന്ന നിലയില് പിറന്നാള് ഞാന് അവര്‍ക്കായി വിട്ടുകൊടുക്കുകയായിരുന്നു” എന്നും സുരേഷ് ഗോപി പറഞ്ഞു.\nRelated Topics:Prithviraj Sukumaran, Suresh Gopi


Why home loan rates are falling, and what the buyer should do- ഭവനവായ്പ നിരക്ക് കുറയുന്നത് എന്തുകൊണ്ട്? | Indian Express Malayalam\nwhy home loan rates are falling and what the buyer should do\nകൊട്ടക് മഹീന്ദ്ര ബാങ്ക് ഭവനവായ്പാ പലിശനിരക്ക് 10 ബേസിസ് പോയിന്റ് കുറച്ചുകൊണ്ട് പ്രതിവര്‍ഷം 6.65 ശതമാനമാക്കി താഴ്ത്തി\nMarch 5, 2021 6:20:51 pm\n14 ലക്ഷം കോടി രൂപ വരുന്ന ഭവന വായ്പ വിഭാഗത്തിലെ പലിശ നിരക്കില് ബാങ്കുകളും ഹൗസിങ് ഫിനാന്‍സ് കമ്പനികളും മത്സരിക്കുകയാണ്. സ്റ്റേറ്റ് ബാങ്ക് ഓഫ് ഇന്ത്യ, എച്ച്ഡിഎഫ്‌സി, കൊട്ടക് മഹീന്ദ്ര ബാങ്ക് എന്നിവ ഭവന വായ്പാ നിരക്ക് 15 വര്‍ഷത്തിനിടയിലെ ഏറ്റവും താഴ്ന്ന നിലയിലേക്ക് കുറച്ചപ്പോള് മറ്റു സ്ഥാപനങ്ങളും ആ വഴിയിലേക്കെത്താന് ഒരുങ്ങുന്നു.\nഏതൊക്കെ ബാങ്കുകളാണ് ഭവനവായ്പാ നിരക്ക് കുറച്ചത്?\nകൊട്ടക് മഹീന്ദ്ര ബാങ്ക് മാര്‍ച്ച് ഒന്നിന് ഭവനവായ്പാ പലിശനിരക്ക് 10 ബേസിസ് പോയിന്റ് കുറച്ചുകൊണ്ട് പ്രതിവര്‍ഷം 6.65 ശതമാനമാക്കി താഴ്ത്തി. മോര്‍ട്ട്‌ഗേജ് വിപണിയിലെ ഏറ്റവും താഴ്ന്ന നിരക്കാണിത്. വായ്പക്കാരുടെ ക്രെഡിറ്റ് സ്‌കോര്, ലോണ് ടു വാല്യു (എല്‍ടിവി) അനുപാതവുമായി നിരക്കുകള് ബന്ധപ്പെട്ടിരിക്കുന്നു. ശമ്പളം ലഭിക്കുന്ന ജോലിയുള്ളവര്‍ക്കും, സ്വയം തൊഴില് ചെയ്യുന്ന ഉപഭോക്തൃ വിഭാഗങ്ങള്‍ക്കും നിരക്കുകള് ബാധകമാകും.\nഅതേ ദിവസം തന്നെ എസ്ബിഐ 70 ബിപിഎസ് വരെ ഇളവ് നല്‍കി പലിശനിരക്ക് 6.70 ശതമാനം മുതലാക്കി (2021 മാര്‍ച്ച് 31 ന് അവസാനിക്കുന്ന പരിമിത ഓഫര്). രണ്ടു ദിവസത്തിനു ശേഷം എച്ച്ഡിഎഫ്‌സി ഭവനവായ്പാ പലിശ നിരക്ക് അഞ്ച് ബേസിസ് പോയിന്റ് കുറച്ചുകൊണ്ട് 6.75 ശതമാനമാക്കി.\nAlso Read: കോവാക്‌സിന് 81 ശതമാനം ഫലപ്രാപ്‌തി; രാജ്യത്തെ വാക്‌സിൻ വിതരണം സംബന്ധിച്ച് ഇത് അർത്ഥമാക്കുന്നതെന്ത്?\nപ്രൊസസിങ് ഫീസില് 100 ഇളവും എസ്ബിഐ നല്‍കുന്നു. പലിശ ഇളവ് വായ്പാ തുകയെയും വായ്പക്കാരന്റെ സിബില് സ്‌കോറിനെയും അടിസ്ഥാനമാക്കിയുള്ളതാണ്. അഞ്ച് ബിപിഎസിന്റെ അധിക പലിശ ഇളവ് ലഭിക്കാന് വായ്പക്കാരന് വീട്ടില്‍നിന്ന് യോനോ ആപ്പ് വഴി അപേക്ഷിക്കാം. വനിതാ വായ്പക്കാര്‍ക്ക് അഞ്ചു ബിപിഎസിന്റെ പ്രത്യേക ഇളവുമുണ്ട്. ആര്‍ക്കും ആഗ്രഹിക്കാവുന്ന ഭവനവായ്പയിലെ ഏറ്റവും മികച്ച പലിശനിരക്കാണ് കുറച്ച നിരക്ക്, ”എസ്ബിഐ ഡിഎംഡി (റീട്ടെയില് ബിസിനസ്) സലോനി നാരായണ് പറഞ്ഞു.\nഎന്തുകൊണ്ടാണ് ബാങ്കുകള് നിരക്ക് കുറയ്ക്കുന്നത്?\nറിസര്‍വ് ബാങ്ക് പറയുന്നതനുസരിച്ച്, 2020 മാര്‍ച്ചില് ഭവനവായ്പയുടെ വളര്‍ച്ച കുറഞ്ഞു, ഇത് കോവിഡ് മഹാമാരി മൂലം 2020-21 വരെ നീണ്ടു.2020 ഭവനവായ്പാ വളര്‍ച്ച ജനുവരിയിലെ 17.5 ശതമാനത്തില്‍നിന്ന് 2021 ജനുവരിയില് 7.7 ശതമാനമായി കുറഞ്ഞു. വായ്പാ അടവില് മുടക്കം വരുത്താനുള്ള സാധ്യത കുറവായതിനാല് നിലവിലെ സാഹചര്യത്തില് ഭവന വായ്പകള് സുരക്ഷിതമായ പന്തയമാണെന്ന് ബാങ്കുകള് തിരിച്ചറിഞ്ഞു. എസ്ബിഐയുടെ കാര്യത്തില് മൊത്തം നിഷ്‌ക്രിയ ആസ്തി വെറും 0.67% മാത്രമാണ്.\nനേരത്തെ വന്‍കിട കോര്‍പ്പറേറ്റ് വായ്പകളില് ശ്രദ്ധ കേന്ദ്രീകരിച്ചിരുന്ന എസ്ബിഐയുടെ നേതൃത്വത്തിലുള്ള പൊതുമേഖലാ ബാങ്കുകള് ഇപ്പോള് ഭവന വായ്പ ഉപഭോക്താക്കളെ ലക്ഷ്യമിടുന്നു. ഭവന ധനകാര്യ കമ്പനികളായ എച്ച്ഡിഎഫ്സി, എല്‍ഐസി ഹൗസിങ് എന്നിവയും അവരുടെ നിരക്കുകള്‍ക്ക് ഉത്സാഹത്തോടെ വില നിശ്ചയിക്കുന്നു. റിയല് എസ്റ്റേറ്റ് മേഖല പലതരം നേട്ടങ്ങള് കൈവരിച്ചുകൊണ്ടിരിക്കുന്ന ഒരു ഘട്ടത്തിലാണ് പലിശനിരക്ക് കുറയുന്നത് മത്സരം പ്രതിഫലിപ്പിക്കുന്നത്.\nഇപ്പോള് ഭവനവായ്പ എടുക്കണോ?\n”തീര്‍ച്ചയായും വീട് വാങ്ങാനുള്ള ഏറ്റവും നല്ല സമയമാണിത്,” ഈ ആഴ്ച ആദ്യം നിരക്ക് കുറയ്ക്കുന്നതിനിടെ കൊട്ടക് മഹീന്ദ്ര ബാങ്കിന്റെ കണ്‍സ്യൂമര് അസറ്റ്‌സ് പ്രസിഡന്റ് അംബുജ് ചന്ദ്ന പറഞ്ഞു.\n”ഭവനവായ്പ പലിശനിരക്ക് 15 വര്‍ഷത്തെ ഏറ്റവും താഴ്ന്നതും വസ്തു വില മന്ദഗതിയിലായതുമായതിനാല്, ഭവനവായ്പ എടുക്കാനുള്ള അനുയോജ്യമായ സമയമാണിത്. സമീപഭാവിയില് സാധ്യമായ ഏറ്റവും കുറഞ്ഞ ഇഎംഐ ഇതായിരിക്കാം. ബോണ്ട് വരുമാനം വര്‍ധിച്ചുകൊണ്ടിരിക്കുകയാണ്. പലിശനിരക്ക് എവിടേക്കാണു പോകുന്നതെന്ന് ഞങ്ങള്‍ക്ക് അറിയില്ല, ”ഒരു ദേശസാത്കൃത ബാങ്കിലെ ഒരു ഉദ്യോഗസ്ഥന് പറഞ്ഞു.\nAlso Read: ആമസോണിന്റെ പുതിയ ഐക്കൺ വിവാദത്തിലാവാൻ കാരണമെന്ത്?\nഇപ്പോള് നടക്കുന്ന സാമ്പത്തിക വീണ്ടെടുക്കല് കൂടുതല് വീട് വാങ്ങലിലേക്ക് നയിക്കുമെന്ന പ്രതീക്ഷയിലാണ് ബാങ്കുകള്. മേയിലെ നയത്തില് റിപ്പോ നിരക്ക് 40 ബേസിസ് പോയിന്റ് കുറച്ച് നാലു ശതമാനമാക്കിയശേഷം റിസര്‍വ് ബാങ്ക് നിരക്കുകളില് മാറ്റമുണ്ടായിട്ടില്ല. പ്രതിദിനം ശരാശരി ആയിരത്തോളം ഭവനവായ്പ ഉപഭോക്താക്കളാണ് എസ്ബിഐക്കുണ്ടാവുന്നത്.\n”കോവിഡ് മഹാമാരിയെത്തുടര്‍ന്നുള്ള ലോക്ക്ഡൗണ് മൂലം റിയല് എസ്റ്റേറ്റ് മേഖലയ്ക്കു കനത്ത തിരിച്ചടി നേരിട്ടെങ്കിലും, ഭവനവായ്പ ബിസിനസില് ഭവന ബിസിനസ് സമാനതകളില്ലാത്ത കുത്തനെയുള്ള വളര്‍ച്ച രേഖപ്പെടുത്തി. 2020 ഡിസംബറില് ഭവനവായ്പയുടെ വളര്‍ച്ചയ്ക്ക് എസ്ബിഐ സാക്ഷ്യം വഹിച്ചു”എസ്ബിഐ ചെയര്‍മാന് ദിനേശ് ഖര പറഞ്ഞു.\nഭവനവായ്പകളില് ശ്രദ്ധ കേന്ദ്രീകരിക്കുന്നത് എന്തുകൊണ്ട്?\nഭവന വായ്പകള് ഫലത്തില് വെല്ലുവിളി കുറവാണെന്നതാണ് വായ്പ നല്‍കുന്നവരുടെ ഏറ്റവും വലിയ ആകര്‍ഷണം. വ്യക്തിഗത വായ്പകളില് നിന്ന് വ്യത്യസ്തമായി, ഭവന വായ്പകളില് വീട് ഈടായി മാറുന്നു. വായ്പാ അടവില് മുടക്കം വന്നാല് ബാങ്കുകള്‍ക്ക് വസ്തു പിടിച്ചെടുക്കാനും ലേലത്തില് വില്‍ക്കാനുംകഴിയും. സമയബന്ധിതമായി വായ്പാ തിരിച്ചടവ് ഉറപ്പുനല്‍കുന്നതിനാല് ബാങ്കുകള് പ്രധാനമായും ശമ്പളക്കാരായ ജീവനക്കാരെയും സ്വയംതൊഴില് ചെയ്യുന്ന പ്രൊഫഷണലുകളെയുഞാണ് ലക്ഷ്യമിടുന്നു. ഭവനവായ്പ വിതരണം ചെയ്യുന്ന പ്രക്രിയയും എളുപ്പമാണ്.\nAlso Read: ഇടത് പക്ഷ-കോൺഗ്രസ്-ഐഎസ്എഫ് സംയുക്ത റാലിക്ക് ശേഷം; പശ്ചിമ ബംഗാളിലെ പുതിയ മുന്നണി അർത്ഥമാക്കുന്നത്\nഎസ്ബിഐയുടെ ഭവനവായ്പാ വിഭാഗം ഇപ്പോള്5ലക്ഷം കോടി രൂപ മറികടന്നു. ഈ വിഭാഗത്തില് മൂന്നിലൊന്ന് വിപണി വിഹിതം എസ്ബിഐയുടേതാണ്. മറ്റ് പൊതുമേഖലാ ബാങ്കുകളും ഈ വിഭാഗത്തില് സാന്നിധ്യം വര്‍ധിപ്പിക്കുകയാണ്.\nനിരക്ക് ഇനിയും കുറയുമോ?\nഭവനവായ്പ നിരക്ക് 15 വര്‍ഷത്തെ ഏറ്റവും താഴ്ന്ന നിലയിലാണ് ഇപ്പോള്. കൂടാതെ, ബോണ്ട് വരുമാനം വര്‍ധിക്കുന്നതിനാല് സമീപഭാവിയില് റിസര്‍വ് ബാങ്കില്‍നിന്നു വീണ്ടുമൊരു റിപ്പോ നിരക്ക് കുറയ്ക്കലിനു സാധ്യതയില്ല. പലിശനിരക്ക് ഏറ്റവും താഴെയെത്തിയതായി ബാങ്കര്‍മാര് ഇതിനകം സൂചിപ്പിച്ചു.\nകൊട്ടക് മഹീന്ദ്രയും എസ്ബിഐയും പ്രഖ്യാപിച്ച ഏറ്റവും പുതിയ ഭവനവായ്പ നിരക്ക് മാര്‍ച്ച് 31 വരെ മാത്രമാണ്. ഒരു വര്‍ഷത്തെ കാലാവധിയുള്ള നിക്ഷേപത്തിന്റെ നിരക്ക് നിലവില് 4.9 ശതമാനം (എസ്ബിഐ നിരക്ക്) ആയതിനാല് കൂടുതല് കുറവ് ബാങ്കുകളുടെ മാര്‍ജിനിനെ ബാധിക്കും. ഭവനവായ്പ നിരക്കില് ഇനിയും കുറവു വരുത്തുന്നത് നിക്ഷേപ നിരക്കില് ഇനിയും കുറവുണ്ടാക്കും, അത് സാധ്യതയില്ല. എന്നിരുന്നാലും, പ്രൊസസിങ് ചാര്‍ജുകള് എഴുതിത്തള്ളല്, ഒന്നോ രണ്ടോ മാസത്തെ നിര്‍ദിഷ്ട കാലയളവിലേക്കുള്ള നിരക്ക് കുറയ്ക്കല് എന്നിവ പോലുള്ള ഉപയോക്താക്കള്‍ക്കു പ്രതീക്ഷിക്കാം.\nWeb Title: Why home loan rates are falling and what the buyer should do


Mohanlal dedicatesasong for Suchithra - Malayalam Filmibeat\n| Published: Sunday, May 6, 2018, 9:19 [IST]\nകാമുകനായും ഭര്‍ത്താവായും വില്ലനായും നായകനായും പ്രേക്ഷകരെ വിസ്മയിപ്പിച്ചുകൊണ്ടിരിക്കുന്ന നടനവിസ്മയം മോഹന്‍ലാല് നല്ലൊരു ഗായകന് കൂടിയാണെന്ന കാര്യത്തെക്കുറിച്ച് എല്ലാവര്‍ക്കും അറിയാവുന്നതാണ്. പൊതുവേദികളില് വെച്ച് അദ്ദേഹം നിരവധി തവണ ഗാനം ആലപിച്ചിട്ടുണ്ട്. അദ്ദേഹത്തിന്റെ പാട്ടിനെ കൃത്യമായി വിനിയോഗിച്ച നിരവധി സംവിധായകരും മലയാളത്തിലുണ്ട്. അഭിനയത്തിലൂടെ മാത്രമല്ല ആലാപനത്തിലൂടെയും അദ്ദേഹം സിനിമാപ്രേമികളെ അമ്പരപ്പിച്ചിട്ടുണ്ട്. സ്റ്റേജ് പരിപാടികളിലെ അവിഭാജ്യ ഘടകങ്ങളിലൊന്നാണ് മോഹന്‍ലാലിന്റെ പാട്ട്.\nഇന്നും ആരാധകര് അദ്ദേഹത്തിന്റെ പാട്ടിനായി കാത്തിരിക്കുന്നുണ്ട്. റിലീസ് ചെയ്യാനൊരുങ്ങുന്ന പുതിയ സിനിമയായ നീരാളിയില് ശ്രേയ ഘോഷാലിനൊപ്പമാണ് അദ്ദേഹം ഗാനം ആലപിച്ചത്. മെലഡി വിഭാഗത്തില്‍പ്പെടുത്താവുന്ന മനോഹരമായ ഗാനമാണ് ഇതെന്ന് അണിയറപ്രവര്‍ത്തകരും വ്യക്തമാക്കിയിരുന്നു. പിടി ബിനുവിന്റെ വരികള്‍ക്ക് സ്റ്റീഫന് ദേവസിയാണ് ഈണമിട്ടത്. മോഹന്‍ലാലിന്റെയും സുചിത്രയും മുപ്പതാമത്തെ വെഡ്ഡിങ് ആനിവേഴ്‌സറി അടുത്തിടെയായിരുന്നു ആഘോഷിച്ചത്. ആഘോഷത്തിനിടയിലെ ചിത്രങ്ങളും വീഡിയോയും സോഷ്യല് മീഡിയയിലൂടെ പ്രചരിച്ചിരുന്നു. ആഘോഷവുമായി ബന്ധപ്പെട്ട പുതിയൊരു വീഡിയോ ഇപ്പോള് പുറത്തുവന്നിട്ടുണ്ട്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nഓസ്‌ട്രേലിയയില് ആടിയും പാടിയും മഞ്ജു വാര്യര്, പരിപാടിക്കിടയില് ആരാധകര്‍ക്കൊരു സര്‍പ്രൈസ്, കാണൂ!\nമോഹന്‍ലാലിന്റെയും സുചിത്രയുടെയും വിവാഹം\nമോഹന്‍ലാലിന്റെയും സുചിത്രയുടെയും വിവാഹത്തെക്കുറിച്ചുള്ള കാര്യങ്ങളെല്ലാം പ്രേക്ഷകര്‍ക്ക് അറിയാവുന്നതാണ്. പൊരുത്തമില്ലെന്ന് പറഞ്ഞ് ജോത്സ്യന് നിരുത്സാഹപ്പെടുത്തിയ വിവാഹമായിരുന്നു ഇവരുടേത്. ജാതകപ്പൊരുത്തമില്ലെന്ന് വിധിയെഴുതിയ ജോത്സ്യന്റെ പ്രവചനത്തെ ആകെപ്പാടെ തള്ളിയാണ് ഇവര് ജീവിച്ചത്. ജാതകപ്പൊരുത്തത്തിനും എത്രയോ അപ്പുറത്താണ് ഇവരുടെ ജീവിതപ്പൊരുത്തം. സിനിമാകുടുംബത്തില് ജനിച്ചു വളര്‍ന്നതിനാല് സിനിമാപ്രവര്‍ത്തകരുമായി അടുത്തബന്ധമുണ്ട് സുചിത്രയ്ക്ക്.\nആഘോഷത്തിന് നേതൃത്വം നല്‍കിയത്\nഅച്ഛന്റെയും അമ്മയുടെയും വെഡ്ഡിങ് ആനിവേഴ്‌സറി ആഘോഷത്തിന് നേതൃത്വം നല്‍കി പ്രണവ് മുന്നിലുണ്ടായിരുന്നു. താരദമ്പതികളുടെ അടുത്ത സുഹൃത്തുക്കള് ആഘോഷത്തില് പങ്കെടുത്തിരുന്നു. പ്രണവ് നായകനായി അരങ്ങേറിയതും മികച്ച സ്വീകാര്യത ലഭിച്ചതുമായിരുന്നു ഇത്തവണത്തെ ആഘോഷത്തിന് മാറ്റുകൂട്ടിയത്. ബാലതാരമായി പ്രേക്ഷകരെ വിസ്മയിപ്പിച്ച പ്രണവ് നായകനായി എത്തുമെന്ന് ആരാധകര് അന്നേ വിലയിരുത്തിയിരുന്നു.\nപ്രണവിന്റെ മാസ് ഡയലോഗ്\nതന്നെപ്പോലൊരു മകനെ ലഭിച്ചതാണ് നിങ്ങളുടെ ഭാഗ്യമെന്നായിരുന്നു പ്രണവിന് പറയാനുണ്ടായിരുന്നത്. നിറഞ്ഞ പുഞ്ചിരിയുമായി മോഹന്‍ലാലും സുചിത്രയും ഇത് ശരി വെക്കുകയായിരുന്നു. ആഘോഷ പരിപാടികള്‍ക്ക് നേതൃത്വം വഹിച്ചത് താരപുത്രനാണെന്ന് ഇതോടെയാണ് എല്ലാവര്‍ക്കും വ്യക്തമായത്. വിസ്മയയെ ഈ അവസരത്തില് വല്ലാതെ മിസ്സ് ചെയ്യുന്നുവെന്നായിരുന്നു മോഹന്‍ലാല് പറഞ്ഞത്.\nഭാര്യയ്ക്കായി മോഹന്‍ലാല് പാടി\nപൊതുവേദികളില് മൈക്കെടുക്കുന്ന മോഹന്‍ലാല് ഇത്തവണയും അത് പാലിച്ചു സുചിത്രയ്ക്കായി ചന്ദനത്തില് കടഞ്ഞെടുത്തൊരു എന്ന ഗാനമാണ് അദ്ദേഹം ആലപിച്ചത്. അടുത്തിടെ മറ്റൊരു ചാനല് പരിപാടിയിലും അദ്ദേഹം ഇതേ ഗാനം ആലപിച്ച് കൈയ്യടി നേടിയിരുന്നു. ഭാര്യയ്ക്കായി ഒരു ഗാനം സമര്‍പ്പിക്കുന്നുവെന്ന് പറഞ്ഞായിരുന്നു മോഹന്‍ലാല് പാടിയത്. പാട്ടിന്‍റെ വീഡിയോ ഇപ്പോള് പുറത്തുവന്നിട്ടുണ്ട്.\nവെഡ്ഡിങ് ആനിവേഴ്‌സറിക്കിടയിലെ ആഘോഷത്തിന്റെ വീഡിയോ സോഷ്യല് മീഡിയയിലൂടെ പ്രചരിച്ചിരുന്നു. നിമിഷനേരം കൊണ്ടാണ് വീഡിയോ വൈറലായി മാറിയത്. മോഹന്‍ലാലിന്റെ പാട്ടാണ് ഇപ്പോള് പ്രചരിച്ചുകൊണ്ടിരിക്കുന്നത്. കേക്ക് മുറിക്കുന്നതും ഷാംപെയിന് ബോട്ടില് തുറക്കാന് പേടിച്ച് മാറി നില്‍ക്കുന്നതുമായ വീഡിയോ നേരത്തെ വൈറലായിരുന്നു.\n#Lalettan Singing #ChandhanathilKadanjeduthoru\nAt WeddingAnniversary Get Together\nLink 👇🏻https://t.co/TmvoXS5gtc@MohanlalMFC @MohanlalMovies @TrendsMohanlal @TeamMohanlal @MohanlalTweets @MOHANLALFANZ @Mohanlal_MP @MohanlalClub @LALETTAN_BOYS @OurLalettan @Mohanlal_KML pic.twitter.com/2DOxbLXDn5\n— Snehasallapam (@snehasallapam) May 4, 2018\nമോഹന്‍ലാലിന്റെ പാട്ട് കാണേണ്ടേ?\nമോഹന്‍ലാലിന്റെ പാട്ട് കാണാം\nRead more about: mohanlal marriage suchithra pranav mohanlal മോഹന്‍ലാല് സുചിത്ര വിവാഹം പ്രണവ് മോഹന്‍ലാല്\nMohanlal dedicatesasong for Suchithra, video viral.\nStory first published: Sunday, May 6, 2018, 9:19 [IST]


Kozhikode, First Published 17, Nov 2019, 9:58 AM\nഅശ്ലീല വീഡിയോകള് ലഭിച്ച അന്ന് തന്നെ സിപിഎം ബ്രാഞ്ച് അംഗമായ വീട്ടമ്മ ഏര്യാകമ്മറ്റി അംഗമായ നേതാവിനെ വിലക്കിയിരുന്നു. എന്നാല് നേതാവ് വീണ്ടും അശ്ലീല വീഡിയോകളും ചിത്രങ്ങളും അയച്ചു.\nകോഴിക്കോട്: സിപിഎം ബ്രാഞ്ച് അംഗമായ വനിതാ പ്രവര്‍ത്തകയ്ക്ക് വാട്സാപ്പില് അശ്ശീല വീഡിയോകള് അയച്ച മുതിര്‍ന്ന സിപിഎം നേതാവിനെ പാര്‍ട്ടിയില് നിന്നും സസ്പെന്‍ഡ് ചെയ്തു. കോഴിക്കോട് പയ്യോളി സിപിഎം ഏര്യാകമറ്റി അംഗമായ സി സുരേഷ് ബാബുവിനെയാണ് പാര്‍ട്ടിയില് നിന്നും സസ്പെന്‍ഡ് ചെയ്തത്. വീട്ടമ്മയായ പാര്‍ട്ടി പ്രവര്‍ത്തകയ്ക്ക് വാട്സാപ്പില് നിരന്തരം അശ്ലീല വീഡിയോകളും ചിത്രങ്ങളും ഇയാള് അയക്കുകയായിരുന്നു.\nകഴിഞ്ഞ ഒക്ടോബറിലാണ് വനിതാ പ്രവര്‍ത്തക ഏരിയാ കമ്മറ്റി അംഗത്തിനെതിരെ പരാതി നല്‍കുന്നത്. അശ്ലീല വീഡിയോകള് കിട്ടിയ അന്ന് തന്നെ സിപിഎം ബ്രാഞ്ച് അംഗമായ വീട്ടമ്മ സുരേഷിനെ വിലക്കിയിരുന്നു. എന്നാല് സുരേഷ് വീണ്ടും വീഡിയോകള് അയച്ചു. ഇതോടെ വീട്ടമ്മ ഏരിയാ കമ്മിറ്റിക്ക് പരാതി നല്‍കി. എന്നാല് സുരേഷ് ഏര്യാകമ്മിറ്റിക്ക് മുന്നില് ആരോപണം നിഷേധിച്ചു. തുടര്‍ന്ന് ഏര്യാകമ്മിറ്റി വനിത ഉള്‍പ്പെടെ മൂന്നംഗ കമ്മീഷനെ അന്വേഷണത്തിനായി നിയോഗിച്ചു.\nപയ്യോളി ലോക്കല് സെക്രട്ടറി പിവി രാമചന്ദ്രന്, ഏര്യാ കമ്മിറ്റി അംഗം ടി ഷീബ, എസ് കെ അനൂപ് എന്നിവരടങ്ങിയ കമ്മീഷന് അന്വേഷിച്ച് ആരോപണം സത്യമാണെന്ന് കണ്ടെത്തി. തുടര്‍ന്ന് ഇവരുടെ റിപ്പോര്‍ട്ടിന്‍റെ അടിസ്ഥാനത്തില് സി സുരേഷ് ബാബുവിനെതിരെ നടപടിയെടുക്കാന് ഏര്യാ കമ്മിറ്റി തീരുമാനിച്ചു. ഏര്യാ കമ്മിറ്റിയുടെ തീരുമാനം ജില്ലാ കമ്മിറ്റി അംഗീകരിച്ചതോടെ സുരേഷിനെ സസ്പെന്‍ഡ് ചെയ്തു.\nസിപിഎമ്മിന്‍റെ മുതിര്‍ന്ന പാര്‍ട്ടി അംഗമാണ് സി സുരേഷ് ബാബു. കര്‍ഷകത്തൊഴിലാളി യൂണിയന് ജില്ലാ കമ്മിറ്റി അംഗവും ബാങ്ക് ഡയറ്കടറുമാണ്. പാര്‍ട്ടിയിലെ മുതിര്‍ന്ന നേതാവിനെതിരെ ഉയര്‍ന്ന ആരോപണം സിപിഎമ്മിന് ഏറെ നാണക്കേടുണ്ടാക്കിയിരിക്കുകയാണ്.\nLast Updated 17, Nov 2019, 9:58 AM\narea committee member suspended


കനത്ത മഴ; ദേശീയ ദുരന്ത പ്രതികരണ സേനയുടെ മൂന്നു സംഘം കൂടി കേരളത്തിലെത്തി – Chandrika Daily\nBy web desk 1 Sunday September 20, 2020 13:32 pm\nകനത്ത മഴ; ദേശീയ ദുരന്ത പ്രതികരണ സേനയുടെ മൂന്നു സംഘം കൂടി കേരളത്തിലെത്തി\nവയനാട്, മലപ്പുറം, തൃശൂര് എന്നീ ജില്ലകളില് ഇവരെ വിന്യസിച്ചതായി മുഖ്യമന്ത്രി പിണറായി വിജയന് പറഞ്ഞു\nതിരുവനന്തപുരം: സംസ്ഥാനത്ത് മഴ ശക്തിയായി തുടരുന്ന സാഹചര്യത്തില് ദേശീയ ദുരന്ത പ്രതികരണ സേനയുടെ കൂടുതല് സഹായങ്ങള് തേടി കേരളം. ഇതു പ്രകാരം സേനയുടെ മൂന്ന് സംഘങ്ങള് കേരളത്തില് എത്തി. വയനാട്, മലപ്പുറം, തൃശൂര് എന്നീ ജില്ലകളില് ഇവരെ വിന്യസിച്ചതായി മുഖ്യമന്ത്രി പിണറായി വിജയന് പറഞ്ഞു.\nനേരത്തെ കനത്ത മഴ കണക്കിലെടുത്ത് ഇടുക്കി, കോഴിക്കോട് ജില്ലകളില് ദേശീയ ദുരന്ത പ്രതികരണ സേനയുടെ സംഘം എത്തിയിരുന്നു. ഇതിനു പിന്നാലെയാണ് രണ്ടു സംഘങ്ങള് കൂടി വരുന്നത്.\nഅതേ സമയം, മഴ ശക്തമാകുന്ന പശ്ചാതലത്തില് സംസ്ഥാനത്തെ എട്ടു ജില്ലകളിലാണ് റെഡ് അലെര്‍ട്ട് പ്രഖ്യാപിച്ചത്. ഏഴ് ജലസംഭരണികളില് നിന്ന് വെള്ളം തുറന്നുവിട്ടു. ഇടുക്കിയില് ജലനിരപ്പ് സുരക്ഷിതമാണെന്ന് കെ.എസ്.ഇ.ബി അറിയിച്ചു.\nറെഡ് അലര്‍ട്ട് പ്രഖ്യാപിച്ച ജില്ലകള്‍ക്ക് പുറമെ മലബാറിലെ മറ്റ് ജില്ലകളിലും ശക്തമായ മഴ. പാലക്കാട് മലമ്പുഴ, പോത്തുണ്ടി ഡാമിന്റെ ഷട്ടറുകള് അഞ്ച് സെന്റീമീറ്റര് വീതം ഉയര്‍ത്തി. വയനാട് ബാണാസുര സാഗര് ഡാം ഉച്ചക്ക് മൂന്നിന് തുറക്കും. പുഴകളിലെ ജലനിരപ്പ് ഉയരുകയാണ്.


Terrorists-Killed-In-Kashmir-Encounter | കാശ്മീരില് ഏറ്റുമുട്ടല്; നാലു ഭീകരരെ സൈന്യം വധിച്ചു, കൊല്ലപ്പെട്ടത് ഐഎസ് തീവ്രവാദികളെന്ന് സെെന്യം - Malayalam Oneindia\nUpdated: Fri, Jun 22, 2018, 14:32 [IST]\nശ്രീനഗര്: കശ്മീരിലെ ഭീകരവേട്ട സൈന്യം ശക്തമാക്കുന്നു. റംസാന് മാസം മുന്‍നിര്‍ത്ത് കാശ്മീരില് കഴിഞ്ഞമാസം സൈന്യം വെടിനിര്‍ത്തല് പ്രഖ്യാപിച്ചിരുന്നു. അന്ന് അധികാരത്തിലുണ്ടായിരുന്ന ബിജെപി-പിഡിപി സഖ്യത്തിലെ മുഖ്യമന്ത്രി മെഹബൂബ മുഫ്തിയുടെ നിര്‍ദ്ദേശ പ്രകാരമായിരുന്നു കേന്ദ്രം കശ്മീരില് വെടിനിര്‍ത്തല് പ്രഖാപിച്ചത്. എന്നാല് വെടിനിര്‍ത്തല് പ്രഖ്യാപിച്ചിത് ഭീകരര്‍ക്ക് ഗുണം ചെയ്തുവെന്ന് കഴിഞ്ഞ ദിവസം പ്രധാനമന്ത്രിയും ആഭ്യന്തര മന്ത്രിയും ചേര്‍ന്ന ദില്ലിയില് ചേര്‍ന്ന യോഗത്തില് വിലയിരുത്തിയിരുന്നു.\nതുടര്‍ന്ന് കാശ്മീരിലെ വെടിനിര്‍ത്തല് പിന്‍വലിക്കുന്നതായി ആഭ്യന്തമന്ത്രി രാജ്‌നാഥ് സിങ് മാധ്യമങ്ങളെ അറിയിച്ചു. ബിജെപി പിന്തുണ പിന്‍വലിച്ചതോടെ മെഹബൂബ മുഫ്തിയുടെ കീഴിലുള്ള മന്ത്രിസഭക്ക് രാജി വെക്കേണ്ടി വന്നതിന് ശേഷം ഗവര്‍ണര് ഭരണത്തിലാണ് ഇപ്പോള് കശ്മീര്. ജനങ്ങളുടെ സുരക്ഷ ഉറപ്പുവരുത്തുന്നതിന് വേണ്ടി സൈനിക നീക്കം ശക്തമാക്കുമെന്ന് കഴിഞ്ഞ ദിവസം ഗവര്‍ണര് വ്യക്തമാക്കിയിരുന്നു. അതിന് പിന്നാലെയാണ് കാശ്മീരില് ഇന്ന് സൈന്യം ഭീകര വേട്ട നടത്തിയിരിക്കുന്നത്.\nജമ്മു കാശ്മീരിലെ അനന്ത്‌നാഗില് വെച്ചാണ് ഭീകരരും സൈന്യവും തമ്മില് ഏറ്റുമുട്ടല് ഉണ്ടായത്. കടുത്ത ആക്രമണ-പത്യാക്രമണങ്ങള്‍ക്കൊടുവില് നാല് ഭീകരരെ സൈന്യം വധിക്കുയായിരുന്നു. ഭീകരരുടെ വെടിയേറ്റ് ഒരു പോലീസുകാരന് കൊല്ലപ്പെട്ടിട്ടുണ്ട്. നിരവധി സൈനികര്‍ക്കും രണ്ട് പ്രദേശവാസികള്‍ക്കും ഏറ്റുമുട്ടലില് പരിക്കേറ്റു.\nഇന്ന് പുലര്‍ച്ചേ മുതലാണ് അനന്ത്‌നാഗില് ഏറ്റുമുട്ടല് ആരംഭിച്ചത്. സൈന്യത്തിന്റെ വെടിവെപ്പില് മരിച്ച നാലുപേരും ഐഎസ് ഭീകരരാണെന്ന് സംസ്ഥാന പോലീസ് മേധാവി എസ്.പി വൈദ് അറിയിച്ചു. കാശ്മീരിലെ ഐസ് ഭീകരരുടെ സാന്നിധ്യം ആശങ്ക ഉളവാക്കുന്നതാണെന്നും ഇത് വ്യാപകമായ പ്രത്യാഘാതങ്ങള്‍ക്ക് ഇടയാക്കുമെന്നും അദ്ദേഹം പറഞ്ഞു.\nറംസാന് മാസത്തെ വെടിനിറുത്തലിന് ശേഷം നടന്ന രണ്ടാമത്തെ ഏറ്റുമുട്ടലായിരുന്നു അനന്തനാഗിലേത്. പുലര്‍ച്ചേ പ്രദേശത്ത് നടത്തിയ തിരച്ചിലിനിടെ സൈന്യത്തിന് നേരേ ഭീകരര് വെടിയുതിര്‍ക്കുകയാിരുന്നു. തുടര്‍ന്ന് സൈന്യം ശക്തമായി തിരിച്ചടിക്കുയായിരുന്നു. പ്രദേശത്ത് ഇപ്പോഴും ഏറ്റുമുട്ടല് തുടരുന്നതായാണ് വിവരം.\nഅനന്ത്‌നാഗിലെ ഓരു വീട്ടില് ഭീകരര് ഒളിച്ചു കഴിയുന്നതായി സൈന്യത്തിന് രഹസ്യവിവരം ലഭിച്ചിരുന്നു. സൈന്യംതിരച്ചിലിനൊടുവില് വീട് കണ്ടെത്തിയ സൈന്യം വെടിവെപ്പ് ആരംഭിക്കുകയായിരുന്നു. വെടിവെയ്പ്പില് വീട്ടുടമസ്ഥനും കൊല്ലപ്പെട്ടു. ഇയാളുടെ ഭാര്യക്ക് പരിക്കേല്‍ക്കുകയും ചെയ്തിട്ടുണ്ട്.\nഏറ്റുമുട്ടലിനെ തുടര്‍ന്ന് അനന്ത്‌നാഗിലും ശ്രീനഗറിലും ഇന്റര്‍നെറ്റ് ബന്ധം വിച്ഛേദിച്ചിട്ടുണ്ട്. ശ്രീനഗറിലെ കരന്‍നഗറില് കഴിഞ്ഞ ആഴ്ച്ച ഭീകരരുമായി നടന്ന ഏറ്റുമുട്ടലില് പരിക്കേറ്റ് ചികിത്സയിലായിരുന്ന പോലീസ് ഉദ്യോഗസ്ഥന് ഹബീബുള്ള ഇന്ന് മരണപ്പെട്ടു.\nഭീകരരെ നേരിടായി സൈന്യത്തിന് പുറമേ ദേശീയ സുരക്ഷാ സേനയിലെ (എന്‍എസ്ജി) കാമാന്‍ഡോകളേയും കശ്മീരില് നിയോഗിക്കാന് കേന്ദ്രം തീരുമാനിച്ചിട്ടുണ്ട്. ശ്രീനഗര് വിമാനത്താവളം ഉള്‍പ്പടേയുള്ള തന്ത്രപ്രധാന മേഖലകളിലായിരിക്കും ഇവരെ വിന്യസിക്കുക. ഉന്നം തെറ്റാതെ വെടിവയ്ക്കുന്നതില് വിദഗ്ധരായ രണ്ടു ഡസന് കമാന്‍ഡോകളായിരുന്നു ശ്രീനഗറില് എത്തുക\nപോലീസ് മേധാവിയുടെ ട്വീറ്റ്\nകശ്മീര് പോലീസ് ട്വീറ്റ്\nterrorists kill kashmir isis army ഏറ്റുമുട്ടല് സൈന്യം ഭീകരര് വെടിവെപ്പ് ഐഎസ്


കൊവിഡ് 19: കോഴിക്കോട് ജില്ലയില് 7820 പേര് നിരീക്ഷണത്തില്\nMon Jun 21 2021 21:31:12 GMT+0530 (India Standard Time)\nRSN31 May 2020 12:55 PM GMT\nകോഴിക്കോട്: ജില്ലയില് ഇന്ന് പുതുതായി വന്ന 643 പേര് ഉള്‍പ്പെടെ 7820 പേര് നിരീക്ഷണത്തില്. ഇതുവരെ 30,330 പേര് നിരീക്ഷണം പൂര്‍ത്തിയാക്കി. ഇന്ന് പുതുതായി വന്ന 37 പേര് ഉള്‍പ്പെടെ 114 പേരാണ് ആശുപത്രികളില് നിരീക്ഷണത്തിലുള്ളത്. ഇതില് 81 പേര് മെഡിക്കല് കോളജിലും 33 പേര് കൊവിഡ് ഫസ്റ്റ് ലൈന് ട്രീറ്റ്മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ്ഹൗസിലുമാണ്. 26 പേര് ഡിസ്ചാര്‍ജ്ജ് ആയി.\nജില്ലയിലെ ആരോഗ്യപ്രവര്‍ത്തകര് വിവിധ കേന്ദ്രങ്ങള് സന്ദര്‍ശിക്കുകയും സ്‌ക്രീനിങ്, ബോധവല്‍ക്കരണം, ശുചിത്വപരിശോധന തുടങ്ങിയ കോവിഡ് പ്രതിരോധപ്രവര്‍ത്തനങ്ങള്‍ക്ക് നേതൃത്വം നല്‍കുകയും ചെയ്തു. മാനസിക സംഘര്‍ഷം കുറയ്ക്കുന്നതിനായി മെന്റല് ഹെല്‍ത്ത് ഹെല്‍പ്പ് ലൈനിലൂടെ6പേര്‍ക്ക് കൗണ്‍സലിങ് നല്‍കി. കൂടാതെ 228 പേര്‍ക്ക് മാനസിക സംഘര്‍ഷം ലഘൂകരിക്കുന്നതിന്റെ ഭാഗമായി ഫോണിലൂടെ സേവനം നല്‍കി. 2444 സന്നദ്ധ സേന പ്രവര്‍ത്തകര് 6262 വീടുകള് സന്ദര്‍ശിച്ച് ബോധവല്‍ക്കരണം നടത്തി.\nCovid Kozhikode district


കനത്ത മഴ തുടരുന്ന സാഹചര്യത്തിൽ കോട്ടയം, പത്തനംതിട്ട\nകനത്ത മഴ തുടരുന്ന സാഹചര്യത്തിൽ കോട്ടയം, പത്തനംതിട്ട ജില്ലകളിൽ പാറ ഖനനത്തിന് നിരോധനം ഏർപ്പെടുത്തി\n24 വരെ ഖനനം നിരോധിച്ചുകൊണ്ടുള്ള ഉത്തരവാണ് ജില്ലാ കളക്ടർ പുറത്തിറക്കിയത്\nDue to heavy rain, Ban on rock mining in Kottayam and Pathanamthitta districts\nകോട്ടയം, പത്തനംതിട്ട ജില്ലകളിൽ പാറ ഖനനത്തിന് നിരോധനം ഏർപ്പെടുത്തി. 24 വരെ ഖനനം നിരോധിച്ചുകൊണ്ടുള്ള ഉത്തരവാണ് ജില്ലാ കളക്ടർ പുറത്തിറക്കിയത്. കനത്ത മഴ തുടരുന്ന സാഹചര്യത്തിലാണ് നിരോധനം ഏർപ്പെടുത്തിയത്.\nകോട്ടയം ജില്ലയിൽ റെഡ്, ഓറഞ്ച് അലർട്ടുകൾ പുറപ്പെടുവിച്ച സാഹചര്യത്തിൽ ഖനനം മൂലമുള്ള ദുരന്തസാധ്യത ഒഴിവാക്കുന്നതിനാണ് നടപടി.\nപത്തനംതിട്ട ജില്ലയിൽ ഓറഞ്ച് അലർട്ടാണ് പ്രഖ്യാപിച്ചിരിക്കുന്നത്. ജില്ലകളിലെ ക്വാറികൾ പ്രവർത്തിക്കുന്നില്ലെന്ന് ജില്ലാ പോലീസ് മേധാവി, സബ് കളക്ടർ, ആർ.ഡി.ഒ, ബന്ധപ്പെട്ട തഹസിൽദാർമാർ എന്നിവർ ഉറപ്പ് വരുത്തണം. നിർദേശങ്ങൾ ലംഘിക്കുന്നവർക്ക് എതിരെ ദുരന്ത നിവാരണ നിയമം-2005 പ്രകാരം കർശന നടപടികൾ സ്വീകരിക്കും.\nക്വാറികൾ തുറന്ന് പ്രവർത്തിക്കുന്നതായി ശ്രദ്ധയിൽപ്പെട്ടാൽ പൊതുജനങ്ങൾക്ക് അതത് താലൂക്കുകളിലെ കൺട്രോൾ റൂമുകളിൽ വിവരം അറിയിക്കാം. ബന്ധപ്പെട്ട തഹസിൽദാർമാർ പരാതികളിന്മേൽ നടപടികൾ സ്വീകരിച്ച് ക്വാറികൾ പ്രവർത്തിക്കുന്നില്ലായെന്ന് ഉറപ്പ് വരുത്തണമെന്നും നിർദേശത്തിൽ പറയുന്നു.\nകനത്ത മഴ കോട്ടയം ക്വാറി ജില്ലാ കളക്ടർ തഹസിൽദാർ ദുരന്തസാധ്യത പത്തനംതിട്ട പാറ ഖനനം


ഗ്രാമ പ്രധാനിയായി തെരഞ്ഞെടുക്കപ്പെട്ട് 21കാരിയായ വിദ്യാര്‍ത്ഥിനി; ഉത്തർപ്രദേശിൽ ജയിച്ചു കയറി യുവത്വം | Meet 21-year-old UP Student Who Was Recently Elected as Her Village Gram Pradhan – News18 Malayalam\nആരുഷിയുടെ പിതാവ് ദർമേന്ദ്ര സിംഗ് ലക്‌നൗ പോലീസ് കമ്മീഷണർ ഓഫീസലെ സ്റ്റെനോഗ്രാഫറാണ്. അമ്മ ഗരിമ സിംഗ് സിവിൽ കോടതിയിലെ ജില്ലാ ജഡ്ജായും പ്രവർത്തിക്കുന്നു.\nഉത്തർപ്രദേശിലെ വസിർഗഞ്ച് ബ്ലോക്കിൽ ഉൾപ്പെട്ട സെഹരിയ ഗ്രാമത്തിന്റെ പ്രധാനിയായി തെരഞ്ഞെടുക്കപ്പെട്ട് 21 വയസുകാരി ആരുഷി സിംഗ്. നാല് സ്ഥാനാർത്ഥികളോട് മത്സരിച്ച് 384 വോട്ടിന് ജയിച്ചാണ് ആരുഷി സ്വപ്ന തുല്യമായ നേട്ടം കൈവരിച്ചത്.\nഗ്രാമസഭയിലേക്ക് മത്സരിക്കാൻ സാധിക്കുന്ന കുറഞ്ഞ പ്രായമായ 21 വയസിൽ തന്നെ ഗ്രാമപ്രധാൻ ആയി തെരഞ്ഞെടുക്കപ്പെടാൻ കഴിഞ്ഞതിന്റെ സന്തോഷത്തിലാണ് ആരുഷി. ഗ്രാമത്തിൽ നിന്നും 150 കിലോമീറ്റർ അകലെയുള്ള ലക്‌നൗവിലെ സിറ്റി ലോ കൊളേജിലെ രണ്ടാം വർഷ എൽഎൽബി വിദ്യാർത്ഥിനിയാണ് ഇവർ.\nമികച്ച പൊതുസേവനങ്ങളിലൂടെയും ഇന്റർനെറ്റ് കണക്ടിവിറ്റിയിലൂടെയും ഗ്രാമത്തെ ഒരു സ്മാർട്ട് വില്ലേജ് ആക്കുകയാണ് തന്റെ ലക്ഷ്യമെന്നും ഇപ്പോഴത് തന്റെ കടമയാണെന്നും വിജയത്തിന് ശേഷം ആരുഷി പറഞ്ഞു.\n'എന്റെ മുത്തശ്ശി വിദ്യാവതി സിംഗ് 2000ത്തിൽ ഇതേ സ്ഥാനത്ത് വിജയം നേടിയിരുന്നു. അതിന് മുമ്പ് മുത്തശ്ശനും ഗ്രാമപ്രധാനായി തെരഞ്ഞെടുക്കപ്പെട്ടിട്ടുണ്ട്. 1500 പേർ മാത്രമുള്ള ചെറിയ ഗ്രാമമാണിത്. ഇവിടെ എല്ലാവരും എന്നെ ഇഷ്ടപ്പെടുന്നു. എന്റെ കുടുംബ പാരമ്പര്യം മുന്നോട്ട് കൊണ്ടുപോകാൻ കഴിയുന്നതിൽ എനിക്ക് അതിയായ സന്തോഷമുണ്ട്' - ആരുഷി കൂട്ടിച്ചേർത്തു. തെരഞ്ഞെടുപ്പിൽ മത്സരിക്കാൻ തനിക്ക് ധൈര്യം തന്ന കുടുബാംഗങ്ങൾക്കും ആരുഷി നന്ദി പറഞ്ഞു.\nഇന്ത്യൻ ജനാധിപത്യത്തിന്റെ മൂന്ന് നെടുംതൂണുകളും ചേർന്നതാണ് ആരുഷിയുടെ സ്വപ്നവും ജീവിതവും. നിയമമാണ് പഠിക്കുന്നത്. ഇത് ജുഡീഷ്യറിയുടെ ഭാഗമാകാൻ സഹായിക്കും. നിയമ പഠനത്തിന് ശേഷം സിവിൽ സർവ്വീസ് നേടുകയെന്നാണ് ലക്ഷ്യം. ഇതിലൂടെ നിയമ നിർവ്വഹണത്തിന്റെ ഭാഗവുമാകാം. ഇപ്പോഴിതാ ജനപ്രതിനിധിയും ആയിക്കഴിഞ്ഞു.\nഅടിസ്ഥാന സൗകര്യങ്ങൾക്ക് ഊന്നൽ നൽകിയുള്ള വികസന പ്രവർത്തനങ്ങൾ ഗ്രാമത്തിൽ നടപ്പാക്കാനാണ് ആരുഷി ഉദ്ദേശിക്കുന്നത്. പാർപ്പിടം, വിദ്യാഭ്യാസം, ശുചിത്വം, കുടിവെള്ളം, ആരോഗ്യം എന്നിങ്ങനെയുള്ള കാര്യങ്ങളിൽ ശ്രദ്ധ കേന്ദ്രീകരിക്കും എന്നും ഗ്രാമീണരുടെ സാമൂഹികവും സാമ്പത്തികവുമായ കാര്യങ്ങൾ മെച്ചപ്പെടുത്താനുമുള്ള പ്രവർത്തനങ്ങൾ ഉണ്ടാകുമെന്നും ആരുഷി വ്യക്തമാക്കുന്നു. കേന്ദ്ര - സംസ്ഥാന സർക്കാരുകൾ നടപ്പാക്കുന്ന എല്ലാ ക്ഷേമവികസന പ്രവർത്തനങ്ങളും തന്റെ ഗ്രാമത്തിലെ എല്ലാവരിലും എത്തിക്കാൻ പ്രയത്നിക്കും എന്നും ആരുഷി പറഞ്ഞു.\nഏപ്രിൽ 19ന് നടന്ന തെരഞ്ഞെടുപ്പിന് വേണ്ടി മാർച്ച് രണ്ടിനാണ് ആരുഷി ലക്‌നൗവിലെ കോളേജിൽ നിന്നും ഗോണ്ട ജില്ലയിലുള്ള തന്റെ ഗ്രാമത്തിൽ എത്തിയത്. കോവിഡ് മാനദണ്ഡങ്ങൾ പാലിച്ച് വീടുകൾ തോറും കയറി ഇറങ്ങിയായിരുന്നു കാമ്പയിൻ. തെരഞ്ഞെടുപ്പിനിടെ കോവിഡ് ജാഗ്രത ഒട്ടും കൈവിടരുതെന്ന് പ്രചാരണത്തിൽ ഉടനീളം ഉറപ്പാക്കിയിരുന്നതായും ആരുഷി വിശദീകരിച്ചു. അതേസമയം, വോട്ടെണ്ണൽ ദിവസം ആരുഷിയുടെ ഗ്രാമം ഉൾപ്പെടുന്ന ജില്ലയിൽ വ്യാപകമായി കോവിഡ് പ്രോട്ടോക്കോൾ ലംഘിക്കപ്പെട്ടു എന്നാണ് മാധ്യമ റിപ്പോർട്ട്.\nFirst published: May 07, 2021, 13:41 IST\nKerala Local Body Elections 2020local body electionUttar Pradesh


ജന്മദിനത്തിൽ യുവാവിന് കൂട്ടുകാർ നൽകിയത് കിടിലൻ സർപ്രൈസ്. പിറന്നാൾ ആഘോഷിക്കുന്ന തങ്ങളുടെ പ്രിയ സുഹൃത്തിന്‍റെ ഭാര്യയെ നാട്ടിൽ നിന്നും മസ്ക്കറ്റിൽ എത്തിച്ചാണ് കൂട്ടുകാർ സർപ്രൈസ് നൽകിയത്.\nവിവാഹശേഷമുള്ള ആദ്യത്തെ പിറന്നാളായിരുന്നു ഇത്. കൂട്ടുകാർക്കൊപ്പം പിറന്നാൾ കേക്ക് മുറിക്കുമ്പോഴായിരുന്നു പിന്നിൽ കൂടി ഭാര്യയുടെ എൻട്രി. അപ്രതീക്ഷിതമായി ഭാര്യയെ കണ്ട ഞെട്ടലിൽ എന്ത് ചെയ്യണമെന്ന് അറിയാതെ പകച്ച് നിൽക്കുമ്പോൾ ഭാര്യ പിറന്നാൾ സമ്മാനം നൽകിയതിന് ശേഷം ചുംബനം നൽകി.\nകണ്‍മുമ്പിൽ കണ്ടത് സത്യമാണോ സ്വപ്നമാണോ എന്നറിയാതെ സ്തബ്ദനായി നിൽക്കുന്ന യുവാവ് ഭാര്യയെ ആലിംഗനം ചെയ്തപ്പോഴേക്കും കണ്ണ് നിറഞ്ഞിരുന്നു. സോഷ്യൽമീഡിയയിൽ വൈറലായി മാറുകയാണ് ഈ വീഡിയോ. മാത്രമല്ല ഈ സുഹൃത്തുക്കളെ തേടി അഭിനന്ദനവും നിരവധിയായി പ്രവഹിക്കുന്നുണ്ട്.


ധനവാനാകാന് മന്ത്രം - Astrology Articles | Astrology News\nചണ്‌ഡേശ്വര മന്ത്രം ജപിച്ചാല് ധനവാനാകുമെന്നാണ് വിശ്വാസം. വ്രതത്തോടും ധ്യാനത്തോടുകൂടി പത്തുലക്ഷം ഉരു ജപിച്ച് എള്ളും അരിയും ത്രിമധുരത്തില് കൂട്ടിക്കുഴച്ചെടുത്ത് ഒരു ലക്ഷം ഉരു ഹോമിച്ച് പൂജിച്ച് മന്ത്രസിദ്ധിവരുത്തണം. ഈ മന്ത്രജപത്തോടെപതിവായി 108 ഉരു ശുദ്ധജലം തര്‍പ്പിച്ചാല് സന്താനസൗഭാഗ്യാദികളുണ്ടാകുമെന്നാണ് വിശ്വാസം.\nകീര്‍ത്തിയും ജനസമ്മതിയും വര്‍ധിക്കുന്നതിനായി ഞാവല് വൃക്ഷത്തിന്റെ വിറക് കത്തിച്ച് അതിന്റെ തന്നെ പൂവ് പതിനായിരം ഉരു ഹോമിക്കുക. ഈ മന്ത്രസേവ നടത്തുമ്പോള് ഓം നമശിവായ എന്ന മന്ത്രം ആയിരത്തിയൊന്നു തവണ ജപിക്കേണ്ടതാണ്.\nSee also ഭക്തിയില്ലെങ്കിലും ഭഗവാന്റെ നാമം ഈ സമയം ജപിക്കാന് സാധിച്ചാല്\nഊര്‍ദ്ധ ഫള് ചണ്‌ഡേശ്വരായ നമഃ\nപ്രത്യേകം ശ്രദ്ധിക്കേണ്ടകാര്യം: അത്ഭുത സിദ്ധിയുളള ഈ മന്ത്രം തെറ്റായി ജപിക്കുകയോമറ്റോ ചെയ്യരുത്. കൂടാതെ ഉത്തമനായ ആചാര്യന്റെ ഉപദേശപ്രകാരം മാത്രമേ ഈ മന്ത്രം ഉപയോഗിക്കാവൂ. ഇവിടെ ഈ മന്ത്രം കൊടുക്കുന്നത് പൊതുഅറിവിലേക്കു മാത്രമാണ്.\nഭദ്രകാളി ജയന്തി; ഇന്ന് നിരന്തരം ജപിക്കേണ്ട മന്ത്രങ്ങള്


പഴംതീനി വവ്വാലുകള് വീണ്ടും ഭീഷണിയുയര്‍ത്തുന്നു; ലോകത്ത് വ്യാപിക്കുമോ മാര്‍ബര്‍ഗ് വൈറസ്? | What is Marburg Virus disease| Health\nപഴംതീനി വവ്വാലുകള് വീണ്ടും ഭീഷണിയുയര്‍ത്തുന്നു; ലോകത്ത് വ്യാപിക്കുമോ മാര്‍ബര്‍ഗ് വൈറസ്?\nAug 25, 2021, 05:18 PM IST\nഅതിമാരകമായ എബോള വൈറസിന്റെ കുടുംബത്തില്‍പ്പെട്ടതാണ് മാര്‍ബര്‍ഗ് വൈറസ്\nRepresentative Image| Photo: AFP\nഇക്കഴിഞ്ഞ ഓഗസ്റ്റ് ഒന്‍പതിനാണ് പടിഞ്ഞാറന് ആഫ്രിക്കന് രാജ്യമായ ഗിനിയയില് വൈറസ് രോഗബാധയെത്തുടര്‍ന്ന് ഒരാള് മരിച്ചത്. കോവിഡ് ബാധ മൂലമായിരിക്കുമെന്ന് കരുതി സ്രവപരിശോധന നടത്തിയപ്പോഴാണ് രോഗകാരണം കോവിഡല്ല മാര്‍ബര്‍ഗ് വൈറസ് ആണെന്ന് ആരോഗ്യവിദഗ്ധര് തിരിച്ചറിഞ്ഞത്. ഉടനെ തന്നെ മരിച്ചയാളുമായി സമ്പര്‍ക്കത്തില് ഉണ്ടായിരുന്നവരെയെല്ലാം നിരീക്ഷണത്തിലാക്കി. ലോകാരോഗ്യ സംഘടന സാഹചര്യം വിലയിരുത്തിക്കൊണ്ടിരിക്കുകയാണ്. എബോളയുടെ രണ്ടാം തരംഗം ഗിനിയയില് അവസാനിച്ചതായി ലോകാരോഗ്യ സംഘടന പ്രഖ്യാപിച്ച് രണ്ട് മാസങ്ങള്‍ക്കുള്ളിലാണ് അതീവ അപകടകാരിയായ മാര്‍ബര്‍ഗ് വൈറസിന്റെ സാന്നിധ്യം റിപ്പോര്‍ട്ട് ചെയ്യുന്നത്. കോവിഡ് മഹാമാരിയുടെ കാലത്ത്, ശ്രദ്ധിച്ചില്ലെങ്കില് മറ്റൊരു മഹാമാരിയാകാന് സാധ്യതയുള്ളതാണ് ഈ വൈറസ് എന്ന് ആരോഗ്യവിദഗ്ധര് ആശങ്കപ്പെടുന്നു.\nവരുന്നത് എബോളയുടെ കുടുംബത്തില് നിന്ന്\nകോവിഡ് കാലത്ത് മറ്റൊരു മഹാമാരി കൂടി നേരിടേണ്ടി വരുമോ എന്ന് ആശങ്കപ്പെടേണ്ടി വന്നതിന് ചില കാരണങ്ങളുണ്ട്. അതിമാരകമായ എബോള വൈറസിന്റെ കുടുംബത്തില്‍പ്പെട്ടതാണ് മാര്‍ബര്‍ഗ് വൈറസ് എന്നതാണ് ഇതിന് പ്രധാന കാര്യം. എബോളയെപ്പോലെ ഫിലോവിറിഡെ(Filoviridae) അഥവ ഫിലോ വൈറസ്(filovirus) എന്ന കുടുംബത്തിലെ അംഗമാണ് മാര്‍ബര്‍ഗ് വൈറസും. രണ്ടും രണ്ട് വൈറസുകള് ആണെങ്കിലും രണ്ട് രോഗങ്ങള്‍ക്കും സാമ്യതകള് ഉണ്ട്. ഈ രണ്ട് രോഗങ്ങളും വളരെ പെട്ടെന്ന് പടര്‍ന്നുപിടിക്കുന്നതും ഉയര്‍ന്ന മരണനിരക്ക് ഉള്ളതുമാണ്.\nഎന്താണ് മാര്‍ബര്‍ഗ് വൈറസ്?\nഫിലോവിറിഡെ(Filoviridae) അഥവ ഫിലോ വൈറസ്(filovirus) എന്ന കുടുംബത്തിലെ അംഗമാണ് മാര്‍ബര്‍ഗ് വൈറസ് മൂലം ഉണ്ടാകുന്ന രോഗമാണ് മാര്‍ബര്‍ഗ് വൈറസ് ഡിസീസ്. മുന്‍പ് ഇത് മാര്‍ബര്‍ഗ് ഹെമറാജിക് ഫീവര് എന്നും അറിയപ്പെട്ടിരുന്നു. മനുഷ്യരില് ഗുരുതരമായ മസ്തിഷ്‌ക ജ്വരം(ഹെമറാജിക് ഫീവര്) ഉണ്ടാകാന് ഇടയാക്കുമെന്നതാണ് ഇതിന്റെ കാരണം. 88 ശതമാനത്തോളമാണ് ഈ വൈറസ് രോഗം മൂലമുണ്ടാകുന്ന മരണനിരക്ക്.\n1967 ല് ജര്‍മനിയിലെ മാര്‍ബര്‍ഗ് നഗരത്തിലാണ് രോഗം ആദ്യമായി കണ്ടെത്തിയത്. അങ്ങനെയാണ് രോഗത്തിന് ആ പേര് വന്നത്. ജര്‍മ്മനിയിലെ തന്നെ ഫ്രാങ്കഫുര്‍ട്ട് നഗരം, ബെല്‍ഗ്രേഡ്, സെര്‍ബിയ എന്നിവിടങ്ങളിലും ഈ രോഗം പിന്നീട് വ്യാപിച്ചു. വാക്‌സിന് നിര്‍മ്മിക്കുന്ന ലാബില് ജോലി ചെയ്തിരുന്നവരെയാണ് അന്ന് രോഗം ബാധിച്ചത്. അതിനെത്തുടര്‍ന്ന് നടത്തിയ അന്വേഷണത്തിലാണ് ലാബിലെ വാക്‌സിന് പരീക്ഷണങ്ങള്‍ക്കായി എത്തിച്ച ഗ്രീന് മങ്കി എന്നറിയപ്പെടുന്ന കുരങ്ങുകളില് നിന്നാണ് രോഗം പടര്‍ന്നത് എന്ന് കണ്ടെത്തി. ഉഗാണ്ടയില് നിന്നാണ് ഇവയെ എത്തിച്ചത്. രോഗാണുവാഹകരായ ഈ കുരങ്ങുകളുമായുള്ള ലാബിലെ ഗവേഷകരുടെ അടുത്ത സമ്പര്‍ക്കമാണ് രോഗവ്യാപനത്തിന് ഇടയാക്കിയത്. ഈ കുരങ്ങുകളില് രോഗത്തിന് കാരണം പഴംതീനി വവ്വാലുകള് വഴിയാണെന്നും പിന്നീട് ഗവേഷകര് കണ്ടെത്തി.\n1967 ല് ജര്‍മ്മനിയില് 29 പേരെയാണ് രോഗം ബാധിച്ചത്. ഇതില് ഏഴ് പേര് മരിച്ചു. ആ വര്‍ഷം തന്നെ യുഗോസ്ലാവിയയില് രണ്ട് പേര്‍ക്കാണ് രോഗം ബാധിച്ചത്. മരണം റിപ്പോര്‍ട്ട് ചെയ്തിട്ടില്ല. 1975 ല് ദക്ഷിണാഫ്രിക്കയില് മൂന്ന് പേര്‍ക്ക് രോഗം ബാധിച്ച് ഒരു മരണവും 1980 ല് കെനിയയില് രണ്ട് പേര്‍ക്ക് രോഗം ബാധിച്ച് ഒരാളും മരിച്ചു. 1987 ല് കെനിയയില് വീണ്ടും ഒരാള്‍ക്ക് രോഗം ബാധിച്ചു. രോഗി മരണത്തിന് കീഴടങ്ങി. പിന്നീട് 1998 ലാണ് രോഗം റിപ്പോര്‍ട്ട് ചെയ്തത്. അന്ന് ഡെമോക്രാറ്റിക് റിപ്പബ്ലിക് ഓഫ് കോംഗോയില് 154 പേര്‍ക്ക് രോഗം ബാധിച്ചതില് 128 പേരും മരിച്ചു(മരണനിരക്ക് 83 ശതമാനം). പിന്നീട് 2005 ല് അംഗോളയിലാണ് രോഗം വ്യാപിച്ചത്. അന്ന് രോഗം ബാധിച്ച 374 പേരില് 329 പേരും മരിച്ചു(മരണനിരക്ക് 88 ശതമാനം). 2007 ല് ഉഗാണ്ടയില് നാല് പേര് രോഗബാധിതരായി രണ്ട് പേര് മരിച്ചു. 2008 ല് ഉഗാണ്ടയില് നിന്നും അമേരിക്കയില് എത്തിയ ഒരാള് രോഗം ബാധിച്ച് മരിച്ചു. അതേവര്‍ഷം തന്നെ സമാനരീതിയില് നെതര്‍ലാന്‍ഡിലും ഒരാള് രോഗംബാധിച്ച് മരിച്ചു. പിന്നീട് 2012,2014,2017 എന്നീ വര്‍ഷങ്ങളിലും യഥാക്രമം 15(4 മരണം),1(1 മരണം),3(3 പേരും മരിച്ചു) എന്നിങ്ങനെ കേസുകള് ഉണ്ടായി.\nപടരുന്നത് പഴംതീനി വവ്വാലുകളില് നിന്ന്\n2018 ല് കേരളത്തെ പിടിച്ചുകുലുക്കിയ നിപയുടെയും ഇപ്പോള് ലോകത്തെ സ്തംഭിപ്പിച്ചിരിക്കുന്ന കോവിഡിന്റെയും ഉറവിടും പഴംതീനി വവ്വാലുകളാണെന്ന് കണ്ടെത്തിയിരുന്നു. മാര്‍ബര്‍ഗ് വൈറസിന്റെയും ആവാസ കേന്ദ്രം ഗുഹയിലും ഖനികളിലും കഴിയുന്ന പഴംതീനി വവ്വാലുകളാണ്. ഇവയെ രോഗം ബാധിക്കില്ല. ഇവ രോഗാണുക്കളുടെ കാരിയറുകള് ആയിരിക്കും. അതിനാല് തന്നെ രോഗവ്യാപനം വ്യാപകമാകാന് ഇടയുണ്ട്. ശരീരസ്രവങ്ങള്, ചര്‍മത്തിലെ മുറിപ്പാട്, മ്യൂക്കസ് സ്തരം, രക്തം, അണുബാധയുള്ള അവയവങ്ങള്, രോഗാണുക്കളുടെ സാന്നിധ്യമുള്ള പ്രതലങ്ങള്, തുണികള് തുടങ്ങിയവ വഴിയാണ് ഈ വൈറസ് മനുഷ്യരില് നിന്ന് മനുഷ്യരിലേക്ക് വ്യാപിക്കുന്നത്. രോഗം ബാധിച്ച് മരിച്ചവരുടെ മൃതദേഹവുമായി നേരിട്ട് സമ്പര്‍ക്കമുണ്ടായവര്‍ക്കും രോഗം ബാധിക്കാന് ഇടയാക്കി.\nരോഗാണുക്കള് ശരീരത്തില് പ്രവേശിച്ച് രണ്ട് മുതല് 21 ദിവസം വരെയാണ് രോഗലക്ഷണങ്ങള് കാണിക്കുന്ന ഇന്‍ക്യുബേഷന് പിരിയഡ്. ശക്തമായ പനി, കടുത്ത തലവേദന, കടുത്ത അസ്വസ്ഥത എന്നിവയാണ് പ്രധാന ലക്ഷണങ്ങള്, പേശിവേദന, ശരീരവേദന, കടുത്ത വയറിളക്കം, അടിവയറില് വേദനയും അസ്വസ്ഥതയും ഓക്കാനം, ഛര്‍ദി എന്നിവ തുടര്‍ന്നുള്ള ദിവസങ്ങളില് ഉണ്ടാകാം. മസ്തിഷ്‌കജ്വരവും പക്ഷാഘാതവും ഉണ്ടാകാം. രോഗം മൂര്‍ച്ഛിച്ചാല് രക്തസ്രാവവും ഉണ്ടാകാം.\nകോവിഡ്, മലേറിയ, ടൈഫോയിഡ് ഫീവര്, ഷിഗെല്ലോസിസ്, മെനിഞ്ചൈറ്റിസ് തുടങ്ങിയവയില് നിന്നും മാര്‍ബര്‍ഗ് വൈറസ് രോഗത്തെ ലക്ഷണങ്ങളിലൂടെ തിരിച്ചറിയാന് അല്പം ബുദ്ധിമുട്ടാണ്. അതിനാല് ചില പരിശോധനകള് വഴി രോഗം സ്ഥിരീകരിക്കാം. എലിസ ടെസ്റ്റ്, ആന്റിജന് കാപ്ചര് ഡിറ്റെക്ഷന് ടെസ്റ്റുകള്, സെറം ന്യൂട്രിലൈസേഷന് ടെസ്റ്റുകള്, ആര്.ടി.പി.സി.ആര്. ടെസ്റ്റ്, ഇലക്ട്രോണ് മൈക്രോസ്‌കോപ്പി പരിശോധന, സെല് കള്‍ച്ചര് വഴി വൈറസിനെ വേര്‍തിരിക്കുന്ന പരിശോധന എന്നിവ വഴി മാര്‍ബര്‍ഗ് വൈറസിനെ തിരിച്ചറിയാം.\nമരുന്നും വാക്‌സിനും ഇല്ല\nനിലവില് മാര്‍ബര്‍ഗ് വൈറസ് രോഗം ചികിത്സിക്കാന് മരുന്നുകളോ വാക്‌സിനുകളോ ഇല്ല. എന്നാല് ലക്ഷണങ്ങള്‍ക്കനുസരിച്ചുള്ള സപ്പോര്‍ട്ടീവ് ചികിത്സകള് നല്‍കി രോഗതീവ്രത കുറച്ച് രക്ഷപ്പെടുത്താന് സാധിച്ചേക്കും.\nവവ്വാലുകളും മനുഷ്യരും തമ്മിലുള്ള ഇടപഴകലുകള് കുറയ്ക്കണം. ഖനികള്, ഗുഹകള് എന്നിവിടങ്ങളാണ് പഴംതീനി വവ്വാലുകളുടെ വാസസ്ഥലങ്ങള്. ഗവേഷണ ആവശ്യങ്ങള്‍ക്കായി അത്തരം സ്ഥലങ്ങളില് പോകുമ്പോള് മാസ്‌കും ഗ്ലൗസും ഉള്‍പ്പടെയുള്ള സുരക്ഷാവസ്ത്രം ധരിക്കണം. മൃഗങ്ങളുടെ മാംസം നന്നായി പാകം ചെയ്ത ശേഷം മാത്രമേ കഴിക്കാവൂ.\nമനുഷ്യനില് നിന്ന് മനുഷ്യനിലേക്ക് നേരിട്ടുള്ള സമ്പര്‍ക്കം വഴിയാണ് രോഗംപടരുക. ഇതൊഴിവാക്കാന് വന്യജീവികള്, വവ്വാലുകള് തുടങ്ങിയവയുമായും മറ്റ് രോഗബാധയുള്ളവരുടെയും ശരീരസ്രവങ്ങളുമായും നേരിട്ട് സമ്പര്‍ക്കം വരാതെ നോക്കണം. രോഗികളെ ശുശ്രൂഷിക്കുന്ന സമയങ്ങളില് ഗ്ലൗസും മാസ്‌കും ഉള്‍പ്പടെയുള്ള സുരക്ഷാവസ്ത്രങ്ങള് ധരിക്കണം. കൃത്യയമായ ഇടവേളകളില് കൈകള് കഴുകി വൃത്തിയാക്കണം.\nകോവിഡ് കാലത്തെ അതിജീവിച്ച് വരുകയാണ് ലോകം. ഈ സമയത്ത് മറ്റൊരു മഹാമാരി കൂടി ഭീഷണിയാകാതിരിക്കാനുള്ള ശ്രമത്തിലാണ് ആരോഗ്യപ്രവര്‍ത്തകര്.\nഅവലംബം: ലോകാരോഗ്യ സംഘടന\nകഴിഞ്ഞ മൂന്നു വര്‍ഷത്തിനിടയില് കേരള സമൂഹത്തില് സാംക്രമിക രോഗങ്ങളെക്കുറിച്ചുള്ള ..\nഎന്താണ് ഹോഡ്ജകിന് ലിംഫോമയുടെ പ്രത്യേകത? ചികിത്സിച്ചാല് മാറുന്ന കാന്‍സറാണോ ഇത്?\nആര്‍ക്കൊക്കെ നേത്രദാനം നടത്താം? കോവിഡ് ബാധിച്ചവര്‍ക്ക് സാധിക്കുമോ? സമ്പൂര്‍ണ വിവരങ്ങള് അറിയാം


ഫൈബറിന്റെ കലവറയാണ് ഈന്തപ്പഴം എന്ന കാര്യത്തില് സംശയമില്ല. എന്നാല് രാവിലെ ഈന്തപ്പഴം ചൂടുവള്ളെത്തിലിട്ട് കഴിക്കുന്നത് നല്ലതാണോ? ആരും സംശയിക്കണ്ട് അത് ശരീരത്തിന് വള രെ നല്ലതാണ്. ധാരാളം ഫൈബര് ഈന്തപ്പഴത്തില് അടങ്ങിയിട്ടുണ്ട്. എല്ലാ വിധത്തിലും ആരോഗ്യത്തിന് ഫൈബര് വളരെ അത്യാവശ്യമായിട്ടുള്ള ഒന്നാണ്.\nഈന്തപ്പഴം വെള്ളം കഴിക്കുന്നതിലൂടെ ശരീരത്തിന് ഫൈബര് ധാരാളം ലഭിക്കുന്നു. ഇത് കൊളസ്ട്രോള് പെട്ടെന്ന് തന്നെ ഇല്ലാതാക്കുന്നതിനും സഹായിക്കുന്നു. മാത്രമല്ല ഏത് വിധത്തിലും ആരോഗ്യത്തിന് വില്ലനാവുന്ന ചീത്ത കൊളസ്ട്രോളിനെ ഇല്ലാതാക്കാന് ഇത് മികച്ചതാണ്.


Voices – BettaFish.in\n1948ല് തോക്കുകള് പറഞ്ഞു തുടങ്ങിയ കഥ അവസാനിക്കുന്നില്ല. ധബോല്‍കര്, പന്‍സാരെ, കല്‍ബുര്‍ഗി- ഇപ്പോഴിതാ ഗൗരി ലങ്കേഷ്. കല്‍ബുര്‍ഗിയുടെ വധവുമായി ഗൗരിയുടെ വധത്തിന് നല്ല സാമ്യമുണ്ട്. രണ്ടു വര്‍ഷം…\nElon Musk November 11, 2017 May 17, 2021\nമലയാളത്തില് രമണനു ശേഷം ഏറ്റവും കൂടുതല് വായിക്കപ്പെട്ട കൃതിയാണ് ആടുജീവിതം. 2008ല് പുറത്തിറങ്ങിയ പുസ്തകം പത്തു വര്‍ഷങ്ങള്‍ക്കിപ്പുറവും ബെസ്റ്റ് സെല്ലര് നിരയില് തന്നെയാണ് നില്‍ക്കുന്നത്. ഇപ്പോള് മലയാളികള്…\nചാര്‍ലി ചാപ്‌ളിന്റെ ഗ്രേറ്റ് ഡിക്‌ടേറ്റര് കണ്ടതിനുശേഷമാണ് ലണ്ടനില് ബോംബിടുന്നതിനുള്ള ഹിറ്റ്‌ലറുടെ തീരുമാനം ഉണ്ടായത്. ഏകാധിപതികള്‍ക്ക് നര്‍മം ആസ്വദിക്കുന്നതിനുള്ള പ്രാപ്തിയുണ്ടാവില്ല. ഉത്തര കൊറിയയിലെ കിം ജോങ് ഉന് മുതല്…\nചെടികളില് പരാഗണം നടത്തുന്ന ഈച്ചകള് എതെങ്കിലും കാരണത്താല് നിര്‍മാര്‍ജ്ജനം ചെയ്യപ്പെട്ടാല് അധികം വൈകാതെ മനുഷ്യനും ഭൂമുഖത്തുനിന്നും അപ്രത്യക്ഷമാകുമെന്ന് ആല്‍ബര്‍ട്ട് ഐന്‍സ്റ്റീന് ഒരിക്കല് പ്രസ്താവിച്ചതായി തേനീച്ചകര്‍ഷകര് ഓര്‍മിപ്പിക്കാറുണ്ട്.


പിതാവ് (Father) എന്നുവച്ചാൽ… – MALAYALAM BIBLE DICTIONARY\nപിതാവ് എന്ന സ്ഥാനം ആർക്കൊക്കെ, എതെല്ലാം നിലകളിൽ\nഗ്രീക്കിൽ പിതാവ് എന്ന വാക്കിന് Pater എന്ന പദം ആണ്. ആരെയൊക്കെ നാം പിതാവ് എന്ന് വിളിക്കപ്പെടുന്നു.\nA human Father, ജഡസംബന്ധമായ പിതാവ്. മാനുഷിക ജനനം നൽകുന്നവനെ പിതാവ് എന്ന് വിളിക്കുന്നു.\nFor both parents, “Pateres”, in the plural. അതായത് “അമ്മഅപ്പനെ” ഉദ്ദേശിക്കുന്നു. (എബ്രാ.11:23)\nA remote progenitor, ഒരു ഗോത്രത്തിൻറെയോ, ഗൃഹത്തിൻറെയോ, പൂർവ്വിക തലവൻമാരെ പിതാവ് എന്ന് വിളിക്കുന്നു. ഉദാ. അബ്രഹാം പിതാവ്(മത്താ.3:9), പിതാവായ ദാവീദ് (ലൂക്കോ.1:32), നിങ്ങളുടെ പിതാക്കൻമാർ (ലൂക്കോ.11:47)\nA person respectable for his age or dignity, ഉദാ.അപ്പോസ്തലനായ പൌലോസ് തൻറെ പ്രസംഗം കേൾക്കുവാൻ കടന്ന് വന്ന വളരെ പ്രായം ചെന്നവരെ ഉദ്ദേശിച്ച് അവരെ അഭിസംബോധന ചെയ്യുന്നത് “പിതാക്കൻമാരെ” എന്നു വിളിച്ചുകൊണ്ടാണ്. (അപ്പൊ.7:2, 22:1)\nA Spiritual father. ഒരു മനുഷ്യനെ ക്രിസ്തീയ വിശ്വാസത്തിലേക്ക് കൊണ്ടുവരികയും വീണ്ടും ജനനത്തിന് നിദാനവുമായിരിക്കുന്ന വ്യക്തിയെ ആത്മീയ പിതാവ് എന്ന അർത്ഥത്തിൽ പിതാവ് എന്ന് വിളിക്കുന്നു. അപ്പോസ്തലനായ പൌലോസ് കൊരിന്ത്യ വിശ്വാസികളോട് ഇങ്ങനെ പറയുന്നു. നിങ്ങൾക്കു ക്രിസ്തുവിൽ പതിനായിരം ഗുരുക്കന്മാർ ഉണ്ടെങ്കിലും പിതാക്കന്മാർ ഏറെയില്ല; ക്രിസ്തുയേശുവിൽ ഞാനല്ലോ നിങ്ങളെ സുവിശേഷത്താൽ ജനിപ്പിച്ചതു. (1കൊരി.4:15)\nപിശാചിനെ പിതാവായി ചിത്രീകരിക്കുന്നു. പിതാവാം സത്യ ദൈവത്തിൻറെ സത്യത്തിൽ നടക്കാത്തവരെയും ആ സത്യത്തെ അനുസരിക്കുകയോ, വിശ്വസിക്കുകയോ ചെയ്യാത്ത ഏവരും പിശാച് എന്ന പിതാവിൻറെ മക്കൾ ആകുന്നു. ആ സത്യം പുത്രനായ യേശുക്രിസ്തുവിൽ വിശ്വസിക്കുക എന്നുള്ളതാകുന്നു. (യോഹ.8:44നോക്കുക)\nA first author or beginner of anything. ഏതെങ്കിലും ഒരു കാര്യത്തിൻറെയും തുടക്കം കുറിക്കുകയോ, അതിനെ കണ്ട്പിടിക്കുകയോ, ചെയ്യുന്നവരെയും പിതാവ് എന്ന് വിളിക്കാറുണ്ട്. യേശുക്രിസ്തു പിശാചിനെ കുറിച്ച് ഇങ്ങനെ പറയുന്നു. പിശാച് ഭോഷ്ക് പറയുന്നവനും ഭോഷ്കിൻറെ അപ്പനും (father of lying) ആകുന്നു(യോഹ.8:44). ദൈവത്തിൻറെ ഇഷ്ടത്തിനെ തൻറെ ഭോഷ്കിനാൽ മറിച്ച് കളഞ്ഞ് മാനവജാതിയെ തെറ്റിച്ചവൻ പിശാച് ആകുന്നു.\nസ്വർഗ്ഗസ്ഥനായ ദൈവം നന്മയുടെയും മാനുഷിക കുലത്തിൻറെയും സൃഷ്ടിതാവെന്ന നിലയിൽ പിതാവായിരിക്കുന്നു. ദൈവം വെളിച്ചത്തിൻറെയും, ആത്മാക്കളുടെയും പിതാവാകുന്നു. കൂടാതെ ത്രിത്വത്തിൽ ദൈവം ഒന്നാമനായ പിതാവ് എന്ന നിലയിലും, യേശുക്രിസ്തുവിൻറെ പിതാവ് എന്ന നിലയിലും, ക്രിസ്തുയേശുവിലൂടെ രക്ഷിക്കപ്പെട്ട രക്ഷിത ഗണത്തിൻറെ പിതാവ് എന്ന നിലയിലും സ്വർഗ്ഗസ്ഥനായ ദൈവം ആയിരിക്കുന്നു. (നോക്കുക. പിതാവാം ദൈവം )\n← നേര് (upright, uprightness)\nഭാരത സംസ്കാരം- BY ബേസിൽ ജോസ് →


സഹാറാ ഡയറി; രാഹുലിന്റെ നടപടിയില് ആക്ഷേപവുമായി ഷീലാ ദീക്ഷിത് | Reporter Live\nBy Web Desk\tDecember 26, 2016 9:18 pm A+ A-\nദില്ലി: പ്രധാനമന്ത്രി നരേന്ദ്ര മോദിക്കെതിരെ അഴിമതി ആരോപണം ഉന്നയിച്ച് രാഹുല് ഗാന്ധി പുറത്ത് വിട്ട ‘സഹാറാ ഡയറി’ യില് തന്‍റെ പേരും ഉള്‍പ്പെട്ടതില് ആക്ഷേപവുമായി കോണ്‍ഗ്രസ് നേതാവ് ഷീലാ ദീക്ഷിത്. തനിക്കെതിരായി ഉയരുന്ന ആരോപണങ്ങള് വ്യാജമാണ്, ആരോപണങ്ങളെല്ലാം താന് നിഷേധിക്കുന്നു. സഹാറാ ഡയറിയുടെ പേജുകളില് തന്റെ പേര് വന്നത് അത്ഭുതപ്പെടുത്തിയെന്നും ഷീലാ ദീക്ഷിത് പറഞ്ഞു.\nപട്ടികയില് താന് മാത്രമല്ല അതില് വേറെയും പല പേരുകളുണ്ട്. പല മുഖ്യമന്ത്രിമാരുടേയും പേരുകളുമുണ്ട്. പക്ഷെ തന്റെ പേര് മാത്രമാണ് ചര്‍ച്ച ചെയ്യപ്പെടുന്നത്. എന്ത് കൊണ്ടാണ് ഇതെന്ന് എനിക്കറിയില്ല. ഇത്തരത്തില് എന്തെങ്കിലും ചെയ്തതായി തനിക്ക് ഓര്‍മയില്ലെന്നും അവര് കൂട്ടിച്ചേര്‍ത്തു. തന്നോട് ആലോചിക്കാതെ രാഹുല് ഗാന്ധി പട്ടിക പുറത്ത് വിട്ടത് ഏകപക്ഷീയമാണെന്നും ഉത്തര് പ്രദേശ് തെരഞ്ഞെടുപ്പില് കോണ്‍ഗ്രസ് മുഖ്യമന്ത്രി സ്ഥാനാര്‍ത്ഥി കൂടിയായ ഷീലാ ദീക്ഷിത് ആരോപിച്ചു.\nപ്രധാനമന്ത്രിക്കെതിരേയുള്ള അഴിമതി ആരോപണത്തിന് കരുത്ത് പകരാനാണ് സഹാറയില് നിന്ന് പണം വാങ്ങിയവരുടെ ലിസ്റ്റ് രാഹുല് ഗാന്ധി പുറത്ത് വിട്ടത്. രാഹുല് ഗാന്ധി പുറത്ത് വിട്ട പട്ടികയില് ദില്ലിയിലെ കോണ്‍ഗ്രസ് മുഖ്യമന്ത്രിയായിരുന്ന ഷീലാ ദീക്ഷിതിന്റെ പേരും ഉള്‍പ്പെട്ടിരുന്നു. 2013 സെപ്തംബര് 23ന് സഹാറാ ഗ്രൂപ്പ് ഷീലയ്ക്ക് ഒരു കോടി നല്‍കിയെന്നാണ് രേഖകളില് വ്യക്തമാക്കുന്നത്.\n2013 ഡിസംബര് വരെ ഷീല ആയിരുന്നു ഡല്‍ഹി മുഖ്യമന്ത്രി. കോണ്‍ഗ്രസിന്റെ ഔദ്യോഗിക ട്വിറ്റര് അക്കൗണ്ടിലൂടെ പുറത്ത് വിട്ട പട്ടികക്കെതിരേയാണ് ഷീലാ ദീക്ഷിത് ഇപ്പോള് രംഗത്ത് വന്നിരിക്കുന്നത്.\nDec 26, 2016 9:18 pm\nസഹാറയില് നിന്ന് പിടിച്ചത് 137 കോടി\nസുബ്രതയെ മോചിപ്പിക്കാന് വായ്പ തേടി സഹാറ\nസഹാറാ ഹോട്ടലുകള് വാങ്ങുന്നില്ലെന്ന് ബ്രൂണൈ സുല്‍ത്താന്\nസുബ്രതാ റോയി ജയിലില് ഹോട്ടല് വില്‍പന ചര്‍ച്ച തുടങ്ങി\n30 അടി മുറിയില് സഹാറാ വില്‍പന


ഉല്പത്തി 13 (Malayalam Bible)- Deutsche Benutzeroberfläche\n← ഉല്പത്തി 12 ഉല്പത്തി 14 →\n1 ഇങ്ങനെ അബ്രാമും ഭാര്യയും അവന്നുള്ളതൊക്കെയും അവനോടുകൂടെ ലോത്തും മിസ്രയീമില്‍നിന്നു പുറപ്പെട്ടു തെക്കെ ദേശത്തു വന്നു.\n2 കന്നുകാലി, വെള്ളി, പൊന്നു ഈ വകയില് അബ്രാം ബഹുസമ്പന്നനായിരുന്നു.\n3 അവന് തന്റെ യാത്രയില് തെക്കുനിന്നു ബേഥേല്‍വരെയും ബേഥേലിന്നും ഹായിക്കും മദ്ധ്യേ തനിക്കു ആദിയില് കൂടാരം ഉണ്ടായിരുന്നതും താന് ആദിയില് ഉണ്ടാക്കിയ യാഗപീഠമിരുന്നതുമായ സ്ഥലംവരെയും ചെന്നു.\n4 അവിടെ അബ്രാം യഹോവയുടെ നാമത്തില് ആരാധിച്ചു.\n5 അബ്രാമിനോടുകൂടെവന്ന ലോത്തിന്നും ആടുമാടുകളും കൂടാരങ്ങളും ഉണ്ടായിരുന്നു.\n6 അവര് ഒന്നിച്ചുപാര്‍പ്പാന് തക്കവണ്ണം ദേശത്തിന്നു അവരെ വഹിച്ചു കൂടാഞ്ഞു; സമ്പത്തു വളരെ ഉണ്ടായിരുന്നതുകൊണ്ടു അവര്‍ക്കും ഒന്നിച്ചുപാര്‍പ്പാന് കഴിഞ്ഞില്ല.\n7 അബ്രാമിന്റെ കന്നുകാലികളുടെ ഇടയന്മാര്‍ക്കും ലോത്തിന്റെ കന്നുകാലികളുടെ ഇടയന്മാര്‍ക്കും തമ്മില് പിണക്കമുണ്ടായി; കനാന്യരും പെരിസ്യരും അന്നു ദേശത്തു പാര്‍ത്തിരുന്നു.\n8 അതു കൊണ്ടു അബ്രാം ലോത്തിനോടുഎനിക്കും നിനക്കും എന്റെ ഇടയന്മാര്‍ക്കും നിന്റെ ഇടയന്മാര്‍ക്കും തമ്മില് പിണക്കം ഉണ്ടാകരുതേ; നാം സഹോദരന്മാരല്ലോ.\n9 ദേശമെല്ലാം നിന്റെ മുമ്പാകെ ഇല്ലയോ? എന്നെ വിട്ടുപിരിഞ്ഞാലും. നീ ഇടത്തോട്ടെങ്കില് ഞാന് വലത്തോട്ടു പൊയ്ക്കൊള്ളാം; നീ വലത്തോട്ടെങ്കില് ഞാന് ഇടത്തോട്ടു പൊയ്ക്കൊള്ളാം എന്നു പറഞ്ഞു.\n10 അപ്പോള് ലോത്ത് നോക്കി, യോര്‍ദ്ദാന്നരികെയുള്ള പ്രദേശം ഒക്കെയും നീരോട്ടമുള്ളതെന്നു കണ്ടു; യഹോവ സൊദോമിനെയും ഗൊമോരയെയും നശിപ്പിച്ചതിന്നു മുമ്പെ അതു യഹോവയുടെ തോട്ടംപോലെയും സോവര്‍വരെ മിസ്രയീംദേശംപോലെയും ആയിരുന്നു.\n11 ലോത്ത് യോര്‍ദ്ദാന്നരികെയുള്ള പ്രദേശം ഒക്കെയും തിരഞ്ഞെടുത്തു; ഇങ്ങനെ ലോത്ത് കിഴക്കോട്ടു യാത്രയായി; അവര് തമ്മില് പരിഞ്ഞു.\n12 അബ്രാം കനാന് ദേശത്തു പാര്‍ത്തു; ലോത്ത് ആ പ്രദേശത്തിലെ പട്ടണങ്ങളില് പാര്‍ത്തു സൊദോംവരെ കൂടാരം നീക്കി നീക്കി അടിച്ചു.\n13 സൊദോംനിവാസികള് ദുഷ്ടന്മാരും യഹോവയുടെ മുമ്പാകെ മഹാപാപികളും ആയിരുന്നു.\n14 ലോത്ത് അബ്രാമിനെ വിട്ടു പിരിഞ്ഞശേഷം യഹോവ അബ്രാമിനോടു അരുളിച്ചെയ്തതുതലപൊക്കി, നീ ഇരിക്കുന്ന സ്ഥലത്തു നിന്നു വടക്കോട്ടും തെക്കോട്ടും കിഴക്കോട്ടും പടിഞ്ഞാറോട്ടും നോക്കുക.\n15 നീ കാണുന്ന ഭൂമി ഒക്കെയും ഞാന് നിനക്കും നിന്റെ സന്തതിക്കും ശാശ്വതമായി തരും.\n16 ഞാന് നിന്റെ സന്തതിയെ ഭൂമിയിലെ പൊടിപോലെ ആക്കുംഭൂമിയിലെ പൊടിയെ എണ്ണുവാന് കഴിയുമെങ്കില് നിന്റെ സന്തതിയെയും എണ്ണാം.\n17 നീ പുറപ്പെട്ടു ദേശത്തു നെടുകെയും കുറുകെയും സഞ്ചരിക്ക; ഞാന് അതു നിനക്കു തരും.\n18 അപ്പോള് അബ്രാം കൂടാരം നീക്കി ഹെബ്രോനില് മമ്രേയുടെ തോപ്പില് വന്നു പാര്‍ത്തു; അവിടെ യഹോവേക്കു ഒരു യാഗപീഠം പണിതു.\nഉല്പത്തി 12:4, 5, 6, 7, 8, 9, 14:12, 13, 14, 17:2, 6, 18:1, 20, 19:1, 13, 24, 25, 20:15, 22:17, 23:2, 24:1, 35, 26:13, 14, 28:14, 30:43, 32:13\nഉല്പത്തി 35:27, 36:7\nസംഖ്യാപുസ്തകം 13:22, 23:10\nശമൂവേൽ 1 2:17\nശമൂവേൽ21\nദിനവൃത്താന്തം21:9


മൻമോഹൻസിംഗ് കാലത്തും ഇന്ത്യ മൂന്ന് മിന്നലാക്രമണങ്ങൾ നടത്തി: രാഹുൽ ഗാന്ധി\nതാന് ഹിന്ദുവാണെന്ന് അഭിപ്രായപ്പെടുന്ന പ്രധാനമന്ത്രി നരേന്ദ്രമോദിക്ക് ഹിന്ദു ധര്‍മ്മത്തിന്റെ അടിസ്ഥാനം പോലും അറിയില്ല. എന്ത് തരം ഹിന്ദുവാണ് മോദിയെന്നും രാഹുല് പരിഹസിച്ചു\n01 Dec, 2018 at 02:03 PM\nമന്‍മോഹന്‍സിങ് പ്രധാനമന്ത്രിയായിരുന്നപ്പോള് മൂന്ന് തവണ പാകിസ്ഥാനില് മിന്നലാക്രമണം നടത്തിയതായി കോണ്‍ഗ്രസ് അധ്യക്ഷന് രാഹുല്‍ഗാന്ധി. പ്രധാനമന്ത്രി നരേന്ദ്രമോദിയും മന്ത്രിമാരും സൈന്യത്തെ രാഷ്ട്രീയവല്‍ക്കരിക്കുന്നതാണ് ഇപ്പോള് കാണുന്നതെന്നും രാഹുല് രാജസ്ഥാനിലെ തെരഞ്ഞെടുപ്പ് പ്രചരണത്തിനിടെ പറഞ്ഞു. രാഹുല് ഗാന്ധി സൈന്യത്തെ കളിയാക്കുകയാണെന്നായിരുന്നു ബി.ജെ.പിയുടെ പ്രതികരണം.\nപാകിസ്ഥാനില് അതിര്‍ത്തി കടന്ന് ഇന്ത്യ നടത്തിയ മിന്നാലാക്രമണത്തെ രാഷ്ടീയമായി ഉപയോഗപ്പെടുത്തുകയാണ് പ്രധാനമന്ത്രി നരേന്ദ്രമോദി ചെയ്തതെന്ന് രാഹുല് ആരോപിച്ചു. മുമ്പ് മന്‍മോഹന് സിംഗ് പ്രധാനമന്ത്രിയായിരുന്ന കാലത്ത് മൂന്ന് തവണ ഇന്ത്യ മിന്നലാക്രമണം നടത്തിയിട്ടുണ്ട്. മിന്നലാക്രമണം നടത്തുന്നത് പുറത്തറിയുന്നില്ലെങ്കിലേ ഉപകാരപ്രദമാകൂ എന്നതായിരുന്നു സൈന്യത്തിന്റെ അഭിപ്രായം. എന്നാല് ഉത്തര്‍പ്രദേശ് തെരഞ്ഞെടുപ്പിനായി നരേന്ദ്രമോദി സൈനിക നടപടി രാഷ്ട്രീയവല്‍ക്കരിച്ചു. താന് ഹിന്ദുവാണെന്ന് അഭിപ്രായപ്പെടുന്ന പ്രധാനമന്ത്രി നരേന്ദ്രമോദിക്ക് ഹിന്ദു ധര്‍മ്മത്തിന്റെ അടിസ്ഥാനം പോലും അറിയില്ല. എന്ത് തരം ഹിന്ദുവാണ് മോദിയെന്നും രാഹുല് പരിഹസിച്ചു\nഅതേസമയം രാഹുല് ഗാന്ധിയുടെ പ്രസ്താവനക്കെതിരെ ബിജെപി രംഗത്തെത്തി. രാഹുല് ഗാന്ധി സൈന്യത്തെ കളിയാക്കുകയാണെന്ന് ബി.ജെ.പി വക്താവ് മീനാക്ഷി ലേഖി പറഞ്ഞു. സൈന്യത്തെ രാഷ്ട്രീയ വിമര്‍ശനങ്ങളില് നിന്ന് മാറ്റി നിര്‍ത്തണമെന്നും അവര് ആവശ്യപ്പെട്ടു. മറ്റൊന്നും ഉയര്‍ത്തികാട്ടാന് ഇല്ലാത്തതിനാലാണ് തെരഞ്ഞെടുപ്പിന് പത്ത് ദിവസം മുന്‍പ് അയോധ്യവിഷയം ബി.ജെ.പി ഉയര്‍ത്തുന്നതെന്ന് കോണ്‍ഗ്രസ് രാജസ്ഥാന് അധ്യക്ഷന് സച്ചിന് പൈലറ്റ് ആരോപിച്ചു.


Lok Sabha Elections 2019 fight is between India and Pakistan says Gujarat CM Vijay Rupani-ലോക്‌സഭ തിരഞ്ഞെടുപ്പിൽ ഏറ്റുമുട്ടുന്നത് ഇന്ത്യയും പാക്കിസ്ഥാനും: ഗുജറാത്ത് മുഖ്യമന്ത്രി\nLok Sabha Elections 2019 Vijay Rupani Targets Congress Says Fight In Lok Sabha Election Is Between India And Pakistan\nസാം പിത്രോദയുടെ നിലപാട് ഇന്ത്യൻ സൈന്യത്തിന് നാണാക്കേടുണ്ടാക്കിയെന്നും ഇതേ നിലപാട് തന്നെയാണ് പാക്കിസ്ഥാനും ഉള്ളതെന്നും വിജയ് റുപാണി\nApril 02, 2019 07:13:33 pm\nവരുന്ന ലോക്‌സഭ തിരഞ്ഞെടുപ്പിൽ ഏറ്റുമട്ടുന്നത് ഇന്ത്യയും പാക്കിസ്ഥാനും തമ്മിലാണെന്ന് ഗുജറാത്ത് മുഖ്യമന്ത്രി വിജയ് റുപാണി. കോൺഗ്രസിനെതിരെയായിരുന്നു വിജയ് റുപാണിയുടെ ഈ പരാമർശം. കോൺഗ്രസ് സംസാരിക്കുന്നത് പാക്കിസ്ഥാന്റെ ഭാഷയിലാണെന്നും വിജയ് റുപാണി ആരോപിച്ചു.\nബലകോട്ട് അക്രമണത്തിന് തെളിവ് ആവശ്യപ്പെട്ട മുതിർന്ന കോൺഗ്രസ് നേതാവ് സാം പിത്രോദയെയും വിജയ് റുപാണി വിമർശിച്ചു. സാം പിത്രോദയുടെ നിലപാട് ഇന്ത്യൻ സൈന്യത്തിന് നാണാക്കേടുണ്ടാക്കിയെന്നും ഇതേ നിലപാട് തന്നെയാണ് പാക്കിസ്ഥാനും ഉള്ളതെന്നും വിജയ് റുപാണി പറഞ്ഞു.\n” പാക്കിസ്ഥാൻ ലോകത്തോട് വിളിച്ച് പറയുന്നത് അവർ ഭീകരവാദത്തിന് എതിരാണെന്നും, ഭീകരവാദത്തെ അനുകൂലിക്കുന്നില്ല എന്നുമാണ്. അതുകൊണ്ട് ബലാകോട്ട് അക്രമണത്തിൽ അവർക്ക് അത്തരത്തിലൊരു നിലപാട് എടുക്കാനേ സാധിക്കു. എന്നാൽ എന്തുകൊണ്ടാണ് കോൺഗ്രസ് നേതാക്കാൾ പാക്കിസ്ഥാനെ പോലെ സംസാരിക്കുന്നതെന്ന് മനസിലാകുന്നില്ല. പാക്കിസ്ഥാനുമായി എന്ത് ബന്ധമാണ് ഇവർക്കുള്ളത്?” വിജയ് റുപാണി പറഞ്ഞു.\nമോദി ജയിച്ചാൽ ഇന്ത്യയിൽ ദീപാവലി ആഘോഷിക്കുമെന്നും അഥവ കോൺഗ്രസാണ് ജയിക്കുന്നതെങ്കിൽ പാക്കിസ്ഥാനിലാകും വെടിക്കെട്ടെന്നും അദ്ദേഹം പരിഹസിച്ചു. കോൺഗ്രസ് നേതാക്കൾക്ക് പാക്കിസ്ഥാനുമായി തുറന്ന ബന്ധമാണ് ഉള്ളതെന്നും വിജയ് റുപാണി കൂട്ടിച്ചേർത്തു\nTags: BJP, Congress, India, Lok Sabha Election 2019, Pakistan\nIPL 2019 RCB vs RR Live score: നാലാം അങ്കത്തിൽ റോയലായി രാജസ്ഥാൻ; ബാംഗ്ലൂരിനെതിരെ ഏഴ് വിക്കറ്റ് ജയം


ബാല പീഡകര്‍ക്ക് കടുത്ത ശിക്ഷ ഉറപ്പാക്കുന്ന പോക്സോ ഭേദഗതി ബില്ല് ഇന്ന് രാജ്യസഭയില്\nകുറ്റകൃത്യങ്ങള് തെളിയിക്കുന്നതിന് ജനിതക ഘടന പരിശോധിക്കുന്നതിന്  നിയമപ്രാബല്യം നല്‍കുന്ന ഡി.എന്.എ ടെക്നോളജി റെഗുലേഷന് ബില് ഇന്ന് ലോക്സഭയും പരിഗണിക്കും\n23 Jul, 2019 at 02:32 AM\nകുട്ടികളെ ക്രൂരമായി പീഡിപ്പിക്കുന്നവർക്ക് വധശിക്ഷ നൽകാനുള്ള വ്യവസ്ഥ ഉൾപ്പെടുത്തി പോക്സോ നിയമം ഭേദഗതി ചെയ്യുന്ന ബില് ഇന്ന് രാജ്യസഭ ചര്‍ച്ച ചെയ്യും. കുറ്റകൃത്യങ്ങള് തെളിയിക്കുന്നതിന് ജനിതക ഘടന പരിശോധിക്കുന്നതിന്  നിയമപ്രാബല്യം നല്‍കുന്ന ഡി.എന്.എ ടെക്നോളജി റെഗുലേഷന് ബില് ഇന്ന് ലോക്സഭയും പരിഗണിക്കും.\nപതിനാറ് വയസിന് താഴെയുള്ള കുട്ടികളെ ക്രൂരമായി പീഡിപ്പിക്കുന്നവര്‍ക്ക് കടുത്ത ശിക്ഷ നല്‍കുന്നതാണ് പോക്സോ നിയമ ഭേദഗതി ബില്ലിലെ പുതിയ വ്യവസ്ഥകള്. കുട്ടികളെ പീഡിപ്പിക്കുന്നവര്‍ക്ക് പിഴയോടൊപ്പം ചുരുങ്ങിയത് 20 വർഷം തടവ് മുതല് ആജീവനാന്ത തടവ് വരെയോ വധശിക്ഷ വരെയോ ലഭിക്കാം. പ്രകൃതി ദുരന്തങ്ങളുടെ സമയത്ത് കുട്ടികളെ പീഡിപ്പിക്കുന്നതും ലൈംഗിക വളർച്ചയ്ക്കായി ഹോർമോണും മറ്റും കുത്തിവയ്ക്കുന്നതും ക്രൂരമായ പീഡനത്തിന്റെ പരിധിയില് വരും. കുട്ടികളുള്‍പ്പെടുന്ന ചിത്രങ്ങള് പ്രചരിപ്പിക്കുന്നവര്‍ക്ക്5വര്‍ഷം തടവും പിഴയും ബില്ല് വ്യവസ്ഥ ചെയ്യുന്നുണ്ട്.\nഎന്നാല് കുറ്റകൃത്യം ആവര്‍ത്തിച്ചാല്7വര്‍ഷത്തില് കുറയാത്ത തടവും പിഴയുമാണ് ശിക്ഷ. പീഡനത്തിന് ഇരയാകുന്നത് ആൺകുട്ടിയോ പെൺകുട്ടിയോ എന്ന വ്യത്യാസമില്ലാതെയാണ് ശിക്ഷാ വ്യവസ്ഥകൾ. കുട്ടികള്‍ക്ക് നേരെയുള്ള കുറ്റകൃത്യം വര്‍ധിക്കുന്ന സാഹചര്യത്തിലാണ് പോക്സോ നിയമ ഭേദഗതി ബില്ല് കേന്ദ്രം കൊണ്ടുവന്നത്. ബില്ല് ഇന്ന് രാജ്യസഭ ചര്‍ച്ച ചെയ്യും. അതേസമയം കുറ്റകൃത്യങ്ങള് തെളിയിക്കുന്നതിന് ജനിതക ഘടന പരിശോധിക്കാന് നിയമപ്രാബല്യം നല്‍കുന്ന ഡി.എന്.എ ടെക്നോളജി റെഗുലേഷന് ബില്ല് ഇന്ന് ലോക്സഭയും ചര്‍ച്ച ചെയ്യും. കുറ്റവാളികളുടെ ജനിതക ഘടനയുടെ ഡേറ്റാബേസ് സ്ഥാപിക്കുന്നതാണ് ഭേദഗതി ബില്ലിലെ പ്രധാന വ്യവസ്ഥ. ഭേദഗതി വഴി വ്യക്തികളുടെ സ്വകാര്യത ലംഘിക്കപ്പെടുമെന്ന് പ്രതിപക്ഷം വിമര്‍ശം ഉന്നയിച്ചിരുന്നു.\nകേന്ദ്രസംഘം നാളെ ജമ്മു കശ്മീര് സന്ദര്‍ശിക്കും\nചിദംബരത്തിന് ഇന്ന് നിർണായകം


തിരുവനന്തപുരം: ലോ അക്കാദമി വിവാദം രൂക്ഷമായി കൊണ്ടിരിക്കുന്ന സാഹചര്യത്തില് ലക്ഷ്മി നായരുടെ വിദ്യാഭ്യാസ യോഗ്യതയും സംശയത്തിന്റെ നിഴലില്. ലക്ഷ്മി നായരുടേയും സഹോദരന്റേയും ഡോക്ടറേറ്റ് വ്യാജമാണെന്നാണ് പരാതിയുയര്‍ന്നിരിക്കുന്നത്. ഇതിനെ കുറിച്ച് സമഗ്ര അന്വേഷണം വേണമെന്ന് ആവശ്യപ്പെട്ടു കൊണ്ട് ഗവര്‍ണ്ണറേയും വിദ്യാഭ്യാസ മന്ത്രിയേയും സമീപിച്ചിരിക്കുകയാണ് പരാതിക്കാര്.\nകേരള സര്‍വ്വകലാശാലയില് വി.സിയായിരുന്ന ജെ.വി വിളനിലത്തിനെതിരെ വിദ്യാര്‍ത്ഥികളുടെ സമരം കത്തി നിന്ന 1990 കളില് സിന്‍ഡിക്കേറ്റ് അംഗമായിരുന്നു ലക്ഷ്മി നായരുടെ പിതാവും ലോ അക്കാദമിയുടെ ഡയറക്ടറുമായ ഡോ.എന്.നാരായണന് നായര്. സമരം മൂലമുണ്ടായ ഭരണ സ്തംഭനം മുതലെടുത്ത് നാരായണന് നായര് തന്റെ മക്കള്‍ക്ക് അനധികൃതമായി ബിരുദവും ബിരുദാനന്തര ബിരുദവും നേടി കൊടുത്തതായാണ് പരാതി.\nആ കാലത്ത് സര്‍വ്വകലാശാലയുടെ നിയമ വകുപ്പിന്റെ മേധാവി ഇവരുടെ അമ്മാവനായിരുന്ന എന്.കെ. ജയകുമാറായിരുന്നു. പിതാവിന്റേയും അമ്മാവന്റേയും മേല്‍നോട്ടത്തില് ലക്ഷ്മി നായര്‍ക്കും സഹോദരനും അനധികൃതമായി മാര്‍ക്ക് നല്‍കുകയായിരുന്നു എന്നാണ് ആരോപണം.\nAlso Read: ‘ജോലിയില് ആത്മാര്‍ത്ഥ കാണിക്കണം’ ‘നമുക്ക് പാര്‍ക്കാന് മുന്തിരിത്തോപ്പുകള്’ അഭിനയിച്ചുകൊണ്ടിരുന്നപ്പോള് മോഹന്‍ലാല് വിനീതിന് നല്‍കിയ ഉപദേശം\nനേരത്തെ ലക്ഷ്മി നായരുടെ ഭാവി മരുമകള്‍ക്ക് അനധികൃതമായി മാര്‍ക്ക് നല്‍കിയെന്നും വിവാദമുണ്ടായിരുന്നു. ലക്ഷ്മി നായരുടെ മകളുടെ റാങ്കില് മാറ്റം വന്നതിനെ ചൊല്ലിയും വിവാദം നിലനില്‍ക്കുന്നുണ്ട്. ലോ അക്കാദമിയെ കുറിച്ച് പല വാര്‍ത്തകളും പുറത്ത് വന്നു കൊണ്ടിരിക്കുന്ന സാഹചര്യത്തില് പഴയ സംഭവങ്ങള് അന്വേഷിക്കണമെന്നാണ് പരാതിയില് പറയുന്നത്.


കെ.എസ്.ആര്.ടി.സി തിരുവനന്തപുരം സിറ്റി സര്‍ക്കുലര് സര്‍വീസ് മുഖ്യമന്ത്രി ഫ്ളാഗ് ഓഫ് ചെയ്തു\nതിരുവനന്തപുരം: നഗരത്തിലെ ഗതാഗതം സമഗ്രമായി പരിഷ്‌കരിക്കുന്നതിനും യാത്രാ ക്ലേശം പരിഹരിക്കുന്നതിനും കെ.എസ്.ആര്.ടി.സി ആരംഭിച്ച സിറ്റി സര്‍ക്കുലര് സര്‍വീസ് തിരുവനന്തപുരം സെന്‍ട്രല് ബസ് ടെര്‍മിനലില് മുഖ്യമന്ത്രി പിണറായി വിജയന് ഫ്ളാഗ് ഓഫ് ചെയ്തു. നഗരത്തിന്റെ എല്ലാ കോണുകളിലേക്കും സ്വകാര്യ വാഹനങ്ങളെ ആശ്രയിക്കാതെ തന്നെ തിരക്കേറിയ സമയങ്ങളില് 10 മുതല് 15 മിനിട്ട് വരെ ഇടവേളകളില് ഇരുദിശകളിലേക്കും സഞ്ചരിക്കാവുന്ന തരത്തിലാണ്7സര്‍ക്കുലര് റൂട്ടുകളില് ബസനകള് സര്‍വീസ് നടത്തുന്നത്.\nഎല്ലാ മേഖലകളേയും സ്പര്‍ശിക്കുന്ന സമയബന്ധിതമായ യാത്രാ ലക്ഷ്യം വച്ചാണ് സിറ്റി സര്‍ക്കുലര് സര്‍വീസ് ആരംഭിച്ചതെന്ന് ചടങ്ങില് അധ്യക്ഷത വഹിച്ച ഗതാഗത മന്ത്രി ആന്റണി രാജു പറഞ്ഞു. കെ.എസ്.ആര്.ടി.സിയില് നടത്താനുദ്ദേശിക്കുന്ന വലിയ പരിഷ്‌കാരങ്ങളുടെ ആദ്യഘട്ടമാണ് സര്‍ക്കുലര് സര്‍വീസുകളെന്നും രണ്ടാം ഘട്ടമായി തിരുവനന്തപുരം ജില്ലയുടെ ഗ്രാമപ്രദേശങ്ങളെ ബന്ധിപ്പിച്ചുകൊണ്ട് സര്‍വീസുകള് ആരംഭിക്കുമെന്നും മന്ത്രി പറഞ്ഞു. കൊച്ചി, കോഴിക്കോട് നഗരങ്ങളെ ബന്ധിപ്പിച്ചുകൊണ്ടുള്ള പ്രത്യേക സര്‍വീസുകളും മൂന്നാം ഘട്ടമായി നടപ്പാക്കും.\nകെ.എസ്.ആര്.ടി.സിയുടെ ശമ്പള പരിഷ്‌ക്കരണം ഡിസംബറില് ഉണ്ടാകുമെന്നും സുശീല് ഖന്ന റിപ്പോര്‍ട്ടിലെ നിര്‍ദ്ദേശങ്ങള് കെ.എസ്.ആര്.ടി.സിയില് നടപ്പാക്കുമെന്നും മന്ത്രി പറഞ്ഞു.\nഭക്ഷ്യ സിവില് സപ്ലൈസ് മന്ത്രി ജി.ആര്. അനില് സര്‍ക്കുലര് സര്‍വീസിന്റെ ഗുഡ് ഡേ ടിക്കറ്റും ഗൈഡ് ബുക്ക് പ്രകാശനവും നടത്തി. കെ.എസ്.ആര്.ടി.സി ചെയര്‍മാനും മാനേജിംഗ് ഡയറക്ടറുമായ ബിജു പ്രഭാകര് സ്വാഗതം പറഞ്ഞു. യൂണിയന് നേതാക്കളായ സി.കെ. ഹരികൃഷ്ണന്, കെ.എല്. രാജേഷ്, എക്സിക്യൂട്ടീവ് ഡയറക്ടര് ഓപ്പറേഷന്‍സ് ജി.പി. പ്രദീപ് കുമാര് എന്നിവര് സംസാരിച്ചു.\nസിറ്റി സര്‍ക്കുലര് സര്‍വീസുകളിലെ ഏതു ബസിലും ടിക്കറ്റെടുത്ത സമയം മുതല് 24 മണിക്കൂര് ദൂരപരിധിയില്ലാതെ ഒറ്റ ടിക്കറ്റില് യാത്ര ചെയ്യാനുള്ള സൗകര്യം കെ.എസ്.ആര്.ടി.സി ഒരുക്കിയിട്ടുണ്ട്. ഗുഡ് ഡേ ടിക്കറ്റ് എന്ന പേരിലുള്ള ഈ യാത്രാ പദ്ധതിക്ക് പ്രാരംഭ ഓഫറായി 150 രൂപയുടെ ടിക്കറ്റ് 66 ശതമാനം ഡിസ്‌കൗണ്ടില് 50 രൂപക്ക് യാത്രാക്കാര്‍ക്ക് ലഭിക്കും.\nപദ്ധതിയുടെ ഭാഗമായി യാത്രക്കാര്‍ക്കുള്ള പ്രീ പെയ്ഡ് ഡിജിറ്റല് സ്മാര്‍ട്ട് കാര്‍ഡ് വിതരണം കെ.എസ്.ആര്.ടി.സി ഡിസംബര് 15ന് ആരംഭിക്കും.\nസര്‍ക്കുലര് സര്‍വീസുകള്‍ക്കായി 90 ബസുകളാണ് നിലവിലുള്ളത്. തിരുവനന്തപുരം സിറ്റി ഡിപ്പോയില് നിന്ന് 54 സര്‍വീസുകളും പേരൂര്‍ക്കട ഡിപ്പോയില് നിന്ന് 36 സര്‍വീസുകളുമാണ് നിലവിലുള്ളത്.


ചാനൽ ചർച്ചയിൽ ഘോരഘോരം ആവശ്യപ്പെടുന്ന ഇന്ത്യ-പാക് യുദ്ധത്തിന് എന്താണ് യഥാർത്ഥ വിഘ്നം?\nThu Dec 13 2018 10:43:59 GMT+0530 (IST)\nMathew Samuel| Updated On: 2017-05-08 16:23:10.0 | Location : ന്യൂ ഡല്‍ഹി\nഉത്തരകൊറിയൻ ഭരണാധികാരി ലോകം മുഴുവൻ തകർക്കുമെന്നു വെല്ലുവിളി മുഴക്കുന്നു. അമേരിക്കൻ പ്രസിഡന്റാകുന്നതിനു മുമ്പ് ഹാലിളകി നടന്ന ഡൊണാൾഡ് ട്രംപ് ഉത്തരകൊറിയൻ പ്രെസിഡന്റ് സമര്‍ത്ഥനാണ് എന്നും ചർച്ചയ്ക്ക് തയ്യാറാണെന്നും പറയുന്നു. എന്താണ് കാരണം?\nകഴിഞ്ഞ മൂന്നു വര്‍ഷമായി ദേശീയ ചാനലുകളുടെ അന്തിച്ചർച്ചയിൽ ഏറ്റവും കൂടുതൽ ആവര്‍ത്തിച്ചു കേട്ട ഒരു കാര്യമുണ്ട്- ഇന്ത്യ പാകിസ്ഥാനുമായി യുദ്ധം നടത്തണം. മറ്റൊരു ഉപാധിയുമില്ല! പാകിസ്ഥാന് എന്ന രാജ്യത്തെ നിലം പരിശാക്കണം. ഇനിയും അങ്ങനെ ഒരു രാജ്യം പോലും ഈ ലോകത്ത് ഉണ്ടാകരുത്. ഇതെല്ലാമാണ് ആവശ്യം. ഈ പറയുന്നതില് അധികവും മുൻ സൈനിക ഉദ്യോഗസ്ഥന്മാരാണ് എന്നുള്ളതും ശ്രദ്ധിക്കണം. ചര്‍ച്ച നയിക്കുന്ന വാര്‍ത്താ അവതാരകരുടേയും സംശയം ഇതുമായി ബന്ധപ്പെട്ടു തന്നെയാണ്. എന്തുകൊണ്ടാണ് ഇന്ത്യ തിരിച്ചടിക്കാതെ വെറുതെ ഇരിക്കുന്നതെന്നും ഇപ്പോള് യുദ്ധമാണ് ആവശ്യമെന്നും അവര് മുറവിളിക്കും. ഏതാണ്ട് ഒരു 'വാർ മോങ്കറിങ്' എന്ന് ഇതിനെ പറയാം.\nഹിന്ദി ചാനലുകൾ ഇതിലും രണ്ടു പടി മുന്നിലാണ്. യുദ്ധം നാളെ തന്നെ തുടങ്ങണം, അല്ലെങ്കിൽ ഇന്നു രാത്രിയിൽ തന്നെ! ഇനിയും അല്‍പം പിന്നിലേക്കു ചിന്തിക്കാം. ഇന്ത്യൻ പാർലമെന്റ് ഭീകരർ ആക്രമിച്ച സമയം, നമ്മുടെ അന്നത്തെ സര്‍ക്കാര് സൈന്യത്തെ അതിർത്തിയിലേക്ക് വിന്യസിച്ചു. അവിടെയുള്ള ജനങ്ങളെയെല്ലാം യുദ്ധകാലാടിസ്ഥാനത്തില് അവിടെനിന്നും മാറ്റി പാര്‍പ്പിച്ചു. ഏതു സമയവും രാജ്യം ഒരു യുദ്ധം പ്രതീക്ഷിക്കുവാന് തുടങ്ങി. എല്ലാ സൈനികരുടെയും ലീവുകൾ മരവിപ്പിച്ച്, അവരെ ജോലിയില് ഉറപ്പു വരുത്തി. വ്യോമസേന ആക്രമണത്തിനുള്ള ഉത്തരവിനായി കാത്തിരുന്നു. സൈനിക ഓഫീസുകളില് രാത്രിയും പകലുമില്ലാതെ സിവിലിയൻ ജോലി ചെയ്യുന്നവർ ഉള്‍പ്പെടെ എല്ലാവര്‍ക്കും എക്സ്ട്രാ ടൈം ഡ്യൂട്ടിയും ലഭിച്ചു. ആകെപ്പാടെ യുദ്ധത്തിന് ഇന്ത്യ തയ്യാറായതു പോലെ. വരാന് പോകുന്ന നടപടിക്ക് ഒരു പേരും കൊടുത്തു 'ഓപ്പറേഷൻസ് പരാക്രം'\nഇന്ത്യ തങ്ങളുടെ അതിർത്തിയിൽ എമ്പാടും കുഴിബോംബുകള് പാകി. ശത്രുക്കള് ഇങ്ങോട്ടു കയറാതെയിരിക്കുക എന്നുള്ളതായിരുന്നു ലക്ഷ്യം. 14 കിലോയ്ക്ക് മുകളിൽ ഭാരം ഉണ്ടായാല് പൊട്ടുന്നതായിരുന്നു ഒരു ഇനം. 250 കിലോയിലധികം ഭാരം കയറുമ്പോള് പൊട്ടുന്നതാണ് അടുത്തത്. ആദ്യത്തേത് മനുഷ്യരേയും രണ്ടാമതു വിരിച്ചത് യുദ്ധ വാഹനങ്ങളെയും ഉദ്ദേശിച്ചുള്ളതായിരുന്നു.\nഈയവസരത്തിലാണ് അമേരിക്കയുടെ ഇടപെടല് ഉണ്ടാകുന്നത്. ഒരു കാരണവശാലും ഇന്ത്യ-പാകിസ്ഥാന് യുദ്ധമുണ്ടാകാന് പാടില്ലായെന്നും പ്രശ്നങ്ങൾ ഉഭയകക്ഷി ചർച്ചയിൽ പരിഹരിക്കപ്പെടണം എന്നുമവര് നിഷ്കര്‍ഷിച്ചു. യുദ്ധം ഒന്നിനും ഒരു പരിഹാരമല്ല എന്ന തത്വചിന്തകള് ആവോളം ഉണ്ടായി. എന്തായിരിക്കും കാരണം? രണ്ടു രാജ്യങ്ങളും ആണവ ശക്തികേന്ദ്രങ്ങളാണ്. യുദ്ധം ഇരുരാജ്യങ്ങളിലും കനത്ത നഷ്ടമുണ്ടാക്കും. കോടിക്കണക്കിനു ജനം മരിച്ചു വീഴുമെന്നു മാത്രമല്ല, നൂറ്റാണ്ടുകള് കഴിഞ്ഞാലും വിപത്ത് ഒഴിയാത്ത ദുരന്തങ്ങളായിരിക്കും ഉണ്ടാവുക. ഏതു നിമിഷവും യുദ്ധം എന്ന തീരുമാനത്തില് നിന്നും ഒന്നര വര്‍ഷത്തിനു ശേഷം ഇന്ത്യ പിന്നോട്ടു പോയി. അതിർത്തിയിൽ നിന്നും മെല്ലെ സൈന്യത്തെ പിന്‍വലിച്ചു.\nഇതിനിടയില് സംഭവിച്ച ഒന്നു കൂടിയുണ്ട്. കാലാവസ്ഥ മാറിയപ്പോള് മഴ വന്നു. കുഴിബോംബുകള് പാകിയതിനു മുകളിൽ നന്നായി കാടു പിടിച്ചു. പല ബോംബുകളും തിരിച്ചെടുക്കാന് കഴിഞ്ഞില്ല. പില്‍ക്കാലത്ത് ഇതു തട്ടി നമ്മുടെ സൈനികരില് പലരുടെയും കാലുകൾ നഷ്ടപ്പെട്ടു, പലരും മരിച്ചു. ഓപ്പറേഷൻസ് പരാക്രമത്തിനുള്ള മുന്നൊരുക്കങ്ങള് ഒടുവില് സമ്മാനിച്ചത് ഇതെല്ലാമായിരുന്നു.\n2001ൽ വാജ്‌പേയി സർക്കാരിന്റെ കാലത്തു നടന്ന ഒരു സൈനിക നീക്കമാണ് മുകളിൽ പറഞ്ഞത്. ഇപ്പോൾ 2017 ആയി. ഇന്ത്യക്കു ന്യുക്ലീയര് കമാൻഡ് ഉണ്ട്, പാകിസ്ഥാനും അങ്ങനെ തന്നെ. കരസേന, വ്യോമസേന, നാവിക സേന എന്നിങ്ങനെ നമ്മുടെ സൈനിക ശക്തി അവരെക്കാള് വളരെ മുന്‍പിലാണ്. നമ്മുക്ക് യുദ്ധസാഹചര്യങ്ങളില് എല്ലാം തന്നെ ഒരു മേല്‍ക്കോയ്മ അവകാശപ്പെടാനും സാധിക്കും. ഇങ്ങനെയൊക്കെയാണെങ്കിലും നമ്മള് ആണവായുധങ്ങള് ആദ്യം ഉപയോഗിക്കില്ല. ഒരു യുദ്ധം തുടങ്ങിയാല്, എയർ ഫോഴ്സ്/ ജെറ്റ് യുദ്ധ വിമാനങ്ങൾ ഉപയോഗിച്ചു പാകിസ്ഥാന്റെ ആണവ കേന്ദ്രങ്ങളെ മണിക്കൂറുകള്‍ക്കകം തകർക്കാൻ നമ്മുക്ക് കഴിയുമോ? നോക്കാം...\nഇൻഡോ-പാക് അതിര്‍ത്തിയില് നമ്മുക്ക് ഏകദേശം പത്ത് എയർബേസുകള് ഉണ്ട്. പഞ്ചാബ്, ജമ്മു-കാശ്മീർ, രാജസ്ഥാൻ, ഗുജറാത്ത്, ഹരിയാനയിലെ അമ്പല, ചണ്ഡിഗഡ് എന്നിവയാണ് നമ്മുടെ സ്‌ട്രൈക്കിങ് എയർ ഫോഴ്സ് താവളങ്ങൾ. ഇവിടെയാണ് നമ്മുടെ വ്യോമസേനയുടെ മിന്നും താരങ്ങള് ഉള്ളത്.\n*റഷ്യൻ നിർമ്മിത വിമാനമായ സുഖോയി 30 എംകെ ഏറ്റവും താഴ്ന്നു പറക്കാന് കഴിയുന്ന യുദ്ധവിമാനമാണ്. ഏറ്റവും കുറഞ്ഞ ഉയരത്തിൽ പറക്കുന്നതിനാല് ശത്രുവിന്റെ റഡാറിൽ പതിയില്ല എന്നുള്ളതാണ് മെച്ചം.\n*ബ്രഹ്മോസ് സൂപ്പർ അൾട്രാസോണിക്ക് മിസ്സൈലുകള് മറ്റൊരു കരുത്താണ്. നൂക്ലിയർ വാർ-ഹെഡ് വഹിക്കാനുള്ള കപ്പാസിറ്റിയും ഉണ്ടാകും.\n*ഫ്രഞ്ച് നിർമ്മിതമായ മിറാഷ് സഖ്യസേനയുടെ ഗൾഫ് ആക്രമണത്തിന് ഫ്രാൻസ് ഉപയോഗിച്ചു വിജയമെന്നു തെളിയിച്ച ഫൈറ്റർ വിമാനമാണ്. ബ്രിട്ടീഷ് നിർമ്മിത ജാഗ്വാറിനോടു സാങ്കേതികമായി കിടപിടിക്കാന് മറ്റൊന്നില്ല.\n*റഷ്യൻ നിർമ്മിതമായ ഫൈറ്റര് വിമാനം മിഗ്-29നും ഇന്ത്യയ്ക്ക് ഒരു മുതല്‍ക്കൂട്ടാണ്. പക്ഷെ മിഗ് -21 ഇന്നത്തെ പരിസ്ഥിതിയില് ആശ്രയിക്കാവുന്ന ഒന്നല്ല. പരിശീലനത്തിനിടെ പോലും തകര്‍ന്നു വീഴുന്ന ഈ വിമാനത്തെ ഈ അവസ്ഥയില് ഒരു യുദ്ധത്തിനു പരിഗണിക്കേണ്ടതുണ്ടാകില്ല.\nയൂറോപ്പിലെ വിവിധ രാജ്യങ്ങളില് നിന്നുമുള്ള കോമ്പിനേഷൻസ് ഉപയോഗിക്കുന്ന എയർ പവറാണ് നമ്മുടെ വ്യോമസേനയുടെ കരുത്തിന്റെ ഒരു ഘടകം. പിന്നെ ലോകത്തിലെ തന്നെ ഏറ്റവും മിടുക്കന്മാരായ പൈലറ്റുകളാണ് മറ്റൊന്ന്. ഇന്ത്യയെ അപേക്ഷിച്ചു പൊതുവെ ദുർബലമാണ് പാകിസ്ഥാന്റെ വ്യോമസേന. അമേരിക്കൻ എഫ് -16 ആണ് അവരുടെ ഒരു പോസിറ്റീവ് പോയിന്റ്. ഒരു കാര്യം ഓര്‍മ്മിപ്പിക്കട്ടെ, യുദ്ധ രംഗത്ത് ഇന്നും ഈ അസാൾട് ജെറ്റ് ഫൈറ്റർ ഒരു വലിയ സംഭവമായി തുടരുന്നു. ലോകത്തുള്ള ഏത് യുദ്ധ വിമാനങ്ങളോടും ഇത് കിടപിടിക്കും. ഈ എഫ് -16 ഫൈറ്റര് വിമാനങ്ങളാണ് ഇസ്രായേലിന്റെയും കരുത്ത്. ഫ്രാൻസിൽ നിന്നും ലഭിച്ച മിറാജ് -3 , മിറാജ് -5 തുടങ്ങിയവ കാലഹരണപ്പെട്ടു എന്നു കരുതുന്നതില് തെറ്റില്ല. യാതൊരു വിധ നവ സാകേതിക വിദ്യയും ഇവയില് ഇല്ല. നമ്മുടെ മിഗ് -21നേക്കാള് മോശമാണ് ഇവയെല്ലാം.\nഇന്ത്യ ഫ്രാൻസിൽ നിന്നും മിറാജ് -2000 വാങ്ങുമ്പോൾ ഒരു കരാർ ഉണ്ടാക്കിയിരുന്നു. ഒരു കാരണവശാലും പാകിസ്ഥാന് യുദ്ധ വിമാനങ്ങളോ അവയുടെ സാങ്കേതിക വിദ്യകളോ കൈമാറരുതെന്നായിരുന്നു ഈ നിബന്ധന. പ്രധാനമന്ത്രി ഈയിടെ ഫ്രാൻസ് സന്ദർശിച്ചപ്പോൾ പുതിയ സാങ്കേതിക വിദ്യയിലുള്ള യുദ്ധവിമാനങ്ങൾ വാങ്ങാൻ കരാറിൽ ഏർപ്പെട്ടപ്പോഴും പഴയ അതേ ഉടമ്പടി നിലനിര്‍ത്തി പോരുകയും ചെയ്തിട്ടുണ്ട്. ചൈനയും പാകിസ്ഥാനും ചേര്‍ന്നു നിര്‍മ്മിച്ച CAC/PAC JF-17 തണ്ടര് ഫൈറ്റർ സിംഗിൾ എഞ്ചിനാണ്. നിരന്തരം തകർന്നു വീഴുന്ന ഇതിനു പകരമായി മിറാജ് 3,5പയറ്റി നോക്കിയെങ്കിലും രക്ഷയുണ്ടായില്ല. ചൈനീസ് സാധങ്ങൾ പോലെ തന്നെ എന്ന് നമ്മുക്ക് ആശ്വസിക്കാം.\nഅമേരിക്ക പാകിസ്ഥാനു വേണ്ടി ആയുധങ്ങൾ നല്‍കുന്നത് അവരുടെ കോൺഗ്രസിലും സെനറ്റിലും വലിയ പ്രതിഷേധങ്ങള്‍ക്കു വഴി തുറന്നിരുന്നു. താലിബാൻ ഭീകരവാദത്തെ ചെറുക്കാനും വെസ്റ്റേൺ പ്രവിശ്യയിലുള്ള തീവ്രവാദ കേന്ദ്രങ്ങളെ നേരിടാനും പാക്കിസ്ഥാന് ഈ ആയുധങ്ങൾ നല്‍കുകയേ അമേരിക്കയ്ക്കു നിര്‍വാഹമുണ്ടായിരുന്നുള്ളൂ. വളരെയേറെ നിയന്ത്രണങ്ങൾക്കു മുകളിലാണ് ഈ കൈമാറ്റം.\nഇന്ത്യൻ ആർമിയുടെ അമ്പലയിലുള്ളത്2കോർ സ്‌ട്രൈക്കിങ് യൂണിറ്റാണ്. അതിന്റെ ഭാഗമായ പഞ്ചാബിലെ പട്യാലയിലുള്ള വണ് ആംഡ് ഡിവിഷൻസില് 2800 ടാങ്ക് വ്യൂഹമാണ് നമ്മുക്കുള്ളത്. ആധുനിക റഷ്യൻ ടി-90 മുതൽ mbt മേജർ ബാറ്റിൽ ടാങ്ക് വരെ, ഇതിൽ മെക്കനൈസ്ഡ് ഇൻഫന്ററിയായിട്ടുണ്ട്.\nപാകിസ്ഥാന്റെ പക്കലുള്ള മേജർ ബാറ്റില് ടാങ്ക്, ചൈനീസ് നിർമ്മിതമാണ്. ഇപ്പോൾ പാകിസ്ഥാനും ചൈനയുമായി യോജിച്ചു നിർമിച്ചപ്പോള് അതിനു 'ഖാലിദ്' എന്നൊരു പേരും നല്‍കി. മുൻപ് പാകിസ്ഥാൻ ഉക്രയിനിൽ നിന്നും ടി-80 ടാങ്കുകൾ വാങ്ങിയിരുന്നു. പഴയ റഷ്യ വികസിപ്പിച്ചതായിരുന്നു അത്. യു.എസ്.എസ്.ആര് വിഭജനത്തിനു ശേഷം ടാങ്കുകൾ ഉണ്ടാക്കുന്ന ഫാക്ടറി ഉക്രയിനിലും ആരംഭിച്ചു. അതിൽ പഴയ ടാങ്കുകൾ പാകിസ്ഥാൻ വിലയ്ക്കു വാങ്ങി.\nപല വികസിത രാജ്യങ്ങളും പാകിസ്ഥാനുമായി ഒരു ആയുധ കരാറിനു മടികാണിക്കുന്നുണ്ട്. കാരണം ഇന്ത്യയുമായി കരാറിൽ ഏർപ്പെട്ടാൽ ഒരു വലിയ ഡീൽ ആയിരിക്കും നടക്കുക. ഇന്ത്യയുടെ പക്കൽ വാങ്ങാൻ പണവുമുണ്ടാകും. അതുപോലെ നമ്മുടെ ഡിഫൻസ് ലോക മാർക്കറ്റില് ഏറ്റവുമധികം ആയുധങ്ങള് വാങ്ങുന്ന രാജ്യമാണ്. പ്രത്യേക ബജറ്റ് പോലും ഇന്ത്യയ്ക്കുള്ളപ്പോള് ഒരു വലിയ മാർക്കറ്റിനെ അവഗണിക്കുവാന് അവര് താല്‍പര്യപ്പെടില്ല. സൗത്ത് ആഫ്രിക്ക, സ്വീഡൻ, പോളണ്ട്, ജർമനി, നെതർലാൻഡ്, ബെൽജിയം, ഇറ്റലി, സ്പെയിൻ എന്നിവരൊന്നും പാകിസ്ഥാന് ആയുധങ്ങളും അവയുടെ അനുബന്ധങ്ങളും നല്‍കില്ല.\nഒരു ഉദാഹരണം പറയാം, നൈറ്റ് വിഷൻ ഡിവൈസ് ഏറ്റവും നല്ല നിര്‍മ്മാതാക്കളില് ഒന്നാണ്. ഇവർ ഇന്ത്യയുമായി കരാറിൽ ഏര്‍പ്പെട്ടിരിക്കുന്നു. അതിന്റെ TOT പരമ പ്രധാനമാണ് അതായത് 'ട്രാസ്‌ഫർ ഓഫ് ടെക്‌നോളജി'. കരാറില് ഏര്‍പ്പെട്ടാല്, ഇന്ത്യയുടെ അറിവില്ലാതെ മറ്റൊരു രാജ്യത്തിന് ആയുധങ്ങള് വില്‍ക്കാൻ ഇവര്‍ക്കു കഴിയില്ല. ഇവിടെയാണ്, പാകിസ്ഥാനുമായി ഇതര രാജ്യങ്ങള്‍ക്ക് അകലം പാലിക്കേണ്ടി വരുന്നത്. ചൈന ഇവർക്കു നല്‍കുന്നതാകട്ടെ, കാലഹരണപ്പെട്ട ടെക്‌നോളജി ഉപയോഗിച്ചുള്ള ആയുധങ്ങള് മാത്രം.\nഇനി കാര്യത്തിലേക്കു കടക്കാം യുദ്ധമുണ്ടായാൽ കരസേനയെക്കാള് പ്രാധാന്യം വ്യോമസേനാ മുറകള്‍ക്കായിരിക്കും. ഇതിൽ ഏതു രാജ്യം മുന്‍തൂക്കം നേടുന്നുവോ അവർ യുദ്ധം ജയിക്കും ഇസ്രായേൽ ആറു ദിവസം കൊണ്ട് മൂന്നു രാജ്യങ്ങളെ തകർത്തു, ഈജിപ്റ്റ്, സിറിയ, ജോർദാൻ എന്നീ രാജ്യങ്ങള്‍ക്ക് ഇസ്രായേലിനെക്കാള് സൈനിക ശക്തിയുണ്ടായിരുന്നു. എന്നാല് ഈ മൂന്ന് രാജ്യങ്ങളുടെ യുദ്ധവിമാനം, മിസൈൽ സിസ്റ്റംസ് ബോബുകൾ എന്നിവ ആദ്യം തന്നെ വ്യോമസേന ഉപയോഗിച്ച് ഇസ്രായേല് തകര്‍ത്തിരുന്നു. ആറു ദിവസം കൊണ്ട് യുദ്ധം അവസാനിച്ചു.\nഅമേരിക്കയും സഖ്യരാജ്യങ്ങളും ഇസ്ലാമിക ഭീകരവാദത്തിനു നേരെയുള്ള യുദ്ധത്തില് വിജയം കാണുന്നതും വ്യോമബലത്തിലാണ് എന്നു പകല് പോലെ വ്യക്തം. എതിരാളികള്‍ക്ക് ആകാശയുദ്ധത്തിനുള്ള ഒരു സന്നാഹവുമില്ല. ഉപരിതലത്തില് നിന്നും വിക്ഷേപിക്കാവുന്ന ഒരു എയർ റോക്കറ്റ് ലോഞ്ചർ പോലുമില്ല. അതാണ് അവരുടെ അധീനതയില് ഉള്ള ഓരോ പ്രദേശങ്ങളേയും സഖ്യസേന വലിയ അപായമില്ലാതെ പിടിച്ചെടുക്കുന്നത്.\nഇന്ത്യയുമായി യുദ്ധത്തിൽ ഒരിക്കലെങ്കിലും ഏർപ്പെട്ടാൽ വന് പരാജയമാകും ഫലമെന്നു പാകിസ്ഥാനും നന്നായി അറിയാം. പിന്നെയുള്ളത് ഒന്നു മാത്രം -ആണവായുധം! അതിൽ ആരു ജയിക്കും തോൽക്കും എന്നു പ്രവചിക്കാന് കഴിയില്ല. ടെലിവിഷൻ ചാനലിൽ ഇരുന്നു നാളെ യുദ്ധം ചെയ്യണം എന്നു പറയുന്നവർ ഇത്തരം കാര്യങ്ങളെ പഠിച്ചിട്ടുണ്ടാകുമോ എന്നു സംശയം തോന്നും. ഏതായാലും ഒന്നറിയണം- യുദ്ധം ഒരു നിസ്സാരകാര്യമല്ല!


John Cena proposes to Nikki Bella after tag team win-ചോര വീണ റിംഗില് ജോണ് സിനയ്ക്ക് പ്രണയസാഫല്യം\nJohn Cena Proposes To Nikki Bella After Tag Team Win\nചോര വീണ റിംഗില് ജോണ് സിനയ്ക്ക് പ്രണയസാഫല്യം\nഎതിരാളികളായ മിസിനോടും മേരീസിനോടുമുള്ള മിക്സഡ് മത്സരത്തിലെ ഉജ്ജ്വല വിജയത്തിന് പിന്നാലെയാണ് മുട്ടുകാലില് ഇരുന്ന് സിന ബെല്ലയോട് വിവാഹാഭ്യര്‍ത്ഥന നടത്തിയത്\nApril 03, 2017 01:14:11 pm\nഫ്ലോറിഡ: ഡബ്ല്യൂ ഡബ്ല്യൂ ഇ സൂപ്പര്‍താരം ജോണ് സിന സഹതാരവും കാമുകിയുമായ നിക്കി ബെല്ലയോട് വിവാഹാഭ്യര്‍ത്ഥന നടത്തി. റെസല്‍മാനിയയിലെ 65,000 കാണികളെ സാക്ഷിയാക്കി ആയിരുന്നു വിവാഹാഭ്യര്‍ത്ഥന.\nഎതിരാളികളായ മിസിനോടും മേരീസിനോടുമുള്ള മിക്സഡ് മത്സരത്തിലെ ഉജ്ജ്വല വിജയത്തിന് പിന്നാലെയാണ് മുട്ടുകാലില് ഇരുന്ന് സിന ബെല്ലയോട് വിവാഹാഭ്യര്‍ത്ഥന നടത്തിയത്. കൈയില് സൂക്ഷിച്ചിരുന്ന മോതിരം ബെല്ലയ്ക്ക് നീട്ടി, സമ്മതമെന്നോണം ബെല്ല ജോണ് സീനയെ ചുംബിക്കുകയും ചെയ്തു. ബെല്ലയുടെ വിരലില് മോതിരം അണിയിച്ച സിന അവരെ ആലിംഗനം ചെയ്യുകയും ചെയ്തു.\nബെല്ലയോട് താന് നേരത്തേ വിവാഹാഭ്യര്‍ത്ഥന നടത്തിയിരുന്നതായി ജോണ് സിന പറഞ്ഞു. എന്നാല് ഏറ്റവും വലിയ വേദിയില്‍വെച്ചായിരിക്കണം ഔദ്യോഗികമായി വിവാഹാഭ്യര്‍ത്ഥന നടത്തേണ്ടതെന്ന് കരുതിയാണ് കാത്തിരുന്നത്. ഒരു തവണ കൂടി ബെല്ല സമ്മതമാണെന്ന് പറയേണമെന്ന ആഗ്രഹം തനിക്ക് ഉണ്ടായിരുന്നതായും സിന വെളിപ്പെടുത്തി.\nസിന വജ്രമോതിരം അണിയിച്ചതിന് പിന്നാലെ ബെല്ല തന്റെ കുടുംബത്തോടൊപ്പം വേദിക്ക് പുറത്ത് ആഹ്ലാദം പങ്കുവെച്ചു. ബാല്യകാല സഖിയായ എലിസബത്ത് ഹബേര്‍ദയെ വിവാഹമോചനം ചെയ്ത സീന 2012 തൊട്ട് ബെല്ലയുമായി പ്രണയത്തിലാണ്. തന്നോട് സീന വിവാഹാഭ്യര്‍ത്ഥന നടത്തുമെന്നാണ് പ്രതീക്ഷയെന്ന് നേരത്തേ ബെല്ല വ്യക്തമാക്കിയിരുന്നു. സിന ഇല്ലാതെ തനിക്ക് മുന്നോട്ട് പോവാനാവില്ലെന്നും ബെല്ല പറഞ്ഞു.\nബിവറേജസ് ഔട്ട്‌ലെറ്റുകൾ ഇനി അരമണിക്കൂർ നേരത്തേ തുറക്കും; വൈകിയേ അടക്കൂ\nചിരിയും കൗതുകവും ഉണർത്തി രണ്ട് പൂച്ചക്കുട്ടികൾ\nഇത് വെറുമൊരു കളിയല്ല, ഞങ്ങളുടെ ജീവനാണ്; ‘ഖോ-ഖോ’ ടീസർ\n‘ഇനി പോരാട്ടം അര്‍ബുദത്തോട്’: ആരാധകരെ കണ്ണീരിലാഴ്‍ത്തി റോമന് റെയിന്‍സിന്റെ വെളിപ്പെടുത്തല്\nത്രിപ്പിള് എച്ചിന് നോക്കി നില്‍ക്കാനായില്ല: ബാംഗഡ നൃത്തം ചെയ്ത് ലോകചാമ്പ്യന്\n‘നിങ്ങള്‍ക്ക് എന്നെ കാണാനാവില്ല’; കോഹ്ലിയുടെ ചിത്രം പോസ്റ്റ് ചെയ്ത് ജോണ് സിന\nഅടി, ഇടി ഒടുവില് ഗുഡ്ബൈ! ജോണ് സീനയും നിക്കി ബെല്ലയും വേര്‍പിരിഞ്ഞു\nഅണ്ടര്‍ടേക്കറിന് ചുംബനം നല്‍കി ആരാധിക; ‘മരിച്ചയാളെന്ന’ പേരുദോഷം മാറ്റി താരം\nഡബ്ല്യു ഡബ്ല്യു ഇ മുന് താരം ജോണി വാലിയന്റ് വാഹനാപകടത്തില് കൊല്ലപ്പെട്ടു\nലോക റെസ്‌ലിങ് റിങിൽ ആദ്യമായി ഇന്ത്യൻ വനിത; കവിത ദേവി കരാർ ഒപ്പിട്ടു


ഛെ! മറന്നു: മറന്നോളൂ.. സഹായിയായി ഒരു സ്റ്റാർട്ടപ്പ് ആപ്പ്|Errando Startup in Kerala|Manorama Online Sampadyam\nഛെ! മറന്നു: മറന്നോളൂ.. സഹായിയായി ഒരു സ്റ്റാർട്ടപ്പ് ആപ്പ്\nസിബി നിലമ്പൂർ November 21, 2021 08:56 PM IST\nദക്ഷിണേന്ത്യയിൽ സേവനം വ്യാപിപ്പിക്കാനൊരുങ്ങുകയാണ് എറൻഡോ\nരാവിലെ ഓഫിസിൽ നിന്നു വീട്ടിലേയ്ക്ക് ഇറങ്ങുമ്പോൾ പ്രധാനപ്പെട്ട എന്തെങ്കിലും എടുക്കാൻ മറന്നു എന്നിരിക്കട്ടെ; ധൈര്യമായി ഓഫിസിലേയ്ക്കു തന്നെ പോകാം. സാധാനം കൃത്യ സമയത്ത് ഓഫിസിൽ എത്തിക്കുന്നതിന് ഒരു സ്റ്റാർട്ടപ്പിന്റെ സേവനം ലഭ്യമാകും. മലപ്പുറം ഐക്കരപ്പടി സ്വദേശി ഷമീർ പത്തായക്കണ്ടി ചുക്കാൻ പിടിക്കുന്ന എറൻഡോ എന്ന ആപ്പിലൂടെയാണ് സേവനം ലഭ്യമാകുക. എംഎസ്‍സി മൈക്രോ ബയോളജി പഠിച്ച് വിദേശത്ത് കുറച്ചു നാൾ ജോലി ചെയ്ത് തിരിച്ചെത്തിയപ്പോഴാണ് ഷമീറിനു ബിസിനസ് ആശയം തലയ്ക്കു പിടിക്കുന്നതും സ്റ്റാർട്ടപ്പിലേയ്ക്ക് എത്തുന്നതും. നിലവിൽ കൊച്ചിയിലും കോഴിക്കോടും തിരുവനന്തപുരത്തും ബംഗളുരുവിലുമാണ് സേവനമുള്ളത്. വൈകാതെ ദക്ഷിണേന്ത്യയിലെ കൂടുതല് നഗരങ്ങളിലേക്ക് സേവനം വ്യാപിപ്പിക്കാനൊരുങ്ങുകയാണ് എറൻഡോ. ഹൈദരാബാദ്, ചെന്നൈ, കോയമ്പത്തൂര്, മൈസൂര്, മംഗളുരു, തൃശ്ശൂര് എന്നിവിടങ്ങളാണ് കമ്പനി ലക്ഷ്യം വയ്ക്കുന്നത്.\n2016 ല് ഫുഡ് ഓൺ ടച്ച് എന്ന പേരിൽ ഭക്ഷണ വിതരണ ആപ്പുമായി ആരംഭിച്ചതാണ് സ്റ്റാർട്ട് അപ്. റസ്റ്ററന്റ് ഭക്ഷണം ഓർഡർ അനുസരിച്ച് ആവശ്യക്കാരിലേയ്ക്ക് എത്തിക്കുന്നതായിരുന്നു സേവനം. നിശ്ചിത സമയത്തെ ജോലി കഴിഞ്ഞാൽ ജീവനക്കാർക്ക് കാര്യമായ ജോലിയില്ല എന്നതു മനസിലാക്കി പലചരക്ക് സാധനങ്ങളുടെ വിതരണത്തിലേയ്ക്കു കൂടി ചുവടു വച്ചു. ഇതു വിജയമാണ് എന്നു കണ്ടതോടെയാണ് ബിടുബി ഡെലിവറിയും ബിടുസി ആപ് ബേസ്ഡ് സേവനങ്ങളും ചെയ്തു തുടങ്ങിയത്. പിക്ക് അപ് ആൻഡ് ഡ്രോപ് സർവീസാണ് ഇപ്പോൾ ഏറ്റവും കൂടുതൽ ആവശ്യമുള്ള ഒരു സേവനം. ഒരു ഷോപ്പിനോ ഓഫിസിനോ പിന്തുണയായി പ്രവർത്തിക്കുക എന്നതാണ് സങ്കൽപം.\nആദ്യ ഹൈപ്പര് ലോക്കല് ഡെലിവറി ആപ്പ്\n2018ൽ പേര് എറൻഡോ എന്നു റീ ബ്രാൻഡ് ചെയ്തു. ജോലി, ദൗത്യയാത്ര എന്നൊക്കെയാണ് എറന്റ് എന്ന വാക്കിനര്‍ഥം. ഉപഭോക്താക്കളുടെ ആവശ്യങ്ങള് നിറവേറ്റിക്കൊടുക്കാനുള്ള യാത്ര എന്ന അർഥത്തിലാണ് എറൻഡോ എന്ന പേര് കമ്പനിക്കായി തിരഞ്ഞെടുത്തതെന്ന് ഷമീർ പറയുന്നു. കേരളത്തിലെ ആദ്യ ഹൈപ്പര് ലോക്കല് ഡെലിവറി ആപ്പ് എന്നാണ് ഷമീർ എറൻഡോയെ വിശേഷിപ്പിക്കുന്നത്.\nഅമ്പലത്തിൽ പൂജയ്ക്ക് ടോക്കൺ ബുക്കു ചെയ്യാം\nചെറുകിട ഓഫിസുകൾ തുടങ്ങുന്നവർക്ക് പുറത്തു പോകുന്നതു പോലെയുള്ള ആവശ്യങ്ങൾക്കായി ജീവനക്കാരെ വയ്ക്കുക എന്നു പറഞ്ഞാൽ വലിയൊരു തുക ശമ്പളമായി നൽകേണ്ടി വരും. അതിനു പകരം എറൻഡോയുടെ സേവനം ഉപയോഗപ്പെടുത്തിയാൽ ഈ തുക മാസം ലാഭിക്കാനാകും. ഇത്തരം സ്ഥാപനങ്ങൾക്ക് എപ്പോഴും ലഭ്യമാകുന്ന ഒരാളായി കമ്പനി കൂടെ നിന്നു കൊടുക്കും. ബിടുസിയിൽ കസ്റ്റമർക്ക് പർച്ചേസ് ലിസ്റ്റ് കൊടുത്താൽ ഉള്ളിടത്തു നിന്നു വാങ്ങി നല്‍കുന്നത് ഉൾപ്പടെയുള്ള സേവനങ്ങളുണ്ട്. അമ്പലത്തിൽ പൂജയ്ക്ക് ടോക്കൺ ബുക്കു ചെയ്യുന്നതു മുതൽ കറന്റ്, ഫോൺ ബില്ലുകൾ അടയ്ക്കുക, ഓഫിസ് സാധനങ്ങൾ വാങ്ങി നൽകുക, മുതിർന്നവർക്കു വീട്ടിൽ മരുന്ന് എത്തിച്ചു നൽകുക തുടങ്ങിയ സേവനങ്ങളും ലഭ്യമാക്കുന്നുണ്ട്.\nഒരാൾ കാറിൽ സാധനം വാങ്ങാൻ പുറത്തു പോയാൽ എത്ര ചെലവു വരുമെന്ന് ഊഹിക്കാവുന്നതേ ഉള്ളൂ. അതിന്റെ പെട്രോളിനു ചെലവാക്കുന്നതിന്റെ ചെറിയൊരു ഭാഗം മതിയാകും എറൻഡോ സർവീസിന്. നിലവിൽ 80 രൂപ മാത്രമാണ് മിനിമം തുകയായി ഉപഭോക്താക്കളിൽ നിന്ന് ഈടാക്കുന്നത്. ദിവസേന രണ്ടായിരത്തിലേറെയാളുകളാണ് വിവിധ ആവശ്യങ്ങള്‍ക്കായി എറന്‍ഡോ ആപ്പിലെത്തുന്നത്. ലോക്ഡൗണ് കാലത്ത് ഇത് മൂവായിരത്തിനു മുകളിലെത്തിയിരുന്നു. തിരക്കേറിയ ദൈനംദിന ജീവിതത്തില് സമയം കളയുന്ന പല ജോലികളും വിശ്വസ്തതയോടെ ചെയ്തു കൊടുക്കുന്നു എന്നതാണ് എറൻഡോയുടെ സ്വീകാര്യതയ്ക്ക് കാരണം. എല്ലാം ഒരു കുടക്കീഴില് വേണമെന്ന ജനങ്ങളുടെ താല്‍പര്യത്തെ ഡിജിറ്റല് യുഗത്തിനോട് ചേര്‍ന്ന് ഒറ്റ ആപ്പിലാക്കി എന്നതാണ് കമ്പനിയുടെ വിജയം.\nബേബി മെമോറിയൽ ഹോസ്പിറ്റൽ ഡയറക്ടറും എഞ്ചൽ ഇൻവെസ്റ്ററുമായ വിനീത് എബ്രഹാം, അമാന ടൊയോട്ട ഡയറക്ടർ അബ്‌ദുൾ ജബ്ബാർ എന്നീ മുൻനിര വ്യവസായികൾ കമ്പനിയിൽ നിക്ഷേപിച്ചിട്ടുണ്ട്. ബി ടു ബി രംഗത്ത് കൂടുതൽ ശ്രദ്ധ കേന്ദ്രീകരിക്കുന്ന എറൻഡോ കേരളത്തിൽ അബാദ് ഗ്രൂപ്പ്, ഡെയ്ലി ഫിഷ് ഉൾപ്പെടെയുള്ള നിരവധി മുൻനിര ബ്രാൻഡുകളുടെ ഡെലിവറി പങ്കാളി കൂടിയാണ്.\nEnglish Summary: Errando the App for Help All